
Introducere şi argument — 
Scurtă incursiune în noţiunile 
de bază ale lucrării 


m ales această temă deoarece 

considerăm că există o structură a 
demersului istoric-cultural care se regăseşte în 
dualitatea lumină-întuneric. Studierea istoriei 
artei din perspectiva luminii şi întunericului este 
necesară întrucât până acum nu s-a mai privit 
demersul artistic-istoric din această perspectivă. 
Motivația principală pentru alegerea acestei teme 
s-a ivit în urma unor dezbateri despre lumină. Am 
considerat că cel mai înălțător element al creaţiei 
este lumina, fie ea creată sau necreată; însă în 
același timp am simţit necesitatea de-a îi veni în 
opoziţie sau în completare cu ceea ce îi este opus, 
respectiv întunericul. Pe parcursul acestei teze 
am descoperit că lumina şi întunericul deși sunt 


în opoziţie, sunt două fațete ale aceluiaşi întreg, 
iar scopul întunericului este de a conduce spre 
lumină. 


Strategia de elaborare a acestei teme se 
bazează pe studiului multidisciplinar, plecând 
de la începuturile istoriei culturii şi civilizaţiei, 
din Preistorie, până în secolul XXI. Am studiat 
elementele care reprezintă lumina şi întunericul 
sub diferite forme simbolice, religioase, 
filozofice, artistice, psihologice, tehnologice, 
aceste elemente nefiind despărțite între ele, ci 
sunt interdependente. Pe tot parcursul acestei 
teze am analizat istoria culturii din perspectiva 
dualității lumină-întuneric, acest studiu 
necesitând o aprofundare a mai multor domenii 
ale culturii şi istoriei şi concluziile care rezultă 
din aceasta. Pe baza unei bibliografii esenţiale s-a 
descoperit relevanța dualității lumină-întuneric 
şi modalitatea prin care aceasta trebuie depăşită, 
prin necesitatea firii, prin naştere. Din două 
elemente care se atrag, rezultă un al treilea. 


Strategia de dezvoltare a tezei constă 
în analiza de la începuturile istoriei până în 
prezent, a elementelor religioase, simbolice şi 
metafizice care reflectă lumina și întunericul. Pe 
considerentul acestei analize am înţeles arta de-a 
lungul timpului. Pe parcursul lucrării au apărut 
elemente noi de filozofie, teologie sau psihologie 

pe care le-am analizat şi fuzionat cu informaţiile 
şi concluziile deja existente. Acestea s-au aliniat 
pe structura lucrării ca elemente care izvorăsc 
din cele anterioare şi completează cultura. 
Studiul acestor ramuri ale culturii a facilitat 
înțelegerea artei dintr-o perspectivă profundă şi 
a dus la concluzii importante în ceea ce priveşte 
demersul artei. Esenţa cercetării este studiul 
luminii şi întunericului în artă, dar arta este un 
domeniu complex şi necesită incursiuni în multe 
ramuri conexe ale culturii, ştiinţei şi tehnologiei. 
Astfel am ales elemente definitorii din cultura 
universală, nu aleatoriu, ci din momente cheie ale 
istoriei care au determinat schimbări importante. 
Pe baza fuzionării între elementele conexe ale 
culturii a rezultat un studiu care priveşte istoria 
artei nu doar din perspectivă multidisciplinară, 
sau din perspectiva luminii şi întunericului, ci din 
perspectivă holistică, aceasta fiind cea mai buna 
înțelegere a relevanţei esenţiale a demersului 
istoriei artei. 


Necesitatea acestei teze nu este numai 
aceea a unui demers cultural, ci reprezintă 
înțelegerea dintr-o nouă perspectivă, a artei, 
legătura ei cu celelalte domenii ale culturii şi 
aprofundarea valorilor esenţiale care își găsesc 
reflexia în arhetipul luminii şi al întunericului. Pe 
tot parcursul acestei teze este studiată relevanța 
luminii şi întunericului acestea fiind repere 

esențiale în creaţia artistică. Repere esențiale 
înseamnă factori determinanţi ai începutului 
care persistă în toată istoria ca elemente ce nasc 
permanent inspiraţia, elemente care dacă sunt 
urmărite nu doar că o definesc, ci arată şi reperele 
la care istoria trebuie mereu să se întoarcă, acelea 
de origine, de sursă din care porneşte totul. 
Studierea istoriei artei din această perspectivă 
este necesară pentru a-i înţelege naşterea, drumul 
şi direcţia în care se îndreaptă şi prin acestea, ca 
şi în oglindă, nașterea, drumul şi direcţia în care 
se îndreaptă ființa umană. 


În lucrarea de față ne propunem să studiem 
lumina şi întunericul în diferitele lor forme de 
manifestare în artă. Această lucrare nu presupune 
un studiu exclusiv al luminii şi întunericului 
sub formă lor fizică, ci o formă mai extinsă a 
percepției asupra luminii şi întunericului, ca 
arhetipuri, ca forme de exprimare a sensului 
istoriei artei, ca filozofii antitetice şi în același 
timp, paradoxal, dialectice. 


Pentru a putea justifica aceste idei trebuie să 
ne extindem aria de referinţă în diferite domenii 
ale cunoașterii cum ar fi simbolistica, psihologia, 
metafizica, teologia, cultura și civilizaţia, muzica şi 
elemente tehnologice de cibernetică şi fizică. Toate 
aceste ramuri ale culturii sunt necesare pentru a 
înțelege maniera în care arta a fost determinată 

de diferite schimbări ale gândirii şi percepţiei. 
Filozoful René Guenon consideră că funcţia artei 
nu este doar profană, ci are rolul de a îl face pe om 
să se apropie de adevărata cunoaştere!. Extinzând 
afirmaţia mai sus menționată, dat fiind că arta îl 
apropie pe om de adevărata cunoaștere, într-o 
măsură reflectă această cunoaştere. După cum 
vom vedea mai jos, lumina şi întunericul stau la 
baza adevăratei cunoașteri, însă pentru a înţelege 
aceasta trebuie să studiem dinamica gândirii şi a 
parcursului ei în multiplele manifestări culturale şi 
istorice, împreună cu evantaiul cunoaşterii care o 
însoţeşte. De-a lungul timpului omul şi-a explicat 
prin cunoaștere propria sa existență prin analiza 
(empirică, rațională) a ceea ce îl înconjoară: 
universul exterior — lumea văzută și lumea 
nevăzută — prin intuiţie şi simţire (transcendenţa 
spirituală). Istoria acestei cunoaşteri ilustrează 
existența mentalului colectiv conștient — învăţat 
şi asumat, şi a celui inconştient, care nu provine 
din experiența personala, ci este înnăscut. După 
Jung, inconştientul colectiv este universal şi 
aparține umanului în general, iar conţinutul său 
este ilustrat de arhetipuri. Acest conţinut este 
exprimat de asemenea şi de reprezentările colective 
care sunt definite astfel în psihologia primitivilor?. 


! René Guénon, Demiurgul și alte studii tradiţionale, Ed. 
Herald, Bucureşti 2005, p. 137 
? Carl Gustav Jung, Arhetipurile și inconştientul colectiv, 
Ed. Trei, Bucureşti 2003, p. 53 

Arhetipul este un model, tip iniţial 
după care se călăuzeşte cineva. După Jung, 
arhetipul este un conținut inconştient pe care 
conştientizarea şi perceperea îl modifică, și anume 
în sensul respectivei conștiințe individuale în care 
apare“. Rezultă că arhetipurile cunosc o influență 
puternic exercitată de valorizarea specifică 
a prelucrării conştiente. În derulare istorică, 
conforme subiectivității umane, arhetipurile 
s-au înveșmântat mai ales sub forma învățăturii 
ezoterice”. Datorită transmiterii prin imagini, 
experienţele originale s-au pierdut, rămânând 
formulele religioase, mult mai frumoase şi 
cuprinzătoare decât experiența nemijlocită“. 


Gilbert Durand în cartea sa „Structurile 
Antropologice ale imaginarului”, asociazălumina şi 
întunericul cu totalitatea structurală a conștiinței 
şi inconştienţei prin care se justifică adâncimea, 
profunzimea până la tristeţe, drama şi luminarea 
până la puritate. În concepţia sa ele coexistă 
sub această formă de opusuri care se exprimă 
reciproc’. În capitolul Simboluri nictomorfe, 
Gilbert Durand vorbeşte despre arhetipul 


° Dicţionar explicativ al limbii Române, Ed. Univers 
Enciclopedic, București 1998, p. 58 

* Carl Gustav Jung, Arhetipurile...op.cit. p. 15 

° Ibidem, p. 15 

* Ibidem, p. 17 

7 Gilbert Durand, Structurile antropologice ale 
imaginarului, Ed. Univers Enciclopedic, p. 67 


Introducere şi Argument 14 


tenebrelor. El consideră că întunericul ţine de 
adâncimea coşmarului, până la identificare cu 
acesta ca arhetip. El menţionează şi simbolurile 
teriomorfe, animale, ca fiind parte din structura 
antropologică a imaginarului. Acestea sunt, pe 
de o parte cu conotaţii terifiante, pe de alta cu 
conotaţii pozitive în funcţie de cultura religioasă 
a popoarelor pe care le reprezintă”. 


Pentru Gilbert Durand lumina şi 
întunericul sunt extremele sentimentelor umane, 
de la suferință (coşmar, memorie inconștientă 
terifiantă) la bucurie, fericire, (puritate). Aceasta 
este o părere subiectivă, pe care alte culturi o 
contrazic într-o anumită măsură, după cum vom 
vedea mai departe. 


Lumina şi întunericul, conştientul şi 
inconştientul înseamnă şi  văzut-nevăzut, 
perceptibil-imperceptibil. Din cele mai vechi 
timpuri lumina şi întunericul au reprezentat unul 
din cele mai pregnante arhetipuri”, dar şi expresia 
cunoaşterii raționale şi a necunoașterii — ca lipsă 
a raţiunii. Lumina şi întunericul sunt concepte 
complementare, nu pot exista unul fără celălalt, 
definirea fiecăruia derivând din comparaţia cu 


° Ibidem, p. 86 

” Ibidem,p. 69-86 

10 Alexandru Alămoreanu, Un glosar al luminii, Ed. 
Alma Mater, Cluj-Napoca 2005, p. 9 

celălalt. Întunericul înseamnă absenţa luminii şi 
invers, lumina înseamnă absenţa întunericului. 
Cunoaşterea înseamnă inversul necunoașterii, 
a fi luminat, iar necunoașterea înseamnă a fi 
scufundat în întuneric. Lumina mai semnifică 
ceva ce se află la suprafaţă, sincer, vizibil, obiectiv, 
iar întunericul defineşte ceva în adâncime, 
ascuns, invizibil, neobiectiv. 


În mitologia chineză lumina și întunericul, 
ca arhetip, sunt descrise astfel: ...yin şi yang 
desemnează aspectul întunecat şi aspectul 
luminos al tuturor lucrurilor; aspectul pământesc 
şi aspectul ceresc; aspectul negativ şi aspectul 
pozitiv; aspectul feminin şi cel masculin; este, de 
fapt expresia dualismului şi complementarismului 
universal. Yin şi yang nu există decât unul în 
raport cu celălalt. Sunt de nedespărțit, iar ritmul 
lumii este însuși ritmul alternanței lor: Yiyin, 
yiyang, se spune în Hizi: un yin, un yang, o dată 
yin, o dată yang... 


Acest simbol condensează filozofia cea mai 
profundă și mai caracteristică a spiritului chinez... 
descompun timpul în perioade şi spațiul în 
regiuni, perioadele şi spaţiile fiind calificate când 
de yin, când de yang, după cum sunt luminoase 
sau întunecate, bune sau rele, interioare sau 
exterioare, calde sau reci, masculine sau feminine, 
deschise sau închise, etc... Deşi reprezintă două 


Introducere şi Argument 16 


contrarii, yin-ul şi yang-ul nu se opun niciodată 
în mod absolut, pentru că între ele există 
întotdeauna o perioadă de mutații care permit o 
continuare; totul, om, timp, spațiu este uneori yin 
şi alteori yang; simultan totul ține de amândouă 
prin devenirea lor şi chiar prin dinamismul lor, cu 
dubla sa posibilitate de evoluție și involuție!!. 


În Vechiul Testament, în cartea Facerii 
(1, 1-4) sunt scrise următoarele: 1. Întru început 
au făcut Dumnezeu cerul şi pământul. 2. Şi 
pământul era nevăzut şi netocmit şi întunerec 
era deasupra adâncului: şi Duhul lui Dumnezeu 
se purta deasupra apei. 3. Şi au zis Dumnezeu 
să se facă lumină şi s-a făcut lumină. 4. Şi au 
văzut Dumnezeu lumina că este bună: şi au 
despărțit Dumnezeu între lumină şi întuneric”. 
Lumina reprezintă ziua, întunericul reprezintă 
noaptea. Este vorba despre o succesiune, o 
complementaritate, nu despre o concomitenţă. 


În accepțiunea biblică lumina şi întunericul 
sunt create de Dumnezeu. Însă nu este relatată 
concepţia conform căreia Dumnezeu, despărţind 
lumina de întuneric, a hărăzit întunericul pentru 
a fi terifiant sau să ţină de memoria coşmarului, 


1 Jean Chevalier, Alain Gheerbrant, Dicţionar de 
simboluri, vol. III, Ed. Artemis, Bucureşti 1993, p. 485- 
486 

2 Biblia, Tipografia Cărţilor Bisericeşti, Bucureşti 1914 

a traumei. Memoria coşmarului nu apare până 
la căderea lui Adam, când acesta se face părtaş 
suferinței (Fac. Cap. 3). Astfel, în concepția 
biblică, întunericul nu ţine de memoria terifiantă, 
deoarece aceasta nu exista, ci de opusul luminii 
ca element care era inițial unit cu aceasta. 


În cultura populară românească există 
concepția cosmogonică a unui dualism dintre 
bine şi rău; fârtat şi nefârtat fiind doi fraţi ai 
aceluiaşi părinte din care s-a format lumea, aceştia 
colaborând pentru a rezolva diferite probleme. 
Totuşi această concepţie este considerată un eres, 
ea nefiind luată în serios nici chiar de către cei 
care o susțin, ci mai mult ca o glumă”. Totuși 
lumina şi întunericul nu trebuie să fie în mod 
necesar simbolizate prin bine şi rău, aceasta fiind 
extrema ce urmează căderii primordiale; după 
cum am văzut ele pot fi două jumătăți ale aceluiași 
întreg nefiind nevoie de alăturarea tenebroasă 
a traumei. Știm că dacă apropiem doi magneţi 
cu poli opuși, plus şi minus, ei se atrag. În mod 
similar şi energiile opuse, energia femininului 
şi masculinului, a materialului şi spiritualului, a 
pământului şi cerului, se regăsesc într-o unitate. 


B Lucian Blaga, Luntrea lui Caron, Ed. Humanitas, 
Bucureşti 1990, p. 461 

Capitolul 1 


Lumina și Întunericul — 
structuri arhetipale 


1.1 Semnificațiile arhetipului - primele 
forme de expresie 


1.1.1. Trei repere arhetipale care reflectă 
structura umană 


Primitivul credea că la începuturile 
timpului exista o legătură între cer şi pământ 
făcută de un arbore sau o scară!. 


Omul putea să comunice față în față 
cu divinitatea, era nemuritor, nu trebuia să 


14 Mircea Eliade, Mituri Vise şi Mistere, Ed. Univers 
Enciclopedic Gold, Bucureşti 2010, p. 64 


muncească, putea să comunice cu animalele şi 
avea alte calităţi, pe care mai apoi le-a pierdut 
datorită unei căderi”. Urmările acestei rupturi 
au avut un impact asupra psihicului uman prin 
închiderea unor camere ale spiritului rezultând 
astfel incapacitatea de-a comunica extrasenzorial 
iar  şamanului revenindu-i misiunea de-a 
reintegra lumea nevăzută, de-a retrăi momentul 
începutului!*. Astfel, toate acțiunile omului 
primitiv aveau acest caracter ritualic de 
rememorare a începutului”, de identificare cu 
arhetipurile. Probabil acesta este motivul pentru 
care C. G. Jung defineşte arhetipul ca un organ 
sufletesc, care se găseşte la oricine şi care are rolul 
funcţional de rădăcină invizibilă a conștiinței! 


Legat de arhetipul primar al luminii şi 
întunericului, al începutului, specific în egală 
măsurătimpuluistrăvechidarşiceluicontemporan, 
este arhetipul copilului. El reprezintă nu numai 
unele întâmplări ale copilăriei trecute în uitare 
ci şi aspectul pre-conștient al copilăriei sufletului 
colectiv”. Există o conştiinţă comună care posedă 
atributele copilului: începutul, puritatea, ieşirea 
la lumină. Pierderea legăturii cu copilăria este o 


'5 Ibidem, p. 35 

'* Ibidem, p. 36 

17 Ibidem, p. 36 

15 Carl Gustav Jung, Arhetipurile... op.cit., p. 166 
1 Ibidem, p. 166 

consecință a căderii primordiale şi refacerea ei 
se săvârşeşte prin asumarea acesteia. Copilăria 
este simbolul inocenţei, este starea anterioară 
căderii, deci starea edenică, simbolizată în diverse 
tradiții prin întoarcerea la starea embrionară, de 
care copilăria este apropiată”. Fără integrarea 
arhetipului infans subconştientul pune stăpânire 
pe conștient şi inhibă scopul și realizarea lui”. 


Semnificațiile arhetipului sunt mai extinse; 
copilul din pântecele mamei este întors cu 
capul în jos. Forma lui seamănă cu o ureche 
mare”. Probabil că această asemănare nu este 
întâmplătoare deoarece prin auz se percepe 
cuvântul şi tot auzul îl duce pe om spre împlinirea 
funcţiei sale.” Se naşte prin auz iar auzul îi face 
legătura cu arhetipul inocenţei pe care trebuie să 
îl redobândească pentru a păstra întreagă legătura 
cu condiția originară”. În Africa simbolismul 
urechii este asemănat cu procrearea, deoarece 
la fel cum prin sămânță se însămânţează femeia, 
în mod similar cuvântul care pătrunde prin 
pavilionul urechii este răspândit cuvântul 


% Jean Chevalier, Alain Gheerbrant, Dicţionar ...op.cit., 
vol. I, p. 363 

Carl Gustav Jung, Arhetipurile...op.cit., p. 169 

* Annick de Souzenelle, Simbolismul corpului uman, 
Ed. Amarcord, Timişoara 1999, p. 344 

* Ibidem, p. 341 

* Carl Gustav Jung, Arhetipurile...op.cit., p. 167 

divinității”. Astfel urechea simbolizează calea 
spre iluminare, prin ascultarea cuvintelor care 
zidesc. Am început cu arhetipul copilului întrucât 
acesta reprezintă naşterea şi este rezultatul unirii 
celor două energii, atât masculine cât şi feminine. 


Arhetipul mamei, al femeii, este simbolizat 
de mare şi de pământ ca trup matern”. Nașterea 
este ieşirea din pântecele mamei iar moartea este 
intrarea în pământ. Mama mai simbolizează şi 
siguranța dragostei a adăpostului şi a hranei”. 
Proprietățile ei sunt  maternul, femininul, 
înțelepciunea şi înălțimea spirituală dincolo de 
rațiune, fertilitate, hrană, renaştere, instinctul, 
secretul, ascunsul, dar înseamnă şi obscurul, 
prăpastia, lumea morților, ceea ce trezește teamă”. 


Observăm că atributele mamei sunt pe 
de-o parte pozitive, pe de alta negative, cauzate 
de căderea primordială, prin care s-a rupt 
legătura cu paradisul. Astfel înțelegem că mama 
simbolizează într-un sens şi condiția umană, 
supusă oscilaţiilor dintre bine şi rău. 


Femeia mai are şi corespondentul lunii. 
Asemănarea este datorată opoziţiei cu soarele, 


% Jean Chevalier, Alain Gheerbrant, Dicţionar ...op.cit., 
vol. III, p. 414 

% Ibidem, vol. II, p. 212 

* Ibidem, vol. II, p. 212 

% Carl Gustav Jung, Arhetipurile...op.cit., p. 93 

a lipsei de lumină şi a dependenţei” față de el. 
Luna, dat fiind că este în opoziţie cu soarele, 
simbolizează întunericul, opusul luminii. De aici 
vine accepțiunea conform căreia femininul este 
partea negativă, nu numai în sens de suferință, ci 
şi ca opoziţie a pozitivului în completarea lui, ca 
energie complementară. 


Motivul pentru care mama este asociată cu 
Mutter Erde” este datorat fertilităţii asemănătoare 
pământului, multe credinţe străvechi menţionând 
că omul este născut din pământ”. 


Un mit japonez relatează că lumea s-a 
creat dintr-un principiu al unei androginii 
divine, care s-a separat pentru ca mai apoi să 
se unească şi să devină o hierogamie, adică o 
nuntă între Cer şi Pământ”. De aici observăm 
că femeia, Mama, simbolizată de Pământ, are 
origine comună cu bărbatul, Tatăl simbolizat 
de Cer. Există o interdependenţă firească între 
aceste două elemente, care formează un întreg 
androgin (nu în sens biologic). Un exemplu îl 
găsim în perechea primordială Adam şi Eva. 
Eva este născută din Adam, Adam reprezentând 
întâietatea elementului spiritual față de cel 


? Ibidem, vol. IL, p. 244 

* Mircea Eliade, Mituri...op.cit., p. 172 
31 Ibidem, p. 172 

2 Ibidem, p. 189 

vital”. Nu este o superioritate a spiritualului 
față de vital, ci o complementaritate firească a 
elementelor pentru formarea unui întreg. 


Deşi aceste valențe opuse se completează, 
bărbatul posedă un element feminin şi femeia un 
element masculin“ pentru ca împreunarea lor să 
fie desăvârşită. Așa se explică simbolul Yin şi Yang 
ca şi o coincidentia oppositorium . Formarea acestui 
întreg prin contopirea energiilor, prin pierderea 
agresivității primitive dintre masculin și feminin, 
înțelegerea şi unirea lor la un nivel superior, 
spiritual” este identificarea cu Arhetipul suprem, 
Dumnezeu, care cuprinde aceste două elemente“. 


Lumina şi întunericul, bărbatul şi femeia, 
reprezentate în diferite forme, ca structuri 
arhetipale, stau la temelia construcției umane, 
însă rezultatul unirii dintre femeie și bărbat 
este copilul. În trei schema este completă după 
cum scrie Dumitru Stăniloae: în comuniunea 
dintre trei persoane: eu, tu, el, se defineşte relația 
completă şi desăvârşită dintre oameni”. Chipul 


* Jean Chevalier, Alain Gheerbrant, Dicţionar...op.cit., 
vol. II, p. 276 

* Ibidem, vol. IL, p. 277 

* Ibidem, vol. IL, p. 277 

% Ibidem, vol. IL, p. 277 

“ Dumitru Stăniloae, Chipul nemuritor al lui Dumnezeu, 
vol. II, Ed. Cristal, Bucureşti 1995, p. 66-68 

trinitar al familiei, este schema completă care 
determină un întreg, proiectul şi arhetipul 
omului. Prin studierea celor două arhetipuri din 
care rezultă al treilea, copilul, urechea, percepem 
importanţa auzului în deplinătatea sensurilor sale 
de deschidere spre înţelegere, comprehensiunes, 
cunoaştere, ascultare şi iluminare. 


Dacă am vorbit despre percepţia auditivă, 
auzul în largul său sens ca şi receptare a iluminării 
spirituale, acum vom accentua aspecte specifice 
ale percepţiei vizuale ca receptacol al luminii 
şi întunericului şi raportarea ei la reperele 
mitologice din artă. 


În artele vizuale organul principal de 
percepţie este ochiul, văzul primând oricăror 
alte simţuri deşi nu este despărțit de ele. Totuși, 
pentru a înțelege” valorile artistice rezultă 
limpede necesitatea  complementarității, a 
sintezei specifice percepţiei în general. 


Impresiile vizuale nu pot fi transmise prin 
limbaj verbal”, ele sunt înregistrate prin văz şi 
transmise prin reprezentări specifice — imagini 
create de artist. Însă, pentru a recepta nemijlocit 


% Jean Chevalier, Alain Gheerbrant, Dicţionar...op.cit., 
vol. III, p. 414 

% Rudolf Arnheim, Arta și percepția vizuală, Ed. 
Meridiane, Sibiu 1979, p. 15 

“ Ibidem, p. 16 

mesajul oricărei manifestări artistice, trebuie să ne 
raportăm la percepția simţurilor simţirilor noastre“, 
adică este necesară o abordare mai cuprinzătoare. 


Ceea ce este perceput vizual, uneori nu 
poate fi exprimat prin cuvinte pentru că nu s-au 
stabilit calitățile în categorii adecvate“. Mai exact, 
dacă ceva este perceput vizual-senzorial, poate fi 
greu de exprimat, informaţia fiind neprelucrată. 
Când acest ceva este perceput şi ideatic cu 
posibilitatea de a fi exprimat, se desăvârşeşte 
percepţia. Echilibrul gingaș al tuturor capacităților 
unei persoane - singurul care îi permite să trăiască 
deplin şi să lucreze bine - este afectat numai 
atunci când intelectul stânjenește intuiţia, dar 
și când senzația înlătură judecata”. Trebuie să 
menționăm că arta este strâns legată de religie, la 
început prin cuvânt - poezia sub forma mitului“, 
reverie superioară şi liberă“ şi muzica — apoi prin 
reprezentările specifice artelor vizuale. „Nu este 
oare arta o revelație asemenea religiei?” întreba la 
începutul secolului al XX-lea Fritz Medicus“. 


Considerăm că primele forme de 
manifestare ale artelor Preistoriei şi Antichității 


“ Ibidem, p. 16 
2 Ibidem, p. 16 
* Ibidem, p. 17 
* Mircea Florian, Metafizica ...0p.cit., p. 94 
+ Ibidem, p. 96 
4 Ibidem, p. 95 

au ca scop principal armonia între formă şi 
conținut — conținut care satisface nevoile etice 
și vitale... un conţinut care ne liberează, ne înalță 
şi totodată ne înseninează şi ne desfată“, alături 
de expresia formală, o încercare spre unic, ce se 
afirmă ca un tot, ca un absolut. În timpurile 
mitologice se evidențiază dimensiunea specifică 
a artelor vizuale, aceea de a însenina, de a face 
lumină prin formă şi conţinut, prin realitatea 
obiectivă şi subiectivă. Acest lucru este valabil în 
ceea ce priveşte arta în tot parcursul istoric. 


1.1.2. Preistoria - primele opere de artă 


Arta preistorică analizată din perspectiva 
formei şi a conținutului relevă nu doar sensul ei 
estetic ci şi semnificaţia conţinutului arhetipal. 
Expresia formelor artei preistorice este profund 
înrădăcinată în sensurile cosmogonice ale lumii. 


Unul dintre cele mai cunoscute exemple 
ale artei preistorice este Venus din Willendorf. 
Statueta cu caracter magic” reprezintă o femeie 
cu caracteristicile legate de fecunditate: bazinul 


* Ibidem, p. 97 

* Ibidem, p. 96 

* Jacek  Debicki, Jean-François Favre, Dietrich 
Griinewald, Antonio Filipe Pimentel, Istoria Artei, Ed. 
RAO, Bucureşti 1998, p. 8 

lat, pieptul şi pântecele foarte dezvoltate”. 
Această reprezentare este cea mai concludentă 
pentru exprimarea fertilității, a asemănării cu 
Mutter Erde (Mama Pământ). Unele mituri 
conturează ipoteza conform căreia primii 
oameni au trăit în străfundurile Pământului“! 
şi de acolo au ieșit la suprafață. Alte expresii 
ale credințelor străvechi aseamănă pietrele 
Pământului cu oasele mamei, țţărâna cu carnea, 
iar plantele şi vegetaţia cu părul”. Observăm 
o deosebită valorificare a atributelor de 
fecunditate şi fertilitate ale Pământului Mamă, 
ale femeii. 


Un exemplu concludent a celor mai sus 
menționate este statueta intitulată Venus din 
Willendorf, simbol al fertilității, descoperită 
în Willendorf, Austria, datată aproximativ din 
28.000-25.000 î. Hr. 


Reprezentarea acestei statuete atribuie femeii 
valenţe ale sexualității ce reprezintă fertilitatea şi 
procrearea. Figurina exprimă concepţia primitivă 
a fertilităţii strâns legate de natură. 


În China societăților preistorice din 
epoca Yangshaose respectă regula descendenței 


5 Ibidem, p. 8 
`l Mircea Eliade, Mituri. ..op.cit., p. 165 
°? Ibidem, p. 165 


Capitolul 1. Lumina și Întunericul 28 


matriliniare” iar mai târziu în perioada Longshan, 
au apărut simbolurile falice care reprezentau 
societăţile patriarhale, cultul strămoșilor”, forța 
generatoare”, în timp ce textele târzii ale mitologiei 
greceşti, afirmă că Dyonisos, regele vremurilor, deşi 
copil, este numit de către Zeus stăpânitor peste zeii 
universului. Copilul ca semn de renaștere și reînnoire 
prelungește simbolul religios al falusului*. 


În multe culturi arhaice falusul este un 
simbol religios fiind considerat generator de 
viață; găsim imaginea falusului ca reprezentare a 
zeului luminii”. 


Simbolurile falice erau interpretate ca 
reprezentări ale divinității, nu ca element 
strict sexual. Circumcizia reprezenta un semn 
al maturității şi un legământ al omului cu 
Dumnezeu“ prin potențarea masculinității”. 


5 Mircea Eliade, Istoria credințelor şi ideilor religioase, vol. 
II, Ed. Ştiinţifică şi enciclopedică, Bucureşti 1986, p. 9 

* Ibidem, vol. II, p. 9 

5 Jean Chevalier, Alain Gheerbrant, Dicționar... op.cit., 
vol. II, p. 36 

5 Mircea Eliade, Istoria...op.cit., vol. II, p. 276-277 

5 Kulturgeschichte, Herausgegeben vom Institut für 
sexualforschung in Wien, Verlag für Kulturforschung, 
Wien/Leipzig, p. 672 

5 Jean Chevalier, Alain Gheerbrant, Dicționar... op.cit., 
vol. I, p. 322-323 

5 Ibidem, vol. II, p. 337 

Falusul în culturile străvechi are o semnificaţie 
totemică, nu pornografică şi este un organ care 
reprezintă puterea, verticalitatea şi legământul 
omului cu creatorul prin această potenţare a 
elementului masculin. Simbolurile falice s-au 
păstrat până în prezent reprezentând deopotrivă 
forța generatoare ca element masculin, cât și 
verticalitatea care reprezintă putere. Există 
exemple în contemporaneitate dar şi în toată 
istoria, printre ele fiind turnul, care reprezintă 
clădirea puterii umane pe verticală, unul dintre 
ele fiind Turnul din Babel, dar sunt o multitudine 
de turnuri care reprezentau puterea şi dorința 
omului de a se apropia de cer, fie prin expresii 
de grandomanie, fie pentru utilitate. Un alt 
exemplu ar fi obeliscul, construcţie care uneori 
comemorează o personalitate sau un eveniment 
important şi care arată importanța acestuia. 
Mai este şi exemplul farului care călăuzeşte de 
la înălțime vapoarele rătăcite pe mare. Acesta 
este un simbol al luminii în întuneric, rolul lui 
fiind de călăuzitor în întunericul şi ceața nopții. 


Alte reprezentări din preistorie sunt 
statuetele exemplare ale Gânditorului şi ale 
Femeii de la Cernavodă. Calitatea artistică şi 
forța de expresie ale acestora sunt dublate de o 
remarcabilă viziune artistică sintetică. Sculpturi 
monumentale menhire și vase de lut (Zeița de 


Capitolul 1. Lumina şi Întunericul 30 


la Vidra) reiau reprezentarea figurii umane“. 
În redarea celor două figuri mai sus menţionate 
(Gânditorului şi ale Femeiii de la Cernavodă, 
cultura Hamangia, România), găsim înclinația 
spre meditaţie, spre repaos, a personajelor 
reprezentate. Spre deosebire de reprezentările 
simbolice ale maternității şi paternităţii, omul 
este reprezentat în ipostaza de meditaţie, 
bărbatul fiind aşezat cu capul între mâini, iar 
femeia stând în repaos, aşezată, cu mâinile pe un 
genunchi. Înclinaţia omului primitiv tinde spre 
integrarea universului prin simbol şi meditaţie; 
femeia nu îşi sprijină capul între mâini, având 
mai mult o atitudine statică, de destindere, un 
picior fiindu-i îndoit iar celălalt întins, bazinul 
lat, acestea toate îndreptându-ne spre imaginea 
femeii ca rol participativ la creaţie prin acțiunea 
naşterii. Bărbatul este caracterizat de elementul 
contemplativ, cerul, iar femeia de cel creator, 
pământul. 


Nevoia de exprimare şi de manifestare a 
omului primitiv se manifestă şi prin picturile 
rupestre. Picturile acestei perioade sunt realizate 
inițial (paleoliticul superior) la intrarea în grote, 
pe stânci neprotejate sau pe pereţii unor încăperi 
din temple şi locuinţe (la Catal Hoyuk, Turcia)”. 


% Ovidiu Drimba, Istoria culturii şi civilizației, vol. I, 
Ed. Ştiinţifică şi Enciclopedică, Bucureşti 1987, p. 53 
61 Ibidem, vol. I, p. 54 

Se impune acum, prin intermediul 
reprezentării bidimensionale a picturii, să 
analizăm rolul de reprezentare al societății atât 
de specific artelor. Spre deosebire de sculptură, 
pictura prezintă scene din viața de fiecare zi, un 
fel de film al evenimentelor specifice colectivității 
umane. Multe figuri antropomorfe şi zoomorfe 
în mişcare alcătuiesc compoziții ample. 


Frescele exprimă în acelaşi timp forța 
vitală si personalitatea puternică a artistului 
creator, care observă, propriu preistoriei, simplu 
dar explicit, viața cotidiană. Compozițiile 
sunt ritmate. Se remarcă acuitatea observaţiei, 
realismul figurilor şi, în același timp, puterea de 
sinteză şi abstractizare care operează cu stilizări 
excepționale. Coloritul acestor fresce ilustrează 
căutările estetice proprii naturii umane prin 
exprimarea subiectelor de interes. Trecerea spre 
o percepţie mai pragmatică, exprimată mai 
concludent în Antichitate, se datorează societăţilor 
agricole şi păstoritului. Picturile rupestre relevă 
îndeletnicirea domesticitului de animale. 


1.1.3. Artele Antichității 


În Antichitate luminii focului îi este 
atribuită calitatea de a fi dezvăluit modelarea 

portretului în argilă. Din dragostea pe care o 
purta, o fată a desenat pe perete umbra lăsată 
de chipul iubitului în lumina focului. Mai 
târziu tatăl ei a imprimat pe acele contururi 
argilă, pe care mai apoi a ars-o. Astfel s-a 
născut primul portret în argilă”. Rolul luminii 
focului este semnificativ în crearea primului 
portret din lut. 


Despre istoria propriu-zisă, scrisă, 
vorbim începând cu anul 3500 î. Hr., considerat 
momentul descoperirii scrierii, ilustrat de 
plăcuţele de lut mesopotamiene®. Mentalitatea 
specifică Antichității este considerată tributară 
ambientului în care a apărut, explicându-se 
astfel marile diferențe de conţinut reflectate în 
exprimări artistice de o mare diversitate. 


Diferenţa fața de preistorie este pricinuită 
de definirea spaţiului stăpânit. Sedentarizarea 
populațiilor determinată de răspândirea 
cultivării pământului şi a creşterii animalelor 
împreună cu apariţia supraproducţiei agricole 
au drept consecință constituirea așezărilor 
urbane. Marile văi inundabile ale râurilor 
Tigru, Eufrat, Nil, Ind şi Yang-le sunt 
leagănul naşterii oraşelor. Civilizaţia umană 


© Plinivs, Naturalis Historia, enciclopedia ştiinţelor din 
antichitate, Ed. Polirom, Bucureşti 2004, p. 149 
& Ovidiu Drimba, Istoria...op.cit., vol. I, p. 97 

este produsă de dezvoltarea comunităţilor 
agricole“. 


Gândirea dihotomică, lumină şi întuneric, 
organizează gândirea religioasă a popoarelor 
Mesopotamiei. Invizibilul sau supranaturalul este 
reprezentat ca o prelungire a existenței umane. 
Zeii şi oamenii s-au născut din acelaşi element 
primordial: apa. Divinitatea supremă este tatăl 
An Anu, simbolizând cerul, lumina, iar soţia sa 
Ki simbolizează pământul, întunericul. Fiul lui 
Anu este zeul aerului Enlil, care l-a despărțit pe 
Anu de Ki (pământul de cer). Zeul Enki, stăpânul 
apei din adâncuri, domnul subpămîntean, dă 
viață pământului fiind considerat prietenul şi 
salvatorul oamenilor“. 


În civilizaţia Egipteană arta este cu 
precădere axată în jurul cultului morţilor“. 
Egiptenii credeau în viața de apoi, ca atare 
mormintele lor conţineau provizii alimentare şi 
alte bunuri; ei considerau că viaţa care urmează 
este asemănătoare cu cea de pe pământ, însă 
mai bună”. Cinstirea zeului Aton (discul solar) 


s Le grand Atlas de Phistoire Mondiale, 
EnciclopaediaUniversalis France s.a., p. 52 

& Ovidiu Drimba, Istoria...op.cit., vol. I, p. 84 

& Jacek Debicki, Jean-François Favre...op.cit., p. 16 

© Christopher Partridge, Religiile lumii, Ed. Mladinska, 
Bucureşti 2009, p. 70 

era întâlnită mai ales în perioada de reformă 
a faraonului Akhenaton, care a interzis cultul 
celorlalți zei?. 


Zeul soare mai era numit și Ra și se 
credea că faraonul mort va petrece viața 
de apoi împreună cu el. Mai apoi, destinul 
defunctului era legat de zeul Osiris, fiind 
identificat după moarte cu acesta”. Osiris era, 
pe de o parte, zeul pământurilor roditoare, iar 
pe de alta era considerat judecătorul morților”. 
Complementaritatea între Ra şi Osiris, zeul 
luminii şi zeul adâncului este caracteristică 
binomului lumină-întuneric. Un alt element 
definitoriu pentru cultul morţilor la egipteni era 
mumificarea. Se credea că trupul este necesar 
ca bază pentru suflet şi astfel era conservat şi 
mumificat”!, practică ce arăta prețuirea pentru 
trup ca element sacru. 


În unele reprezentări ale faraonilor se 
remarcă modificări ușoare ale caracteristicilor 
fizionomice. Corpurile şi chipurile sunt alungite 
cu intenția de a sublinia atributele divine. 
Faraonul sau regele era considerat Zeul cel bun”. 


* Ibidem, p. 66-67 

®© Ibidem, p. 70 

” Ovidiu Drîmba, Istoria...op.cit., vol. I, p. 140 
7! Christopher Partridge, Religiile...op.cit., p. 71 
2 Ibidem, p. 67 

Se remarcă, așadar, felul în care cultura 
Mesopotamiei şi a Egiptului înfăţişează prin 
reprezentările religioase  bivalența lumină- 
întuneric ca matrice structurală a psihologiei 
umane. 


În Grecia antică au fost adoptate unele 
zeități egiptene. Astfel, regele Ptolemeu Soter, 
sec. III î. Hr., dorind să își întărească domnia, a 
adoptat ca zeitate supremă pe Serapis, nume care 
derivă de la Oserapis (Osiris- Apis)”, divinitate 
alcătuită prin sincretism cu atribute universale. 


Odată cu evoluţia culturii grecești s-a 
schimbat percepţia asupra luminii şi întunericului 
până în punctul în care s-a dobândit o concepţie 
filozofică. De la simpla asociere a zeităților cu 
lumina şi întunericul, chiar şi ca arhetipuri, s-a 
ajuns treptat la o percepție mai evoluată asupra 
realității sensibile, factor de determinare al luminii 
şi întunericului. Această evoluţie se datorează 
descoperirii metafizicii, ca expresie a unei lumi 
ideale (dincolo de fizică), lume transcendentă, 
care întruchipa frumusețea imaterială. 


Un alt zeu care a avut însemnătate în 
cultura grecilor şi care a determinat această 
schimbare, a fost Orfeu. Se pare că el ar fi fost 


7? Mircea Eliade, Istoria...op.cit., vol. II, p. 282 

un personaj real. El susținea vegetarianismul, 
asceza şi katharsis-ul (purificarea), ritualul 
zeului Apollon”. Platon a fost unul dintre cei 
care au adoptat ideile lui Orfeu iar ulterior 
acestea au fost dezvoltate de către Pitagora”. 
Ideea nemuririi sufletului era înfățișată de către 
Socrate ...pentru el sufletul — şi nu viața!— 
erau lucrul cel mai prețios, căci el aparținea 
lumii ideale şi eterne”. O caracteristică pentru 
evoluţia spiritului era valorificarea gândului. 
Platon considera - în completarea lui Socrate — 
că gândul nu fiinţează doar în sine și pentru sine 
ci este esența universului”. Această concepție 
este importantă pentru a stabili raportul și 
transcenderea conştiinţei în realitatea spirituală 
percepută de filozof - lumea ideilor. Spiritul este 
- esenţa intrinsecă a omului - și este adevărul 
universal”. Această concepţie asupra esenței 
spirituale interioare şi exterioare, subiective și 
obiective este asemănătoare concepţiei hinduse 
asupra sinelui Atman, care reprezintă absolutul 
subiectiv, indestructibil şi care se găseşte în 
raport de complementaritate cu Brahman, 
absolutul obiectiv. Atman şi Brahman sunt 


74 Ibidem, vol. II, p. 180 

73 Ibidem, vol. IL, p. 194 

”% Ibidem, vol. Il, p. 194 

77 Georg Wilhelm Friedrich Hegel, Istoria filozofiei, vol. 
I, Ed. A.R.PR, Bucureşti 1963, p. 462 

78 Ibidem, vol. 1, p. 463 

cosubstanţiale”. Religia susţine reîntoarcerea 
în sine ca metodă de identificare cu Brahman, 
stare căreia zeii îi sunt subordonați“. 


Diferenţa dintre concepţia hindusă şi cea 
grecească se observă atunci când Platon atribuie 
transcendentului rațiune, fiind un prototip, un 
model îndepărtat în afara conştiinţei, care este 
o prelungire a ei. Prin aceasta se conturează 
personalizarea transcendentului şi a raportului 
dintre acesta şi sine. Reproşul lui Hegel pentru 
gândirea orientală este lipsa libertăţii individuale, 
cu alte cuvinte, abstractizarea transcendentului, 
a formei cu care se identifică individul”. În 
cazul acesta Brahman este un tot obiectiv în 
care se dizolvă subiectul, fără a mai avea valoare 
intrinsecă*?. 


Concepţia antichităţii greceşti este proprie 
pentru individ deoarece el are libertatea de 
a-şi păstra subiectivitatea şi de-a o exercita 
în raport cu transcendentul. Pe de altă parte, 
această concepţie poate să întrunească un 


* Filosofia Indiană în texte, notă introductivă Sergiu Al- 
George, Ed. Ştiinţifică, Bucureşti 1971, p. 16 

% Georg Wilhelm Friedrich Hegel, Istoria...op.cit., vol. 
I, p. 119 

81 Ibidem, vol. I, p. 486 

82 Tbidem, vol. I, p. 109-110 

8 Ibidem, vol. I, p. 110-111 

caracter intrusiv-personalist deoarece se bazează 
pe individ, nu pe comunitate. Este posibil să 
considerăm că viziunea indiană de dizolvare a 
sinelui in transcendenţa obiectivă are caracter 
depersonalizator, însă putem afirma simultan 
că are atributul de a sensibiliza esența comună 
tuturor. Concepţia antichităţii europene prezintă 
o atitudine benefică asupra vieţii şi, în opinia 
noastră, o atitudine luminată a gândirii, o 
înțelegere pozitivă a unei realități spirituale 
care deschide calea individului spre o lume 
ideală. Aceasta este culmea gândirii Antichității 
europene. Prin accepțiunea mai sus menţionată 
se justifică întreaga creaţie a acestei culturi care 
evoluează treptat de la preistoria cu reprezentări 
arhetipale spre ideea filozofică care potențează 
aceste principii, dar care facilitează deasemenea 
înțelegerea concepţie creştine mai târzii. 


Înţelegând concepţia lumii antice grecești 
analizăm creaţia artistică dintr-o altă perspectivă. 
Claritatea formelor şi rigoarea tehnică denotă 
o preocupare aparte pentru individ. Deşi în 
mare parte arta grecească reprezintă edificii 
arhitecturale şi scene cu personaje mitologice, ele 
sunt percepute prin mesajul clarității spiritului 
grecesc. Se creează o aplecare spre studiul formelor 
corpului“, în arhitectură fiind folosită proporția 


5 Jacek Debicki, Jean-François Favre...op.cit., p. 32-33 

de aur”. Rezultă că aceste preocupări sunt izvorâte 
dintr-o cultură înclinată spre cugetare. 


Nietzsche a formulat ideea conform căreia 
spiritul apolinic exprimă claritatea distincției 
culturii greceşti, exemple fiind sculpturile. În 
același timp spiritul dionisiac exprimă atitudinea 
afectivă a laturii iraționale, exemplificată prin 
dans şi muzică. Nietzsche este de părere că această 
dualitate a spiritului antic defineşte spiritualitatea 
grecească“. În consecință, prin această relatare 
putem înțelege dualitatea lumină-întuneric în 
spiritul antic elen. 


1.2. Considerente specifice gândirii şi 
spiritualităţii creştine 


Noua idee care a fost adusă de creştinism 
este concretizarea transcendentului, şi anume 
a lui Dumnezeu. Abstractul deşi este gândire, 
pentru a fi adevăr trebuie să fie concret în sine 
însuşi”. Platon a formulat ideea conform căreia 
transcendentul este o rațiune undeva îndepărtată 


% Ibidem, p. 35 

s Friedrich Nietzsche, Nașterea filozofiei în epoca 
tragediei grecești, studiu introductiv, Vasile Muscă, Ed. 
Dacia, Cluj-Napoca 1992, p. 12 

3 Georg Wilhelm Friedrich Hegel, Istoria...op.cit., vol. 
II, p. 231, vol. II 

de conştiinţă ca o prelungire a ei, iar ulterior 
neoplatonicienii au susținut că Dumnezeu se 
particularizează, se împacă cu oamenii, nu 
rămâne abstract”. Cu toate acestea, în revelaţia 
creştină, raportul dintre om şi Dumnezeu nu este 
distanțat ca mai înainte, ci se apropie integrând 
finitul în inteligibil”. 


Afirmația că natura omului este pervertită 
iar acesta o moștenește necondiţionat este 
proprie creştinismului”, însă şi în miturile 
arhaice observăm conștiința unei rupturi 
între cer şi pământ în urma căreia omul a 
pierdut anumite atribute”. De asemenea, şi 
în istoria creştinismului cerul s-a despărțit 
de pământ (simbolizând despărţirea omului 
de Dumnezeu) când Adam (primul om) 
a mâncat din pomul cunoaşterii binelui și 
răului. Pentru că mintea sa nu era pregătită 
să perceapă lucrurile dumnezeiește Adam a 
distorsionat percepţia asupra lumii sensibile” 
şi astfel s-a produs ruptura dintre el şi 
Dumnezeu care era perceput prin expresiile 


% Ibidem, vol. I, p. 486 

% Ibidem, vol. II, p. 214 

% Ibidem, vol. II, p. 214 

” Ibidem, vol. IL, p. 218 

* Mircea Eliade, Mituri...op.cit., p. 35 

% Dumitru Stăniloae, Trăirea lui Dumnezeu în ortodoxie, 
Ed. Dacia, Cluj-Napoca 2000, p. 31 

sensibile. În consecință, natura omului trebuie 
îmbunătăţită, omul trebuie să devină ceea ce el 
este doar în sine, nu cum este el nemijlocit, ci 
aşa cum trebuie să devină față de Dumnezeu** 
pentru a se uni cu El. 


Putem vorbi şi în cazul creştinismului 
de trei reprezentări arhetipale. lisus Fiul lui 
Dumnezeu (Mat.3, 16-17) s-a născut din Maria şi 
din Duhul Sfânt (Mat.1, 18-25). Sunt enumerate 
astfel cele trei arhetipuri pe care le-am tratat și 
la începutul primului capitol. Arhetipul Fiului, 
al Mamei și al Tatălui (Dumnezeu). În acest caz 
fecioara Maria se uneşte cu Dumnezeu pentru a 
naşte un Fiu care prin natura sa este Dumnezeu 
şi Om”. Această unire între Cer şi Pământ, care 
reprezintă cosmogonia lumii prezentă în mai 
multe tradiţii, conform celei creştine are loc 
nu doar simbolic ci şi ca fapt real, în istorie”. 
Considerând Lumina şi Întunericul reprezentări 
ce pot fi asociate cu pământul și cerul, cu Femeia 
şi cu Dumnezeu, acestea se unesc pentru a 
întregi creaţia destrămată printr-un Fiu a cărui 
natură este atât celestă cât și terestră. 


” Georg Wilhelm Friedrich Hegel, Istoria...op.cit., vol. 
II, p. 218 

% Jean Chevalier, Alain Gheerbrant, Dicţionar... op.cit., 
vol. II, p. 261 

% Ibidem, vol. II, p. 261 

1.2.1. 1000 de ani de Ev Mediu 


La începutul răspândirii creştinismului 
credincioşii erau persecutați şi prigoniți deoarece 
nu erau de acord să îl venereze pe împărat ci 
doar pe lisus Hristos” pe care îl considerau Fiul 
lui Dumnezeu, unica imagine a Domnului în 
fața oamenilor. Până la încetarea persecuțiilor 
în anul 313%, arta paleocreştină se dezvoltă în 
ascuns, de abia mai apoi devenind oficială!%. 
Astfel, arta creştină primară este întâlnită mai 
ales în locuinţe particulare sau în catacombe!!. 
Aceasta reflectă o evoluţie a stilului artistic roman 
care presupune înlocuirea zeilor cu sfinți!?. 


Până în anul 476 când Roma cade, arta 
creştină se dezvoltă şi în Imperiul Roman de Apus 
şi în cel de Răsărit însă, după cădere, evoluţia 
artei se va resimţi mai mult în Imperiul Roman 
de Răsărit, cu capitala la Constantinopol!%. 


Cultura bizantină s-a format printr-un 
sincretism al elementelor lumii antice latine, 
elene, creştine şi orientale, unde filosofia poartă 


” Christopher Partridge, Religiile... op.cit., p. 311 

% Ibidem, p. 317 

” Jacek Debicki, Jean-François Favre... op.cit., p. 58 
1% Ibidem, p. 57 

10! Ibidem, p. 60 

1% Ibidem, p. 60 

1% Ibidem, p. 61 

mai pregnant influența creştină şi elenă!%*. 
Cea mai relevantă sinteză între elenism şi 
creştinism o găsim în Imperiul Bizantin. 
Filozofia bizantină a înglobat elemente din 
scrierile lui Platon, Aristotel şi Plotin'%. Totuși, 
o caracteristică a Imperiului Bizantin este 
estetica artei. Aceasta nu are rolul doar de 
simplă reprezentare a realității care transmite 
un mesaj, ci îl introduce pe privitor în lumea 
spirituală!%. Teologia creștinismului bizantin 
este una a întrupării dragostei divine pe pământ, 
astfel  justificându-se bogăția  ornamentaţiei 
bisericilor'”. Rolul icoanelor nu este de simplă 
imagine, ci de obiect al comuniunii dintre om şi 
Dumnezeu!'%. Preocupare pentru reintegrarea 
omului în lumea spirituală şi percepţia pozitivă a 
dragostei dumnezeieşti întrupate pe pământ este 
caracteristica spiritualității creştine răsăritene. 


Înțelegem că arta Bizanțului reflectă o 
caracteristică a învăţăturii creştine, ca de altfel 
şi arta mai târzie a Apusului, unde se dezvoltă 
stilul Romanic şi Gotic!%. Diferenţă dintre arta 


1% Ovidiu Drîmba, Istoria... op.cit., vol. II, p. 141-243 

1% Ibidem, vol. II, p. 202-205 

1% Jacek Debicki, Jean-Frangois Favre... op.cit., p. 62-63 
1% Christopher Partridge, Religiile... op.cit., p. 324 

1% Michael Quenot, De la icoană la ospățul nuptial, Ed. 
Sophia, București 2007, p. 116 

1% Jacek Debicki, Jean-François Favre... op.cit., p. 67, p. 83 

bizantină pe de o parte, şi cea romanică şi gotică 
pe de altă parte, se găsește atât în diferența de 
origine a popoarelor care au dezvoltat-o, cât şi 
în concepţia lor filozofică şi religioasă. În cele ce 
urmează vom încerca să analizăm câteva dintre 
aceste diferenţe. 


Popoarele de origine germanică au cucerit 
lumea romană şi au adoptat credinţa creştină, 
păstrându-şi spiritul propriu barbar; au cucerit o 
civilizaţie evoluată din toate punctele de vedere, 
care însă nu era capabilă să dinamizeze principiul 
creştin, după cum relatează Hegel. Astfel s-a 
format gândirea scolastică. Tot Hegel afirmă 
că evoluţia popoarelor germanice în istoria 
creştinismului a avut un parcurs dureros care a 
denaturat principiul libertăţii spiritului, dovadă 
fiindteologia pecareacestepopoareaudezvoltat-o. 
Un element important este imposibilitatea de 
a transfigura materialul în spiritual; această 
dificultate a dus la denaturarea percepției 
asupra ostiei (împărtăşaniei) - reprezentare a 
divinului şi materialului, mijloc prin care omul 
se uneşte cu Dumnezeu - la percepția exagerată 
a denaturării rolului ei, venerarea formei până 
la cazuri extreme. Consecința acestei denaturări 
determină răspunsul lui Luther care nu mai 
atribuie împărtăşaniei valoare sacră nemijlocită, 
110 Georg Wilhelm Friedrich Hegel, Istoria... op.cit., vol. 
II, p. 246-247 

ci doar determinată de credinţa celui care o ia. 
De la percepţia denaturată a împărtăşaniei, care 
se primeşte doar de la clerici în timp ce este 
condiționată de ierarhie, s-a trecut la percepția 
materialist-totalitară a bisericii, care deţine 
adevărul şi care cere individului supunere 
pentru a putea evolua spre eliberarea sufletului. 
Exagerarea face ca metodele pentru eliberarea 
sufletului să fie punitive şi crude; astfel cultul 
cade în posesiunea bisericii iar spiritul devine 
subjugat ierarhiei". 


Diferența dintre teologia Bizantină şi 
cea Apuseană este nuanțată. În spiritualitatea 
Bizantină Dumnezeu este perceput ca fiind 
dragoste, planul spiritualul ne fiind în antiteză cu 
cel material; în cea apuseană, există o diferență 
mai pronunțată între lumea materială şi cea 
spirituală, practica spirituală fiind axată mai mult 
pe discursul dual. În cazul spiritualităţii apusene 
lumina (spiritul) este în antiteză cu întunericul 
(materia), aceasta fiind o percepţie diferită, care 
a dus la deformări de optică: Dumnezeu este 
perceput uneori ca fiind distant de oameni iar 
ierarhia este cea faţă de care credinciosul trebuie 
să se supună pentru mântuire, aceasta fiind 
piedică pentru a ajunge la spirit şi astfel trebuind 
să fie penetrată. Există exemple concrete de 
sfinți catolici care își asumă suferinţe foarte mari 


11 Ibidem, vol. II, p. 252-253 

(stigmate) pentru a se asemăna cu Hristos. Din 
cauza faptului că Imperiul Bizantin s-a destrămat 
în 1453, odată cu căderea cetăţii Constantinopol, 
condiţiile de evoluţie a bisericii răsăritene au 
fost mai vitrege, astfel nu a existat un pol central 
al acesteia, aşa cum avem exemplul Bisericii 
Catolice cu centrul la Roma, considerându-se 
că polul central al bisericilor răsăritului rămâne 
totuşi Creatorul. 


Analog, se explică şi diferența dintre arta 
bizantină ci cea apuseană care pleacă de la o 
concepţie filozofică şi religioasă diferită. Stilul 
Romanic este sobru şi monumental - spre 
exemplu, în ţările germanice apare acoperişul 
ascuţit în arhitectură; pictura, spre deosebire 
de arhitectură este clară şi luminoasă. Există 
unele asemănări între pictura romanică şi cea 
bizantină. Stilul gotic reflectă în arhitectură 
autoritatea divină prin înălțimea catedralelor, 
coloanelor şi prin arcurile bolților, dorindu-se 
elevarea sufletului spre transcendenţa divină. 
Catedrala Sfânta Sofia din Constantinopol, 
deși este uriaşă, dă sentimentul de spaţialitate 
pe orizontală. Cupola acoperă biserica, 
simbolizând divinitatea care coboară spre 
oameni. 


Lumina şi întunericul, spiritul şi materia 
sunt percepute de către apus ca două forţe care 

se manifestă în opoziţie. Aceasta este percepția 
dintre bine şi rău ca forţe opuse care concurează. 
În răsărit lumina şi întunericul, materia şi 
spiritul sunt două forţe ale aceluiaşi întreg, care 
se contopesc prin unire în dragoste, răul nefiind 
părtaşul acestei bivalenţe. 


Un exemplu concludent găsim la Lucian 
Blaga în Trilogia Culturii, cap. Spiritualități 
bipolare. FEl scrie că în catolicism, datorită 
spiritului milităresc al Imperiului Roman pe 
care l-a moştenit, predomină „un aspru duh de 
disciplină, o neîntreruptă dispoziție de luptă”. 
Biserica este înţeleasă ca „statul lui Dumnezeu pe 
pământ”. Predomină două elemente principale: 
transcendența (Dumnezeu) și Biserica. Viaţa 
catolică  pendulează între acestea două”. 
Observăm în această gândire o oscilație între 
cele două mari autorități, Dumnezeu și Biserică, 
care se impun printr-un spirit juridic, ierarhic, 
de disciplină, de supunere pentru credință”. 


În ortodoxie, Blaga spune că omul își 
trăieşte organic viața, unde pământul şi firea se 
unesc cu cerul, transcendentul. Există o legătură 
organică între Dumnezeu şi om manifestată şi 
prin geografia temperată, dar şi prin atitudinea 


"2 Lucian Blaga, Trilogia Culturii, Ed. Minerva, 


București 1985, p. 206-207 
115 Ibidem, p. 210 

aplecată către misterul universului, a omului est— 
114 


european’. 

În urma cercetării celor două spiritualități, 
putem conchide că opusurile cer-pământ, 
biserică-Dumnezeu,  lumină-întuneric au 
diferite interpretări, în funcţie de mediul în care 
au fost percepute şi întregesc studiul nostru 
despre lumină şi întuneric. 


1.3 Noi atitudini ale percepţiei artistice. 
Renaștere şi umanism 


O dată cu apariţia noului curent artistic 
Renașterea, percepţia omului asupra realităţii s-a 
schimbat. Dacă în Evul Mediu Dumnezeu era pe 
primul loc, în Renaștere, de prim interes pentru 
studiul estetic şi simbolic este omul!'*?. 


Două evenimente importante marchează 
începutul acestei perioade istorice: căderea 
Constantinopolului, în 1453, şi reforma lui 
Luther, în 151715 Numele de Renaştere apare din 
dorința de a reînvia cultura antică”. Mai există 


şi alte consecinţe care au determinat această 


14 Ibidem, p. 207-210 

115 Jacek Debicki, Jean-François Favre... op. cit., p. 111 
"6 Ibidem, p. 111 

1 Ibidem, p. 113 

schimbare. Puterea Bisericii Catolice, care 
însemna într-o măsură şi barbarie şi corupţie, l-a 
îndemnat pe om să se îndepărteze de Dumnezeu 
şi să se îndrepte către sine, excluzând raportarea 
sa la o lume viitoare, îndepărtată, nepalpabilă, 
lumea spirituală. El s-a orientat spre finit, spre 
existența imediată'!5. Acest fapt a avut ca aport 
pozitiv dezvoltarea ştiinţelor şi artelor. 


Ca urmare a căderii Constantinopolului 
nobilii şi învățații Imperiului grecesc-bizantin 
s-au refugiat în Italia și au adus cu ei cultura 
elenă a Antichității. Renașterea se adresează 
culturii şi artelor fără să aducă inovaţii în gândire 
(filozofie), după cum scrie Hegel!%. 


Totuşi, simpla eliberare de niște forme 
ale percepţiei exagerate (gândirea scolastică - 
extremismul Bisericii Catolice) justifică natura 
umană care tinde spre libertate şi echilibru, 
aducând aportul identificării cu natura 
înconjurătoare, în detrimentul celei sensibile 
spirituale. Credem că din extrema barbariei 
spirituale a Evului Mediu s-a ajuns la o alta, 
cea a negării spiritului, într-o anumită măsură. 
Reîntoarcerea la formele primare reprezintă 
claritatea spiritului Antic, lumină a cunoaşterii. 
H8 Georg Wilhelm Friedrich Hegel, Istoria... op. cit., vol. 
II, p. 305 


1 Ibidem, vol. II, p. 308 
12 Ibidem, vol. II, p. 309 

Arhitectura devine mult mai luminoasă, în 
măsura în care nu mai exprimă teroarea divină, 
ci studiul umanist al formelor. Reapare cupola 
fiind urmat modelul Panteonului antic!?!. 


Se folosesc regulile genisticii hidraulice 
în arhitectura civilă; folosirea cubului în spațiu 
este un principiu important al arhitecturii din 
acea perioadă!'”. Planul urbanistic al orașelor se 
schimbă; dacă în Evul Mediu schema era de tip 
central, cu catedrala în jurul căreia era o piață 
şi străduțe, în Renaștere planul este organizat 
exclusiv cu scop politic-militar'?. 


Apar maşinile, noi sisteme de mișcare 
întrebuințate în diferite scopuri ca o evoluţie a 
tehnicii; Leonardo da Vinci este un inventator 
al multor sisteme de inginerie militară, fiind 
interesat şi de studiul zborului™*. El este un 
reprezentant important al evoluţiei ingineriei 


însă şi a picturii renascentiste. 


În pictură apare un progres datorită 
folosirii culorilor în ulei şi pictării pe pânză!?. 


Astfel, cunoştinţele despre pictură circulă 


11 Jacek Debicki, Jean-François Favre... op. cit., p. 117 
122 Ibidem, p. 117 

1% Ovidiu Drîmba, Istoria... op. cit., vol. IV, p. 196 

124 Ibidem, vol. IV, p. 208-212 

1% Jacek Debicki, Jean-François Favre... op. cit., p. 119 

mai uşor. Se descoperă tehnica sfumatoului, a 
clarobscurului, folosită şi de Leonardo da Vinci. 
Tehnica percepută în sens simbolic arată jocul şi 
complementaritatea dintre lumină şi întuneric, 
ca o caracteristică psihologică a personajelor 
reprezentate, care sunt scufundate în misterul 
necunoscutului, dar care revelează prin lumina 
dezvelită pe chipuri frumuseţea interioară 
a omului, raportată la el însuși, ca centru al 
universului. 


Femeia din pictura Leda, realizată de 
Leonardo da Vinci este reprezentată ca un simbol 
de frumuseţe şi graţie. În locul sfintelor îmbrăcate, 
apare omul în nuditatea sa, ca imagine a minunii 
existenţei. Reprezentările religioase nu se pierd în 
arta Renaşterii însă capătă o natură mai umană. 


Conform lui Hegel reperele spirituale se 
pierd. Totuşi considerăm că ele nu se pierd în 
sensul unei rupturi între om şi Dumnezeu, ci 
mai de grabă El este umanizat prin eliberarea de 
canoanele religioase, ceea ce în istorie va duce 
la negarea Lui, însă, cu toate acestea, nu putem 
atribui acestei epoci lipsa de valoare spirituală. 


Ceea ce a urmat mai apoi Renaşterii 
— Barocul şi Clasicismul — sunt tributare 
schimbării petrecute în Renaştere. Barocul este 

o consecință a contrareformei'?. În Baroc se 
glorifică grația divină, unde liniei drepte proprie 
Antichității i se opune linia curbă. Această artă 
îşi propune să amorțească simțurile!”. Există 
o predilecție spre structurile încărcate. În 
Clasicism se revine la linia dreaptă, care exprimă 
raționalitate şi claritate, măreţia puterii regale!'*. 

Totuşi, forma caracteristică unei noi 
atitudini care a schimbat lumea Evului Mediu 
este umanismul reprezentat de Renaștere. 


1.4. Concluzie 


În perioada istorică studiată până acum 
în lucrarea de față, din Preistorie până în 
Renaștere, arta a ilustrat gândirea şi percepția 
religioasă şi metafizică, fapt care ne permite să 
înțelegem lumina și întunericul în diferite faze 
de manifestare. Schimbările care au determinat 
percepția luminii şi a întunericului au fost 
datorate îndepărtării de la forma primară a 
arhetipului aşa cum o găsim în unele culturi — 
binele desăvârșit, totul, armonia. Istoria artei ne 
arată că omul caută întotdeauna armonia și nu se 
mulțumește doar cu o parte a întregului. 


1% Jacek Debicki, Jean-François Favre... op. cit., p. 150 
17 Ibidem, p. 150 
1238 Ibidem, p. 158 

Contopirea celor două valențe opuse 
lumina şi întunericul justifică libertatea de a fi 
apartenent la două lumi (cea materială şi cea 
spirituală) şi această apartenenţă a fost cel mai 
bine ilustrată de arta care a încununat istoria. Am 
vorbit despre structuri arhetipale de la începuturi 
până în Renaștere deoarece acesta este momentul 
umanizării percepției religioase. Am urmărit 
evoluţia arhetipului lumină și întuneric în arte, 
de la primele forme de percepţie arhetipale, 
cu valențe cosmogonice şi antropogonice în 
Preistorie, unde am cercetat simbolurile totemice 
care reprezentau societățile  matriarhale şi 
patriarhale, iar mai apoi am cercetat zeitățile care 
reprezentau lumina și întunericul la sumerieni 
şi egipteni. Ideea metafizică a transcendentului 
apare în Antichitatea greacă, unde filozofia lui 
Pitagora, Socrate şi Platon este reprezentativă 
pentru concepția acelei epoci. Arta greacă reflectă 
claritatea şi limpezimea filozofiei elene, pe de 
o parte, iar pe de alta reflectă spiritul dionisiac. 
Evul Mediu este perioada creştină în care filozofia 
capătă valenţe teologice. Apusul este reprezentat 
de stilurile Romanic și Gotic, iar Răsăritul este 
reprezentat de solaritate şi organicitate. Viziunea 
Renașterii unde omul se are pe sine ca model, 
centru al universului este caracterizată prin 
umanizarea spiritului riguros precedent, fiind 
propice pentru dezvoltarea ştiinţelor şi artelor. 

Odată cu Iluminismul, care culminează 
cu Revoluţia Franceză se schimbă cursul istoriei 
şi se trece în Modernitate, unde apare o nouă 
percepţie asupra omului: triumful raţiunii. 
Numele acestui capitol lumina şi întunericul — 
structuri arhetipale se justifică prin simplul fapt 
că până în acest punct omul s-a raportat la un 
model arhaic, arhetipal. Am încercat să vedem 
în ce măsură se găseşte în această perioadă 
istorică arhetipul luminii şi întunericului, sau 
mai bine zis, cum se raportează această perioadă 
la arhetipul acesta şi cum îl urmăreşte, uneori 
îndepărtându-se, alteori chiar găsindu-l, însă nu 
în forma desăvârșită. 


În continuare vom vedea cum se manifestă 
studiul luminii şi întunericului în cultură 
deoarece se produce o schimbare de paradigmă. 
De la o lume condusă de principii arhetipale, se 
trece într-o nouă eră în care rațiunea primează 
sentimentului religios. Dacă până acum am 
relatat elemente ce ţin de o expresie metafizică, 
în următoarea etapă a istoriei se caută o cât mai 
concretă justificare bazată pe gândirea raţională. 

Capitolul 2 


Expresia gândirii unei epoci şi reflecţia 
ei în Istoria Artelor 


2.1. Iluminismul, introducere în conceptul 
epocii 


Iluminismul apare în secolul al XVII-lea, 
durând până în secolul al XVIII-lea şi inițiază 
eliberarea rațiunii de o conducere exterioară, de 
dogmă, propunând depărtarea de tradiţie şi de 
autoritate şi soluționarea dilemelor existenţiale 
printr-o abordare raţională'”. 


Această perioadă este caracterizată de 
dezvoltare economică pe fundalul căreia s-au 


12 Peter Kunzmann, Franz-Peter Burkard, Franz 


Wiedmann, Atlas de Filozofie, Ed. Enciclopedia RAO, 
Bucureşti 2004, p. 103 


pus bazele democraţiei. Creşte importanţa 
burgheziei şi în egală măsură — progresul 
ştiinţific!” şi tehnic. Odată cu acest proces 
de modernizare apare în gândire o abordare 
individualist-raționalistă, lipsită de repere 
exterioare şi  relaţionări transcendente, o 
dezvoltare a conștiinței de sine mai pronunțată. 


Revoluţia Franceză, ca o consecinţă a 
noului mod de gândire, răstoarnă un regim 
monarhic în care cetățeanul era pe locul secund 
şi îi dă acestuia drepturi semnificative!?!. 
Această revoluţie reprezintă şi un punct 
de plecare pentru o nouă direcţie în artă: 
Neoclasicismul'”?. 


René Descartes, unul dintre gânditorii de 
bază ai Iluminismului, pune la îndoială orice 
afirmaţie şi construieşte astfel realitatea plecând 
de la dubiu. Singurul element incontestabil 
în opinia sa este conștiința de sine. Această 
conştiinţă de sine, singura realitate incontestabilă, 
este gândirea în calitate de ultima realitate pe 
care rațiunea o poate percepe, căci atunci când 
se pune la îndoială orice, aceasta se face prin 


130 Ibidem, p. 103 

31 Ibidem, p. 103 

15 Jacek Debicki, Jean-François Favre, Dietrich 
Griinewald, Antonio Filipe Pimentel, Istoria Artei, Ed. 
RAO, Bucureşti 1998, p. 186-187 

gândire. Descartes formulează astfel principiul 
filozofic „gândesc deci exist”. 


Această afirmaţie unanim cunoscută este 
singurul sprijin pe care Descartes l-a găsit în 
confirmarea conştiinţei de sine. Este posibil ca 
într-un anumit sens unica certitudine a existenţei 
să fie cugetarea, dar numai dacă se pune la îndoială 
orice altă realitate, însă astfel chiar și existenţa este 
o realitate care se poate pune la îndoială şi vom 
vedea cum: noi trăim în spaţiul determinat de 
timp. Prezentul nu este tangibil deoarece, atunci 
când se încearcă oprirea clipei, aceasta a trecut 
deja. Prin urmare, cugetarea sau gândirea, fiind 
determinată de timp, nu reprezintă prezentul, acel 
a fi. Probabil traducerea în română a afirmației 
cogito ergo sum — gândesc deci exist, este mai 
proprie decât dacă s-ar spune, gândesc deci sunt, 
cum ar fi corect. Cuvântul existență, din latină ex 
sisto, înseamnă, a proveni din!**, din afara a ceea ce 
este. Considerăm că afirmaţia cogito ergo sum este 
improprie, deoarece gândirea nu determină ființa, 
a fi, ci existenţa, a exista. Cogito este gândirea care 
nu defineşte acel a fi întrucât gândirea nu poate fi 
oprită în prezent, ea este în permanentă mişcare, 


133 Peter Kunzmann, Franz-Peter Burkard, Franz 
Wiedmann, Atlas de Filozofie, Ed. Enciclopedia RAO, 
Bucureşti 2004, p. 105 

134 Dicţionar Latin — Român, http://www.limbalatina. 
ro/dictionar.php 

în dinamica scurgerii timpului. Dacă am opri 
gândirea, aceasta si-ar pierde valența de gândire 
şi ar deveni meditaţie, ceea ce ţine de domeniul 
misticii. Ca atare, cugetarea ţine mai mult de 
existenţă, care este determinată de spaţiu şi timp, 
iar meditaţia — de ființă, a fi, care reprezintă 
prezentul. 


Afirmația lui Descartes se revendică a fi 
iluministă — care luminează minţile, care face 
lumină — însă în realitate, în loc să meargă mai 
departe în evoluţia gândirii și a logicii prin depăşirea 
ei, regresează ca urmare a acordării meritului 
exclusiv. În sens obiectiv, conştiinţa de sine este 
descoperirea raţiunii pure, fără alt suport. În 
această epocă apare termenul de raționalism născut 
din gândirea lui Descartes, deoarece activitatea 


intelectului este unicul garant al adevărului'*. 


Pioneri ai Iluminismului, Descartes şi 
Spinozaau pusla îndoialărealități care până atunci 
erau considerate imuabile și le-au raționalizat, au 
dat răspunsuri care i-au stânjenit pe unii teologi, 
iar acestora din urmă li s-au atribuit diverse 
culpe. S-a inițiat delimitarea teologiei de filozofie 
iar Spinoza a fost cel care a făcut diferenţierea'*. 


133 Ibidem, p. 107 

1355 Peter Kunzmann, Franz-Peter Burkard, Franz 
Wiedmann, Atlas de Filozofie, Ed. Enciclopedia RAO, 
Bucureşti 2004, p. 111 

Acesta a fost unul din punctele de plecare al 
întemeierii unei societăți moderne, şi anume 
aducerea raţiunii în prim plan. Ceea ce au gândit 
aceşti filozofi era o reflecţie nemijlocită a epocii 
respective. Istoria își cere justificarea în gândire, 
care la rându-i reflectă evoluţia istoriei. 


Un alt filozof reprezentativ al iluminismului 
german este Gotthold Ephraim Lessing: el 
vorbeşte despre scriptura elementară ca primă 
revelaţie a omului iar mai apoi de luminarea prin 
rațiune ca ultimă revelaţie! Observăm la Lessing 
tendința de raționalizare şi de separare între 
divinitate (ca teologie) şi rațiune (ca filozofie). El 
pretinde că există o revelaţie naturală, o religie 
naturală şi aceasta îi este suficientă omului 
pentru a fi fericit”. 


Daca pornim de la premisa conform căreia 
raportul teologie-filozofie este asemănător cu 
raportul lumină-întuneric, spirit-materie, om- 
divinitate, am putea scrie că luminii îi este negată 
înclinația firească de a se completa cu întunericul, 
materiei cu spiritul, omului cu divinitatea. Tot 
astfel dacă teologia este separată de filozofie 
se produce o ruptură între două ştiinţe care 
inițial erau unite. Acesta este un moment al 
istoriei gândirii care rezultă din supra-exaltarea 


1% Ibidem, p. 115 
1% Ibidem, p. 115 


Capitolul 2. Expresia gândirii unei epoci 60 


unui singur aspect, ceea ce duce la negarea lui 
şi la afirmarea opusului. Astfel, afirmarea prea 
acerbă a religiei a dus la negarea ei şi la afirmarea 
rațiunii, atitudine apărută la sfârșitul Evului 
Mediu, însă împlinită în iluminism şi desăvârşită 
de Revoluţia Franceză de la 1789. 


Aceste aspecte sunt caracteristice pentru o 
epocă în care burghezia își câştigat întâietatea în 
calitate de clasă socială. Se tinde spre o societate 
echilibrată, echitabilă, întemeiată pe rațiune. Dar 
adularea raţiunii a dus pe de o parte la o societate 
mai echilibrată din punct de vedere social, dar 
pe de altă parte la o societate care a încurajat 
individualismul, depărtând omul de semenii săi. 


Un alt aport al noii ere este definirea 
idealului uman ca fiind noul om, care apare 
datorită emergenţei unei noi clase sociale cu alt 
tip de idealuri. Burghezul, spre deosebire de nobil, 
are dorința de a parveni, de a depăşi barierele 
condiţiei sale, fără a mai deține ca repere dinastia 
sau națiunea. Liberalismul permite noului om 
orice fel de atitudine, fără constrângere. Aceasta 


este baza cosmopolitismului erei Luminilor!*. 


Immanuel Kant exprima ideea Luminilor 
prin justificarea individuală a problemelor. Selbst 
- eu însumi, selbstverschuldent - vinovat din 


15 Ibidem, p. 7-9 

propria sa vină, selbstdenkend - care gândește 
prin el însuşi“. Aceasta este viziunea secolului 
luminilor. Individualismul triumfă, individul are 
libertatea de a face orice, el poate rupe barierele 
care îl opreau de la dezlănțuire, de la dorința 
nestăvilită de a obţine cât mai multă putere fără 
a fi constrâns de reperele tradiționale. Ceea ce 
contează este individul care se serveşte de propria 
rațiune. 


Secolul luminilor constituie fundamentul 
de la care a plecat mai apoi ideea Revoluţiei 
Franceze. Dezvoltarea conştiinţei de sine, a 
bunăstării individului, atât intelectuale cât şi 
materiale, a născut ideea de împotrivire faţă de un 
regim în care discrepanţele sociale erau prea mari. 
Nu este un lucrul rău ca omul să raționeze singur 
ceea ce percepe, însă dacă pleacă de la faptul că 
el este singura realitate şi nimic nu mai contează 
în afară de sine, există primejdia de a pune toate 
puterile sale creatoare în slujba egoismului. Când 
omul se raportează la un altul, atunci prioritatea 
sa nu este să își satisfacă doar voința proprie, ci 
şi pe a celuilalt. Schema comuniunii dintre mai 
mulți, eu, tu, el, raportul perfect al numărului trei 
se pierde prin unu, eu. Numărul desăvârşit, deși 
este unu, unitatea, pentru a forma o comunitate în 
unitate, este alcătuit din trei care formează unul. 
Unul singular este dezechilibrat şi nu are cum să 


149 Ibidem, p. 9 

cuprindă dinamica în repaos, tensiunea dintre 
acestea două fiind exercitată în prezent; el este 
doar o imitație a triadei care reprezintă o unitate. 
Formula individualităţii este incompletă. Ei îi 
lipseşte raportarea la celălalt. Aşa cum e celălalt, 
sunt şi eu şi aşa cum celălalt mă vede este şi el. 
Al treilea nu poate să fie decât cel care trăieşte în 
celălalt şi în mine, sau cel care este din celălalt şi 
din mine ca esenţă veşnică. În trei schema este 
completă’. 


Din dorința de-a se identifica cu natura 
proprie, omul crede că simplifică sărind 
peste schema complexă a unității formată din 
comuniune (unul format din trei). Aşadar, el 
vede doar unul, nu mai vede care este principiul 
acestui unu. Dacă ar fi fost cu adevărat interesat 
de propria identitate ar fi trebuit să o caute în 
altul, în tu şi el, nu în eu. Ca rezultat, nu îl găseşte 
nici pe eu cu adevărat, pentru că acesta este în 
contextul lui tu şi el. Eu singular nu este eu cu 
adevărat ci non-eu sau anti-eu. 


Aceasta este ideea de la care pleacă era 


până aici nu s-a problematizat atât de obiectiv 
realitatea existențială. Până acum, mai mult sau 
mai puțin gândirea s-a ghidat după un stereotip, 


m Dumitru Stăniloae, Chipul nemuritor al lui 
Dumnezeu, vol. II, Ed. Cristal, Bucureşti 1995, p. 66-68 

fie el şi arhetipal, însă insuficient pentru găsirea 
identităţii. De aici pleacă adevărata căutare a 
omului trezit la realitate. Acum realizează că este 
singur şi încearcă să-şi aline această singurătate. 
Nu putem decât întrevedea că undeva, el, 
nesatisfăcut de propria persoană, va descoperi că 
nu este singur şi va reevalua, de data aceasta mai 
cuprinzător, memoria pierdută a unității. 


2.1.1. Lampa lui Argand şi influenţa ei în 
epocă 


Un factor concomitetnt cu spiritul 
cartezian, al dezvoltării ştiinţei prin rațiune, este 
invenţia lui Argand. Acesta a inventat o lampă 
cu fitil, care ilumina mult mai puternic. Această 
lampă a facilitat studiul în spaţii publice dar şi 
în birouri de studiu, fiind unul dintre mijloacele 
care au contribuit la dezvoltarea ştiinţei. 


Prima lampă construită ştiinţific, este 
patentată în 1784 în Anglia de către elveţianul 
Aimé Argand. Aceasta este prima schimbare 
esenţială în câțiva mii de ani de istorie a 
iluminatului și aplică un principiu care mai târziu 
a fost folosit la lampa cu gaz. Ea era constituită 
dintr-un fitil cilindric adăpostit între două tuburi 
concentrice din metal. Tubul interior avea un loc 
pe unde pătrundea aerul în interior, pentru ca 

flacăra să ardă continuu. Acesta era acoperit cu 
un tub de sticlă, pentru a facilita arderea uleiului. 
Această lampă lumina echivalentul a zece lămpi 
anterioare de aceeași dimensiune și flacăra era 
mai curată, dar consuma și mai mult ulei'?. 


Lampa lui Argand creată în epoca 
luminilor este şi un simbol al acestei epoci 
şi al descoperirilor făcute de către filozofii 
raționalişti. Luminarea mai puternică a spaţiilor 
de studiu, a universităților, a facilitat înclinația 
pentru aprofundarea studiului. Poate că este o 
coincidență, însă una fericită, deoarece odată 
cu descoperirea gândului autonom, a realității 
obiective, a laturii conștiente a gândirii, s-a 
descoperit şi un sistem de iluminat mai puternic, 
ce facilitează studiul, dar şi mișcarea într-o 
altă perspectivă: a luminii fizice. Astfel, epoca 
luminilor este percepută ca iluminare nu numai 
din perspectiva gândirii, ci şi iluminatului 
spaţiilor interioare în care omul trăieşte. 


Această schimbare care va marca tot 
secolul XIX mai ales în artă — o ştiinţă vizuală — 
va oferi o nouă perspectivă a viziunii pozitiviste, 
obiective, asupra luminii. 


'* The New Encyclopaedia Britannica, The University 
of Chicago, 1992 By Encyclopaedia Britannica Inc. 
Printed in U.S.A. vol. 22, p. 540 

2.1.2. Percepția vizuală asupra luminii şi 
întunericului la Goethe 


În Teoria culorilor Goethe relatează despre 
percepţia ochiului faţă lumină şi întuneric. El 
spune că lumina şi întunericul dau stări succesive 
ochiului. Bunăoară, dacă urmărim un cerc negru 
pe un fond alb şi un cerc alb pe un fond negru 
lângă, cercul cel alb va părea mai mare decât cel 
negru. Prin același raţionament, hainele negre îl 
fac pe om mai slab decât hainele albe. Aceasta 
înseamnă că negrul odihneşte ochiul, îl pune în 
stare de repaos, iar albul, ca factor determinant al 
luminii, îl pune în activitate!?. 


Goethe ne arată astfel efectul fizic pe care 
îl are lumina și întunericul asupra vederii. Văzul 
are un caracter binomic: pe de o parte are nevoie 
de odihna ochiului, de relaxarea lui, pe de altă 
parte de activitate în lumină. Ochiul caută în 
stare de veghe să alterneze opusurile, să găsească 
intermediarul între lumină și întuneric. Starea 
firească este de a uni cele două concomitent, 
într-un întreg!*?. Predilecția firească a receptării 
luminii şi întunericului deopotrivă, exprimă 
dorința pentru unificarea contrariilor. Ochiului 
nu îi este comod să se uite în lumină, dar nici 


1% Goethe, Teoria culorilor, Ed. Princeps, Iaşi 1995, p. 
34-35 
144 Ibidem, p. 38-39 

să privească în întuneric. Aceste stări forțează 
retina. Ceea ce este potrivit şi văzului este starea 
intermediară între lumină şi întuneric. 


Goethe consideră că ochiul este fascinat 
de vederea unei picturi în tehnica clar- 
obscurului deoarece contrariile nu pot fi văzute 
concomitent“, fapt care determină ochiul să 
vadă o stare fizică împotriva firii, dar care totuşi 
oferă o realitate dorită. Prin deducție notăm că 
această predilecție spre contrariile unite (lumină 
- întuneric) este un factor care determină nu 
doar văzul ci şi caracterul omului, întrucât el 
se raportează la microcosmosul vederii şi al 
celorlalte simţuri. Mai mult decât atât, predilecţia 
pentru unirea contrariilor o întâlnim şi în istorie 
deoarece aceasta este făcută de om. În cele ce 
urmează vom vedea cum oscilează istoria între 
lumină şi întuneric, cum uneori se scufundă în 
întuneric pentru ca mai apoi să iasă la lumină. 
Aşa cum ochiul caută să le unească pe amândouă, 
la fel şi omul în istorie caută să unească aceste 
contrarii. 


2.2. Neoclasicismul, noul om 
Neoclasicismul  oglindeşte schimbările 
petrecute şi apariţia unei noi ere prin noi 


145 Ibidem, p. 39 

atitudini. Ca rezultat al gândirii raţionaliste, 
Neoclasicismul este un curent artistic care 
readuce în atenţia publicului grandoarea şi 
austeritatea epocii greco-romane, fiind influențat 
de noile descoperiri arheologice - oraşe antice 
precum Pompei şi Herculanum şi de studiul artei 
şi arhitecturii antice!*. Se doreşte un reviriment 
al moralității pe bazele unei noi societăți şi astfel 
apar în reprezentarea plastică scenele cu eroi 
precum în Moartea lui Marat pictată de Jacques 
Louis David. Aici sunt simbolizate eroismul şi 
onestitatea unui revoluționar care este sacrificat 
din cauza idealurilor sale nobile. 


Un alt erou, de altă factură, este Napoleon 
Bonaparte care, în scena încoronării sale în 
pictura Încoronarea lui Napoleon realizată de 
Jacques Louis David, este reprezentat ca un 
învingător care se auto-încoronează, fără să 
mai fie nevoie de altă autoritate care să îi acorde 
titlul. EI este autoritatea supremă, eroul suprem, 
împăratul, care, la fel ca în Antichitate, era 
identificat ca zeu. 


Precum în Renaştere se doreşte reînvierea 
artei prin adoptarea formelor clasice şi acum 
se reia acest împrumut cu o diferență inerentă 


16 Jacek  Debicki, Jean-François Favre, Dietrich 


Griinewald, Antonio Filipe Pimentel, Istoria Artei, Ed. 
RAO, Bucureşti 1998, p. 190 

determinată de sistemul social diferit. Acum 
clasa în ascensiune este burghezia capitalistă 
şi aceasta pretinde o evidenţă concretă a artei. 
Aşa se justifică acurateţea exactă a desenului 
care exprimă realitatea. La fel se întâmplă 
şi în sculptură şi arhitectură“, acestea fiind 
caracterizate de exactitatea liniilor şi formelor, în 
conformitate cu gândirea acelei epoci, lucidă şi 


rațională. 


Una dintre lucrările pictorului Louis 
David, Jurământul Horaţiilor, ilustrează expresiv 
aspiraţiile epocii, de exaltare a grandorii 
eroismului, prin referire la Antichitatea Romană. 


În această lucrare se poate distinge 
tendința abordării clasice, acest subiect fiind 
din epoca romană, cât şi dorința de a exprima 
un moment eroic unde personajele principale 
pun caracterul sacru al patriotismului şi onoarei 
înaintea oricăror alte sentimente omenești!“. 
Este evidenţiat caracterul eroic, considerat 
model pentru societatea postrevoluționară. 
Personajul central este eroul într-o postură 
solemnă, admirat şi puternic. El este exaltat, 
element ce reiese din organizarea compoziţiei, 
dramatismul coloritului şi roșul evident al 
mantiei sale care reprezintă culoarea virilității, 


14 Ibidem, p. 190 
148 Ibidem, p. 196 

a forţei masculine învingătoare. Un aer victorios 
stăpâneşte lucrarea. Arhitectura din fundalul 
lucrării este clasică. Eroismul victorios al 
personajelor este expresia şi modelul societăţii 
moderne. Elementul triumfului primează, fiind 
reprezentat de eroii care stau drepți şi demni, 
neclintiți în idealul lor patriotic, naţional. 


În ceea ce priveşte perspectiva, Renaşterea 
împreună cu Neoclasicismul aduc un aport 
aparte. Dacă în Evul Mediu perspectiva 
nu era importantă şi primau suprafeţele 
bidimensionale, deoarece viziunea eclezială nu 
lăsa loc relativizării, în perioada următoare apare 
abordarea din punctul de vedere al perspectivei!*. 
Aplecarea spre concret, spre realitatea 
înconjurătoare este apreciată. Această schimbare 
de atitudine este definitorie pentru modernitate. 
Se renunță la viziunea bidimensională — 
restrângerea realității, pentru ca direcția să se 
îndrepte către complexitatea tridimensională. 
Prin urmare, se face separarea între divinitate 
şi om. Suprimarea realității înconjurătoare 
ca mod de expresie al suprafeței plate facilita 
îndreptarea atenției către esențial. În momentul 
în care privirea s-a îndepărtat de la contemplarea 
realităților spirituale a apărut perspectiva 
firească, tridimensională. În Evul Mediu exista 


19 Sous la direction de Rolf Toman, Neoclassicisme et 
Romantisme, Ed. Könemann, 2000, p. 6 

perspectiva inversă, specifică şi reprezentării 
icoanelor, care exprima o relaţionare directă cu 
divinitatea sau cu reprezentări ale ei. Perspectiva 
inversă reprezenta o acțiune din partea celui 
reprezentat, a sfântului sau a lui Dumnezeu către 
privitor, care era inclus în atmosfera icoanei!*. 
În antiteză cu aceasta, perspectiva firească face 
ca privitorul sa privească, nu să fie privit, nu să 
participe, privirea lui pierzându-se spre infinitul 
nețărmurit al microcosmosului, al realităţii 
înconjurătoare. 


2.3. Romantismul, drama lirică 


Romantismul apare ca o consecință 
a  Neoclasicismului, din moment ce acest 
curent doreşte să contrazică rigoarea artistică 
inspirată din Antichitatea Greco-Romană prin 
sensibilitate, pasiune şi imaginaţie!”!. 


În căutarea noii inspiraţii, romanticul 
caută să exploreze imaginarul, irealul. Datorită 
cercetărilor inconştientului, cu  deficienţa 
necunoscutului, se creează reprezentări care 


15 Lazăr Puhalo, Icoana ca scriptură, Ed. Theosis, 2009, 
cap. III, Forme şi simboluri 
151 Jacek Debicki, Jean-François Favre, Dietrich 
Griinewald, Antonio Filipe Pimentel, Istoria Artei, Ed. 
RAO, Bucureşti 1998, p. 201 

depăşesc realitatea, care ţin de imaginar, unele 
având tentă nihilistă!'*?. Artistul romantic se 
izolează şi ajunge la atitudini exaltate din care 
pleacă idei precum mitul artistului blestemat!*. 


Avem de-a face cu un fenomen interesant, ca 
rezultat al gândirii individualiste a Iluminismului 
dezvoltat de către romantici. Identificarea 
cu noaptea și moartea, cu sentimentul 
fricii, duc la debarasarea imaginii artistice de 
funcţia ontologică, de lumea suprasensibilă 
întruchipată de transcendenţă!*, după părerea 
lui Wunenburger. 


M. Blanchot spune că opera cere aceasta, 
ca omul care scrie să se sacrifice pentru ea, să 
devină ... un nimeni, locul gol şi animat în care 
răsună chemarea operei - pentru el creaţia este 
identificarea cu o ființă care este nesfârșită, 
nefigurabilă de nenumit, ... neantul'*. 


Dacă analizăm aceste concepții putem 
spune că artistul romantic a ajuns într-un impas 


15 Jean-Jacques Wunenburger, Filozofia Imaginilor, Ed. 
Polirom, laşi 2004, p. 227 

15 Jacek Debicki, Jean-François Favre, Dietrich 
Griinewald, Antonio Filipe Pimentel, Istoria... op. cit., 
p. 201 

'5 Ibidem, p. 202 

15 Jean-Jacques Wunenburger, Filozofia... op. cit., p. 230 
15 Ibidem, p. 232 

al nefiinţei: identificarea cu realități negative sau 
mai bine zis, cu iluzii ale realităţii — pentru a se 
afirma, el este în căutarea luminii în întuneric, a 
izbăvirii în noapte. 


Realitatea este afirmaţie, tot ceea ce este 
creat ţine de domeniul ființei şi ființează. De 
acolo pleacă verbul a fi; negarea ființei, neantul 
este ca o realitate artificială care nu are esenţă şi 
parazitează realitatea. Dacă afirmaţia nu ar exista, 
negația nu ar avea de unde să apară, pentru că 
nu ar avea ce nega. Astfel, negația care ţine de 
deformarea realității este în afara principiilor 
primordiale, în care sălăşluieşte numai afirmaţia. 
Omul judecă în termeni de negaţie şi afirmaţie ca 
o consecinţă a căderii primordiale!”. În realitate, 
înainte de căderea primordială şi de sciziunea 
omului, el judeca numai în termenii afirmației. 
Acum, în accepțiunea romantică, negația este 
ridicată la rang de principiu după care se ghidează 
şi din care se inspiră creaţia. 


Lumina şi întunericul, materialul şi 
spiritualul, nu sunt principiul binelui şi al răului, 
sunt dincolo de această sciziune, ele formând 
realitatea de dinainte de cădere, fiind realitatea 
perfectă a bipolarităţii unite, ca principiu al 
feminităţii şi masculinităţii, al Cerului şi al 
15 Ghelasie Gheorghe, Dialog în Absolut, Ed. Platytera, 
Bucureşti 2007, p. 46 

Pământului care iniţial erau o androginie divină!*. 
Separarea în două principii, al binelui şi al răului, 
este o consecință a căderii primordiale, omul 
judecând în termeni de bine şi rău. Acesta este 
motivul pentru carei secompartimentează psihicul 
între conștient şi inconștient. Inconștientul ține 
de memoria rupturii. Inconştientul este acel 
compartiment al psihicului ascuns, în care se 
refulează toate imperfecțiunile. Inconştientul este 
şi deținătorul memoriei nihiliste din inconștientul 
colectiv, unde imaginaţia se conformează cu 
informaţia reziduală colectivă. Incursiunile în 
inconştient duc uneori la dezvăluiri groteşti. 


O altă caracteristică definitorie a 
Romantismului este faptul că artistul devine 
independent, el își alege singur subiectele, nu mai 
pictează la comandă'”. Această independenţă îl 
face să fie introspectiv. Poate aici este punctul de 
plecare al psihologiei moderne şi de aici rezultă 
această atitudine a omului care caută în tenebrele 
nefiinţei pentru a se descoperi. 


Apare termenul de artă pentru artă, 
semnificând autonomia operei de artă'%. Un 


15 Mircea Eliade, Mituri vise şi mistere, Ed. Univers 
Enciclopedic Gold, Bucureşti 2010, p. 172 

15 Jacek Debicki, Jean-François Favre, Dietrich 
Griinewald, Antonio FilipePimentel, Istoria Artei, Ed. 
RAO, București 1998, p. 203 

1% Ibidem, p. 204 

aport artistic este legătura dintre elementele unei 
lucrări de pictură. Neoclasiciștilor li se reproşa 
că pun alături pe suprafaţa pânzei elemente care 
nu au legătură. În pictura romantică elementele 
sunt gândite în aşa fel încât ele creează o 
coerenţă, unele fiind de abia schițate, altele 
riguros reprezentate'“!. Concepţia neoclasicistă 
era mai riguroasă şi aceasta împingea opera 
spre rigiditate. În Romantism este descoperită o 
atitudine poetică, fapt care fluidizează rigoarea 
estetică. Chiar dacă uneori erau reprezentate 
subiecte înspăimântătoare, sumbre, exista un 
lirism al acestora. 


Negarea realităţii neoclasiciste pe un fond 
al individualizării cu elemente nihiliste într-o 
ipostază lirică este noua formă de expresie pe care 
o descoperă istoria artelor. Să fie acesta încă un pas 
spre dobândirea echilibrului în conștiința artistică? 


Atitudinea dezinteresată față de a mai picta 
ceea ce se cere şi căutarea identităţii, fie ea şi 
nefiinţa este o descoperire de natură introspectivă 
pe care o face omul modern. Gândirea lui 
pleacă de la descoperirea raţiunii pure odată cu 
Iluminismul, la exaltarea eului individual, pentru 
ca mai apoi să descopere întunericul nefiinţei 
care se găseşte în fiecare. Acesta este demersul 
de până acum al omului modern. 


161 Ibidem, p. 205-206 

Ceea ce este fascinant în pictura din această 
perioadă, este forța expresivităţii şi gestualitatea 
tușei. Se dobândește o libertate a tușei și a formei. 
Rigoarea Neoclasicismului piere pentru a face 
loc libertăţii de expresie. 


Un exemplu concludent este pictorul 
Théodore Géricault. Acesta pictează într-o 
manieră diferită față de maestrul său Narcisse 
Gucrin care fusese ucenic al lui David. 
Géricault respingea culorile fără viaţă, finisările 
armonioase şi desenul minuţios precum 
şi imobilitatea rece, preferând în schimb 
spontaneitatea şi dinamica, jocul amplu de 
umbre și lumini'?. Deşi cu reminiscenţe 
neoclasice Gericault imprimă în lucrarea sa 
Pluta Meduzei, caracteristicile romantice ale 
tumultului naturii, cât şi ale dramei umane 
în situaţii critice. Este vorba despre un episod 
al unui naufragiu în care mai mulţi soldaţi au 
rămas pe o plută care plutea pe mare, în derivă 
timp de 13 zile!%. El se foloseşte de acest subiect 
pentru a exprima un moment de tensiune, 
tragic, în care soldaţii — căzuţi şi extenuaţi de 
lipsa condiţiilor de viaţă, zăresc în depărtare 
pânzele unei corăbii. Acest subiect este propriu 
personalităţii pictorului, dar şi al perioadei pe 


12 Marii pictori, Théodore Géricault, Ed. Publishing 
Services SRL., Bucureşti 2000, p. 3 
16 Ibidem, p. 20 

care o reprezintă. Interpretările acestei picturi 
au fost însă mai mult cu conotaţie politică, 
stârnind dispute între ultraregaliști care se 
simțeau ameninţaţi „de grămada de cadavre” 
şi liberali care considerau pânza ca ilustrând 
declinul monarhiei franceze!*. Din punct de 
vedere stilistic, prin expresia specific academică, 
această lucrare aparţine Neoclasicismului. Pe 
de altă parte aparține şi Romantismului din 
perspectiva dramatismului, al jocului de lumini 
şi umbre şi al mişcării tumultuoase, reprezentate 
într-o ipostază dramatică. Această lucrare are şi 
valențe specifice realismului prin concreteţea 
reprezentării şi veridicitatea scenei!*. 


Un alt exemplu concludent este reprezentat 
de activitatea pictorului spaniol Francisco de 
Goya. Dacă analizăm lucrările lui din prima 
perioadă a vieții sale putem spune că sunt lucrate 
armonios, conform standardelor societăţii, 
convenționale, majoritatea fiind comenzi. Un 
exemplu este lucrarea care îl reprezintă pe Carlos 
al IV al Spaniei şi familia sa. 


Analizând lucrările din ultima perioadă a 
vieţii sale, vom observa o mare diferență față de 
activitatea anterioară. Spre sfârşitul vieţii a trăit o 
perioadă de mare suferinţă, pictorul a asurzit, iar 


164 Ibidem, p. 20 
16 Ibidem, p. 21 

această traumă i-a schimbat perspectiva asupra 


vieţii cât şi asupra felului în care picta’. 


Deşi subiectele sunt terifiante, exemple fiind 
Saturn devorându-și copiii sau Capriciile, tehnica 
şi gestualitatea, plasticitatea şi expresivitatea sunt 
fantastice. 


Până în acel moment nu mai existase o 
asemenea libertate de expresie, atât de puternică 
şi dramatică. Gestul expresiei este dezlănţuit, 
haotic, expresia personajelor este tulburătoare, 
desfigurată; suferința, groaza, spaima, nebunia, 
sunt evidente. Acestea exprimă un strigăt, 
izbucnit din drama a unei vieţi chinuite. 


Analiza acestei incursiuni în 
subconştientul propriu, adică în adâncul 
suferinţei, al bolii, vădește caracterul liric al 
adâncului suferinţei, în sensul că doar dintr- 
un zbucium poate ieşi ceva atât de expresiv. 
Dintr-o dramă poate rezulta ceva frumos, ceva 
ce ține de plasticitatea expresivităţii, sau poate 
Chiar aceasta este condiţionată de dramatic. 
Fără trauma suferită de Goya nu ar fi rezultat 
asemenea lucrări. Frământarea interioară este 
sursa inspiratoare. Există şi în literatură astfel 
de exemple, în care trăiri personale dramatice 


16 Sous la direction de Rolf Toman, Neoclassicisme et 
Romantisme, Ed. Könemann, 2000, p. 362 

stau la baza apariţiei unor opere expresive, de 
excepţională valoare. Cel mai bun exemplu este 
cel al scriitorului rus Dostoievski, care a descris 
în romanele sale lupta pentru ieşirea la lumină 
din abisurile subconştientului. 


Caracteristica  aprofundării  obscurităţii 
pentru a scoate la claritate anumite aspecte o 
constată şi Henri Delacroix în Psihologia artei. 
Fl scrie că această tehnică este necesară pentru 
creaţie, iar pe lângă caracterul obscur al visului, 
al delirului este necesară şi forța creatoare, 
rațională”. 


Noi mai adăugăm şi suferința ca factor 
determinant al Romantismului. Aceasta este o 
realitate care în calitate de negaţie, trece prin 
întuneric şi ajunge din nou la afirmaţie. Prin 
suferință se ajunge la frumos. Este singura 
soluţie în aceste condiţii, prin care se poate găsi 
bucuria şi învierea. Dacă omul s-a descoperit, 
a văzut că este gol, şi-a văzut întunericul și 
mai mult, l-a trăit ca pe o dramă, a descoperit 
neputinţa de a fi în neființă şi s-a înălțat prin 
strigăt spre sferele armoniei. Oare ar fi putut el 
să perceapă frumosul din perspectiva aceasta, 
fără a trece prin episodul dramatic al suferinţei? 
Cu siguranță că fiecare etapă prin care a 


1% Henri Delacroix, Psihologiaartei, Ed. Meridiane, 
Bucureşti 1983, p. 162-165 

trecut a fost menită să îi desăvârşească şi să îi 
aprofundeze percepţia frumosului propriu şi 
exterior, fie el și în stare de traumă. Probabil 
că a găsit o parte a armoniei, a adevărului. 
Până va ajunge să îl găsească pe tot, sau să își 
desăvârşească percepţia asupra frumosului mai 
are de parcurs şi alți paşi. 


Realitatea perfectă este lipsită de suferință. 
Armonia este reprezentată de arhetipul lumină 
şi întuneric, Cerul şi Pământul unite, afirmaţia 
în afirmaţie. Apare însă realitatea negaţiei, a 
imperfecţiunii, a durerii. Arhetipul lumină- 
întuneric (armonia şi frumuseţea) se extinde, 
asumându-și suferinţa şi transfigurând-o în 
reînviere. În acest fel se confirmă prin negaţie 
memoria perfecțiunii primordiale. Arhetipul 
îşi extinde sensul şi ghidează condiția umană 
căzută prin suferință spre redobândirea 
frumosului. 


Într-o lume în care perfecțiunea este de 
neatins, în care oscilaţia între extreme, între 
bine şi rău este vădită, singura soluţie pentru a 
penetra acest văl este suferința. Prin suferință se 
poate ajunge la depășirea dihotomiei bine-rău şi 
aşezarea în realitatea primordială a arhetipului 
luminii şi întunericului. 

2.3.1. Wagner şi opera de artă integrală 


Este necesar să privim Romantismul şi 
din perspectiva muzicii cât şi a dramaturgiei, 
pentru a-i înțelege complexitatea. O importantă 
personalitate de cultură şi compozitor romantic 
este Richard Wagner. El era deopotrivă poet, 
muzician, compozitor, dirijor şi estetician!“ şi 
creează — într-un spirit specific al acelei epoci, 
dramatic, folosindu-și toate aptitudinile — 
opera de artă integrală (Gesamtkunstwerk)'*. 
Aceasta presupunea o îmbinarea între muzică, 
scenografie, actorie şi poezie, pentru care opera 
este cel mai potrivit cadru de simbioză. Wagner 
creează un număr mare de opere precum şi 
muzică simfonică, muzică vocală şi de cameră. 
Odată cu el începe criza limbajului tonal'”. 


În cele ce urmează vom încerca să analizăm 
caracterul unor opere ale sale. Plecând de la 
afirmaţia de mai sus, depășirea limbajului tonal, 
putem spune că deschide o nouă poartă către 
percepţia dramatică. Dacă până atunci limbajul 
muzical era armonic, el începe să rupă această 
armonie tonală, prin extinderea tonalității. 
Aceasta conferă muzicii sale un caracter dramatic. 


1% George Pascu, Melania Boţocan, Carte de istorie a 
muzicii, Ed. Vasiliana ,98, Iaşi 2012, p. 367 

1% Ibidem, p. 377 

17 Ibidem, p. 367 

Ca toți romanticii, el se inspiră din tema nopții 
— ca simbol al sentimentelor descătușate de 
lanţurile rațiunii'”!. Extinderea tonalității nu este 
neapărat generatoare de dramatism întunecat, ci 
subiectele sfâşietoare pe care le propune: eroul 
care caută izbăvirea în dragostea față de femeie (în 
opera Tanhăuser''?), sau neîmplinirea în dragoste 
(din Tristan și Isolda”). Wagner transmite 
prin muzica sa şi prin simbolistica poemelor 
şi a filozofiei lor neajunsul romanticului, lipsa 
împăcării cu condiţia sa și căutarea liniştii în 
tragic, precum şi izbăvirea prin dragoste. Muzica 
sa este de o complexitate armonică rară care 
pătrunde dincolo de sfera întunecată a nopții, a 
subconştientului, a întunericului, exprimând-o 
într-o ipostază lirică. Într-un fel, Wagner face 
elogiul durerii, transmite sfâşietoarea dramă 
a suferinței din dragostea neîmpăcată. Deşi 
subiectele relevă un sincretism între elemente 
creştine, elemente antice dar şi legende istorice 
germanice'*, acestea sunt toate învăluite în 
veşmântul dramatic al omului acelor timpuri care 
caută în întuneric izbăvirea. Muzica lui Wagner 
este încărcată de dramatism, dar uneori este de 
o covârşitoare frumuseţe, la care nu se poate 
ajunge decât prin extinderea limbajului tonal. 


1! Ibidem, p. 373 
172 Ibidem, p. 372 
173 Ibidem, p. 373 
174 Ibidem, p. 372 

Wagner s-a cunoscut cu filozoful 
Friedrich Nietzsche, care i-a fost un admirator 
fidel” şi care s-a inspirat din opera sa. Putem 
spune că Wagner deschide poarta către 
percepţia lirică a romantismului pe care mai 
apoi o continuă Nietzsche în filozofia sa. 
Dacă Wagner este un compozitor cu caracter 
dramatic-liric, Nietzsche este un filozof cu 
valenţe liric-nihiliste. 


2.3.2. Două viziuni în antiteză: Nietzsche şi 
Kirkegaard 


Friedrich Nietzsche a avut o perspectivă 
diferită față de norma obişnuită de până acum 
asupra realităţii. El susținea ideea depășirii 
contrariilor, dincolo de bine şi de rău, prin 
depăşirea moralității. Oscilând între ură şi datorie, 
omul trebuie să aibă curajul să depășească bariera 
moralității şi va descoperi astfel din nou esența 
problemelor fundamentales. Moralitatea este 
prefăcătorie, care a intrat în obişnuința şi chiar în 
firea oamenilor, o realitate simplificată!”7, pe care 
Nietzsche o contestă. 


75 Ibidem, p. 377 

7 Friedrich Nietzsche, Dincolo de bine și de rău, Ed. 
Humanitas, Bucureşti 1991, p. 32-33 

7 Ibidem, p. 34 

Conform lui, independenţa şi izolarea 
sunt un exercițiu sau o atitudine pe care doar cei 
puţini şi puternici o adoptă. Aceasta presupune 
însingurarea în propria conştiinţă, acolo unde 
nimeni nu poate ajunge şi lupta cu tenebrele 
acesteia, minotaurul ascuns în peșterile conştiinţei, 
care sfâşie bucată cu bucată persoana, până la 
autodistrugerea, când nu mai se ştie nimic şi nu 
se mai simte compătimirea față de semeni'*. 


Prin aceastăafirmaţie,elurmăreșteanihilarea 
oricărei conștiințe, cufundarea în neant, dar mai 
mult decât atât, el contrazice morala fățarnică 
din sine care este foarte puternică. El spune că 
morala este înrudită cu sângele conștiinței, adică 
este ceva firesc și totuși o contrazice ca şi cum ea 
nu ar izvori din origine. Când vrea să se izoleze 
prin anihilarea totală filozoful neagă chiar esența 
vieţii, comuniunea cu ceilalți, spunându-ne că în 
acea autodistrugere izolată nu va mai exista nici 
măcar compătimirea semenilor. Aceasta arată că 
pentru el, cea mai profundă lege este considerația 
faţă de ceilalți — mila. Nietzsche vrea să distrugă 
această realitate, spunând că depăşirea ei este 
dobândirea adevăratului sens al existenţei. El 
neagă sentimentele de milă deoarece le consideră 
făţarnice. De multe ori vedem chipuri ale milei 
făţarnice care îi umilesc pe ceilalţi, nu sentimente 
care izvorăsc dintr-o dragoste profundă. La acest 


178 Ibidem, p. 40-41 

tip de milă se referă Nietzsche. Este revoltat de 
toată fățărnicia şi ipocrizia religiei şi nu vede 
esenţa în nimeni și nimic, doar în negare. Esenţa 
descoperită de el este mai puternică decât sistemele 
religioase deoarece le cauterizează cu glasul lui 
profetic. El ajunge la autodistrugere deoarece nu 
găseşte niciun om vrednic de măreţia adevărului 
pe care îl intuieșşte. 


Într-adevăr, depăşirea antinomiei bine- 
rău este o caracteristică superioară, cu alte 
cuvinte această oscilație a condiţiei imperfecte 
nu este o realitate esenţială. Primordial nu exista 
diferenţierea între bine şi rău pentru că răul nu 
exista. Distincția între bine şi rău se face în urma 
căderii primordiale (Fac. 3, 5-7). Astfel, depăşirea 
dihotomiei bine-rău este de dorit, pentru 
reîntoarcerea la condiţia paradisiacă. Nietzsche 
propune o depăşire a binelui şi răului prin plasarea 
falsei moralităţi în desuetudine. Moralitatea este 
elementul principal pentru deosebirea binelui de 
rău pentru ca mai apoi să se facă urcuşul către 
depăşirea dualității. Nietzsche propune inversul, 
negarea moralității, dar a moralității ca lege a firii 
conformiste care impune absurdităţi fățarnice, el 
fiind saturat de toate acestea. 


În poemul său Așa grăit-a Zarathustra, 


filozoful descrie o imagine de culme a 
supraomului, a lui Zarathustra. Acesta este 

înconjurat de animale: un leu se gudură pe lângă 
el, îmblânzit de spiritul său blând, mâna îi este în 
coama leului, păsările zboară în jurul lui lăsându- 
i-se pe umeri şi mângâindu-i părul alb, iar lui 
îi curg şiroaie de lacrimi - datorită inimii lui 
împăcate - care i se preling pe brațe, pe care leul 
le linge. Un ultim strigăt izvorât din conştiinţa 
de sine este ultimul său păcat: mila față de alţii. 
Aceasta odată anihilată face ca eroul să fie copt 
ca un fruct ajuns la maturitate, fiind asemenea 
unui soare strălucitor şi puternic'?. 


Viziunea filozofului cu privire la supraom 
este interesantă, întrucât el îi atribuie lui 
Zarathustra calităţi de sfânt iar animalele i se 
supun. Ca ultim pas spre desăvârşire el anihilează 
compătimirea şi astfel devine un zeu. Intuiţia lui 
Nietzsche este interesantă având în vedere că, 
prin depăşirea antinomiei bine-rău, se ajunge la 
desăvârşirea paradisiacă iar el o depăşeşte prin 
negarea oricărei fățărnicii ce ţine de milă sau 
falsă compasiune. Într-o afirmaţie de mai sus este 
demonstrat că prin izolare în propria conștiință 
se autodistruge, se anihilează, ştergându-se orice 
urmă de bunătate. Prin intermediul personajului 
Zarathustra, deşi urmează aceeaşi cale, el spune că 
adevărul și sensul vieţii sunt revelate. Animalele 
i se supun, el străluceşte ca un soare. Deşi aparent 


1 Friedrich Nietzsche, Aș agrăit-a Zarathustra, Ed. 
Hestia, Timișoara 2004, p. 309-310 

neagă adevărul spiritual, nu face decât să îl curețe 
de toate formele de prisos pentru că vede dincolo 
de toate acestea. Deşi Nietzsche este un vestitor 
al nihilismului, prin însăşi natura adevărului, 
el îl confirmă pentru că este nemulțumit de 
superficialitatea propovăduirii lui. Viaţa lui a fost 
scurtă, a murit la vârsta de 56 de ani în 1900, în 


condiţiile unei catastrofe mentale!*. 


Cunoașterea acestui filozof este necesară 
pentru a înţelege în totalitate rezultatul epocii 
acesteia. În absența unor noţiuni descoperite 
pe parcursul Iluminismului şi Romantismului 
lui Nietzsche i-ar fi fost imposibil să ajungă la 
realitatea sa nihilistă. Este vorba despre conceptul 
de om nou şi de aprofundare a grotescului, ceea 
ce demonstrează că omul este capabil să rezoneze 
singur prin propria conştiinţă cu realitatea dar 
uneori şi cu realitatea tenebroasă. 


El arată unde duce individualismul prin 
excelență, care este rezultatul gândirii autonome 
ruptă de repere morale, dar ne arată şi că reperele 
morale sunt incerte deoarece se poate distinge 
multă fățărnicie. Prin întunericul inconştientului, 
al nebuniei dus până la afirmarea sa conştientă 
se anunță lumina transcendentă întrucât 


1% N. Bagdasar, Virgil, Bogdan, C. Narly, Antologie 
Filosofică, Ed. Casa Şcoalelor, Bucureşti 1943, p. 592- 
593 

acest întuneric nu este în fapt decât negarea 
a tot ce nu este lumină. Forma de exprimare a 
filozofului Nietzsche este aceea a negării unei 
lumini superficiale care se întipăreşte în adâncul 
conștiinței oamenilor. Prin negarea luminii 
superficiale se confirmă realitatea indestructibilă 
a luminii spirituale şi astfel negația nihilistă își 
îndeplineşte scopul. Aceasta este spovedania pe 
care şi-o face veacul al XIX-lea. 


În aparentă antiteză cu Nietzsche este 
viziunea filozofului Sören Kirkegaard. Deşi îl 
premerge pe Nietzsche ca perioadă istorică, 
el reprezintă de asemenea omul care îşi pune 
întrebări şi încearcă să le soluţioneze, dar nu 
într-un sens de negație. Omul nu își poate depăși 
condiția de disperare, decât prin absurdul credinței 
creștine. El definește trei stadii de viață: estetică, 
etică și religioasă!*!. Dacă Nietzsche demontează 
realitatea eticii, este vorba despre o falsă etică şi o 
falsă religie şi pleacă de la estetic spre negarea până 
la dezintegrare a falsei morale; Kirkegaard face alt 
drum pornind de la afirmarea estetismului pentru 
a îi conferi mai apoi valoare morală şi religioasă. 
Cum am văzut mai sus, el face reintegrarea în 
condiția paradisiacă, fără să nege realitatea eticii, a 
moralei, nevăzând-o falsă, ci integrând-o ca mod 


18! Florence Braunstein-Silvestre, Jean-Francois Pepin, 
Ghid de cultură generală, Ed. Orizonturi, Bucureşti 
1991, p. 283 

tranzitoriu între concret şi revelaţie, între estetic şi 
religios. Nietzsche propune o realitate a negaţiei 
față de cea ce este fals, pe când Kirkegaard afirmă 
revelaţia ca fiind starea cea mai înaltă, ea fiind o 
consecinţă a moralei. 


Răspunsul la filozofia lui Nietzsche este 
aparent dat decătre Kirkegaard, însăîn realitate ceea 
ce se descoperă de către amândoi nu este altceva 
decât adevărul cu două fațete. Aici, cum am văzut 
şi mai sus regăsim această antiteză între lumină 
şi întuneric, între ideea tenebră a negării şi cea 
luminată a revelaţiei, între filozofia lui Nietzsche şi 
alui Kirkegaard. Deşi sunt în antiteză, ele vestesc în 
mod esenţial realitatea de dincolo de toate formele 
de expresie. Nietzsche vesteşte depăşirea falsei 
moralităţi, Kirkegaard vorbeşte despre elevarea 
spiritului în mod evident, prin afirmaţie. Aceste 
două viziuni sunt ca cele două manifestări divine, 
apofatic şi catafatic, manifestare prin evidență 
şi prin negarea evidenţei. Prin negaţie se ajunge 
la afirmaţie, adică printr-o realitate nihilistă, se 
afirmă încă odată adevărul. După cum cunoaștem 
deja, în forma lor arhetipală, lumina şi întunericul 
sunt unite iar întunericul nu reprezintă o realitate 
negativă, distructivă. Este adevărat că de-a lungul 
istoriei întunericul capătă formă distructivă, însă 
dacă analizăm această formă în esenţa ei, ea nu 
contrazice lumina ci o afirmă. 

2.4. Realismul şi Impresionismul, 
pozitivism și interpretare 


2.4.1. Realismul 


În anul 1839 apare prima formă de 
fotografie,  daghereotipul, care consta în 
fixarea imaginilor pe plăci de cupru argintate, 
sensibilizate cu vapori de iod şi brom!*?. Această 
invenţie influențează în mod vădit arta care 
va urma. Posibilitatea de a capta o imagine 
pe hârtie dezvăluie un nou sens al percepţiei 
vizuale. Dacă pictura se realiza într-o manieră 
idilică, sau oricum trecută prin filtrul conştiinţei 
cu valenţe diferite, în funcţie de perioadă şi de 
accepțiunea asupra realităţii, fotografia relevă 
imaginea aşa cum este ea, fără să o interpreteze. 
Acum pictorii vor exprima realitatea într-o altă 
ipostază. 


Realismul a apărut ca o încercare de a 
elibera arta de prejudecățile burgheze!*?. Lumea 
trebuia reprezentată aşa cum era, renunțându- 
se la convențiile sociale şi artistice. Este 
demitizat subiectul reprezentat; de exemplu un 
nud nu mai reprezenta o zeiță ca de exemplu 


'% Florence Braunstein-Silvestre, Jean-Francois Pepin, 
Ghid de cultură generală, Ed. Orizonturi, Bucureşti 
1991, p. 250 

1% Stephen Little, ...isme, Ed. Rao, Bucureşti 2005, p. 80 

Venus, ci o prostituată, ca exemplu: Olympia 
de Manet!s. 


Realitatea aşa cum este ea nu mai suportă 
învăluiri şi pretexte ale bunului simţ şi se dezveleşte 
goală în faţa publicului. Este afișat gustul pentru 
realitatea societăţii care era uneori vulgar, 
reprezentând subiecte pe care toată lumea le ştie 
dar se fereşte să le exprime. Pictura lui Courbet 
Originea lumii reprezintă această realitate. 


Această lucrare înfăţişează un tors de femeie 
dezgolit, în racursiu reprezentat pe jumătate. 
Astfel, se dovedește ușurința cu care realismul 
exprimă o realitate indecentă. Deşi este un fapt 
unanim cunoscut că de-aici provine originea 
genetică a fiecărui om, s-a evitat exprimarea atât 
de explicită. Realismul provoacă această gândire 
conformistă, reprezentând realitatea goală. 


Din punct de vedere social, Realismul apare 
în epoca industrializării şi reprezintă perioada în 
care artistul nu îşi mai găsește locul. El nu mai 
are nici o funcţie. Este liber să creeze, să facă 
ceea ce doreşte, însă în slujba cui? Trebuie să îşi 
găsească o apartenenţă politică. În acea perioadă 
apare şi Manifestul comuniștilor (1848)!%. 


'% Ibidem, p. 81 
'% Giulio Carlo Argan, Artamodernă, Ed. Meridiane, 
Bucureşti 1982, p. 72 

Cel mai bun reprezentant al acestei perioade 
este Francois Millet'5. El pictează într-o viziune 
apocaliptică realitatea muncitorului, a ţăranului 
care trebuia să muncească din greu, până la 
epuizare. Totodată, pictura lui Millet exprimă o 
critică acerbă la adresa societăţii inegale, pentru 
că exista o diferență mare între cei săraci şi cei 
bogaţi şi cu toate schimbările petrecute în istorie, 
societatea era tot dezechilibrată, având la un pol 
oamenii săraci şi la celălalt pol bogaţii. Aceasta 
a determinat apariţia Manifestului comuniștilor. 
Revoluţia Franceză nu adusese egalitatea, 
libertatea şi fraternitatea pentru toţi, ca urmare 
apare noua gândire, conform căreia toţi trebuie 
să fie egali din punct de vedere social. 


În ceea ce priveşte lumina, penumbrele 
şi umbrele neoclasicismului şi romantismului, 
acestea sunt înlăturate de francheţea realității. 
Pictorii ies în natură iar în ateliere nu mai 
este întunericul de dinainte întrucât odată cu 
industrializarea apare şi iluminatul cu lampa de 
carbon (1890)!%. Se poate spune că Realismul 
este un curent artistic care luminează percepția 
din punct de vedere fizic şi nu numai precum şi 
percepţia asupra realităţii în pictură. 


'% Ibidem, p. 72-73 
1% A Brief Outline of the History of Stage Lighting, http:// 
www3.northern.edu/wild/LiteDes/ldhist.htm 

August Comte publică Cursul de filozofie 
pozitivă în care relatează că în stadiul pozitiv 
realitatea exterioară relativă a fenomenelor care 
ne înconjoară înlocuieşte cunoaşterea absolută!'*. 
Aceasta înseamnă că natura și realitatea care 
ne înconjoară sunt mai degrabă relevante 
spiritului pozitiv şi astfel ele trebuie reprezentate. 
Observăm o identificare cu exteriorul, cu realitatea 
înconjurătoare şi cu redarea ei liberă de diferite filtre 
impuse de societate sau de o idee. Probabil că din 
experiența romantică în care visul, delirul, boala 
şi obscuritatea erau forme de inspiraţie, s-a ajuns 
la reprezentarea conştientizată a vieţii, în care este 
prezentată realitatea brută. Dacă romantismul este 
reprezentat de subconştient ca sursă inspiratoare, 
realismul este reprezentat de conștient, de claritate, 
de lumina evidentă a realității. 


2.4.2. Realismul rus 


În Rusia, Realismul este reprezentat prin 
pictura academică de factură clasică, însă are 
altă sursă de inspiraţie decât pictura realistă 
occidentală. Pictorii se inspiră din tradiția 
poporului rus, din spiritualitate, pictură 
religioasă, dar şi din istorie, folosindu-se de 


158  Jacek Debicki, Jean-François Favre, Dietrich 


Griinewald, Antonio Filipe Pimentel, Istoria Artei... op. 
cit., p. 214 


Capitolul 2. Expresia gândirii unei epoci 93 


subiecte istorice. Reprezentanți ai acestei 
perioade sunt Andrei Ivanov, Karl Briullov, Pavel 
Andreevici Fedotov sau Vasili Perov. Acesta din 
urmă pictează subiecte din realitatea Rusiei acelei 
perioade: pe de o parte înalta societate, pe de 
altă parte, oamenii săraci din popor'®, ilustrând 
situația în care se afla Rusia ţaristă a secolului al 
XIX-lea. 


În pictura Ultimul drum sau înmormântarea 
la țară, a pictorului Vasili Perov este reprezentat 
dramatic un cortegiu în drum spre cimitir. 
Simplitatea şi sărăcia în care se petrece acest 
drum sunt caracteristice poporului rus. Tristeţea 
care domină pânza este nu doar a unei femei 
care şi-a pierdut soţul, dar şi a unui popor care 
trăieşte zilnic drama frigului şi a sărăciei. 


Un alt pictor reprezentativ pentru realismul 
rus este Ilia Repin. El pictează în manieră realistă 
subiecte cu o profundă încărcătură emoţională și 
tratează de asemenea subiecte istorice. 


Pictura lui Ilia Repin Ivan cel Groaznic 
omorându-și fiul, este inspirată din scena în care 
țarul rus Ivan cel Groaznic, şi-a omorât fiul. 
Această scenă este încărcată de un dramatism 
covârşitor; se poate desluşi pe chipul ţarului 


1% Marin Nicolau-Golfin, Istoria Artei, vol II, Ed. 
Didactică şi pedagogică, Bucureşti 1964, p. 101 

nebunia care urmează unui asemenea act. 
Sentimentul pe care îl produce această lucrare 
este foarte puternic. Tatăl, deşi şi-a omorât fiul, 
este profund marcat de această acțiune. Se poate 
observa în această pictură, pe lângă foarte buna 
reprezentare realistă a personajelor şi coloritul 
contrastant, cu tonuri de roşu şi negru, înfăţişarea 
fioroasă a ţarului şi chipul blajin al fiului său, ce 
seamănă cu Hristos. Compoziţia, deşi are ca şi 
centru de interes cele două personaje, nu este 
închisă, deoarece se creează în jurul personajelor 
un sentiment de spaţialitate. Această imagine 
exprimă caracteristica poporului rus, înflăcărarea 
specifică momentului de de nebunie şi înverșunare, 
pe un fond al spaţialităţii. Este posibil ca şi aceasta 
să determine oscilaţia puternică între extreme a 
acestui popor. Din lucrarea menţionată se poate 
distinge, pe lângă calitatea estetică, tumultul şi 
înflăcărarea sălbatică caracteristice, dar și drama 
nebuniei şi teribila remuşcare a personajului, 
împreună cu spaţialitatea, reprezentate de pictor. 
Această lucrare aproape că reflectă un sentiment 
religios, pe de o parte prin teribila remuşcare a 
tatălui care şi-a omorât fiul, pe de alta prin chipul 
jertfei întruchipate de fiul ţarului. 


În cele ce urmează am ales să analizăm 


o lucrare care exprimă o trăire religioasă 
caracteristică poporului rus. 

În pictura Sfântul Nicolae împiedicându-i 
pe soldați să îi omoare pe tinerii nevinovați, 
realizată de Ilia Repin, este prezentat un episod 
din istoria bisericii în care Sfântul Nicolae 
salvează nişte tineri nevinovaţi de la moarte. 
Important şi definitoriu pentru spiritul rus 
este scena dramatică în care tinerii şi oamenii 
din jurul Sfântului Nicolae ce apare în centrul 
picturii, sunt în stare de şoc la vederea Sfântului; 
chipurile oamenilor din această pictură sunt 
reprezentate cu expresii dramatice, dure. Cei 
nevinovaţi strigă către cer, iar raspunsul este 
auzit. Se poate distinge din nou o trăsătură 
fundamentală a poporului rus: drama şi 
suferința cumplită, covârşitoare, care determină 
îndreptarea către cele sfinte şi astfel răspunsul 
este primit pe măsură. Sfântul Nicolae reprezintă 
izbăvirea celor suferinzi. El are înfățișarea de 
biruitor venit din cer care salvează și izbăveşte 
sufletele oamenilor de durere. Coloristica este 
dominată de nuanţe de ocru, roşu și brun care 
simbolizează pământul, suferința, sângele, 
omul. În acelaşi timp, partea de sus a lucrării 
este luminată de un albastru strălucitor. Capul 
Sfântului Nicolae radiază acea lumină care vine 
din lumea de unde a coborât, lumea sfinților. 
Se poate observa caracterul dramatic al acestei 
picturi impregnat de contrastul puternic între 
oameni și cer, greutatea cu care se face legătura 
între aceştia şi caracterul apocaliptic al luminii. 

Dintr-o dramă profundă, tot ce rămâne privirii 
este lumina în ipostaza ei covârşitoare. Cu cât 
mai mare drama, cu atât mai intensă este vederea 
luminii. 


Concluzionând, putem defini pictura 
realistă rusă a secolului al XIX-lea ca fiind 
inspirată din cultura populară istorică dar şi 
de spiritualitatea poporului. Prin revelaţia 
specifică acestuia se poate înţelege transformarea 
întunericului în lumină în adevăratul sens. 
Această spiritualitate arată cel mai bine maniera 
prin care din dramatismul vieţii, din tragedie, din 
suferință, se ajunge la lumină, la izbăvire. Toată 
această trăire intensă exprimă o specificitate 
istorică, socială, geografică, culturală şi religioasă. 


2.4.3. Impresionismul 


În anul 1863 se organizează un salon al 
refuzaților unde fuseseră adunate un număr 
mare de pânze şi sculpturi contestate. În acest 
salon expuneau pictori precum Renoir, Cezanne, 
Pissaro, Monet, Whistler şi Manet!%. Aceştia 
sunt pionierii Impresionismului. 


Impresionismul este o mişcare artistică 
creată de aceşti artişti în care ei exprimau: 1. 


190 Ibidem, p. 215 

aversiunea față de arta academică a „Saloanelor 
oficiale; 2. orientarea realistă; 3. dezinteresul 
total pentru subiect; preferință pentru peisaj; 
respingerea uzanțelor de atelier în ceea ce priveşte 
așezarea şi iluminarea modelelor...; 4. munca 
„en plen-air,, studierea umbrelor colorate şi a 
raporturilor dintre culorile complementare". 


În primul rând impresioniștii nutreau o 
aversiune față de arta academică ca urmare 
a  suprasaturaţiei pe care reprezentările 
specifice acestei arte o creaseră. Aceasta îi 
determină să rupă barierele școlii academice 
inaugurând o nouă etapă în istoria artei în 
care rigorii academice i se opun libertatea 
tuşei şi a subiectului. Impresioniştii propun 
revalorificarea naturii. Dacă romanticii redau 
natura tumultoasă şi capricioasă, exprimând 
un sentiment de frică, impresioniştii se 
raportează la ea, realist, încercând să surprindă 
frumuseţea ei nemijlocită de un impuls 
interior. Se caută redarea naturii într-o formă 
reală dar debarasată de academism într-o nouă 
abordare stilistică. 


Gestica picturală este mai lejeră din 
moment ce în ea se distinge deja înclinația spre 
abstracție. Este mult spus că impresionismul are 
valenţe abstracte, însă de la tuga liberă pe care o 


15! Giulio Carlo Aragan, Arta modernă... op. cit., p. 76 

sugerează, se porneşte pe un drum al simplificării 
şi modernizării. 


Se renunță la tenta plată, fragmentând 
culorile, își fracționează tuşa la infinit şi obțin 
coloriturile cele mai rare prin combinaţii de 
elemente multiple şi aproape pure”. Predilecţia 
spre fragmentarea tuşei şi a culorii oferă o 
plasticitate aparte, o posibilitate de expresie mai 
bogată asupra realității. 


Această atitudine  vădește caracterul 
emancipat al picturii şi în același timp al gândirii, 
al conştiinţei. Formele de expresie din trecut sunt 
depăşite de o eliberatoare mişcare a interpretării. 
Apropierea de natură exprimă această nevoie de 
libertate. Simplificarea şi abstractizarea gestului 
arată nevoia de a se justifica altfel. Culorile 
strălucitoare, apropiate de spectrul solar pe care 
le folosesc artiştii trădează nevoia de pozitivism. 
Din punct de vedere artistic, mai ales al picturii, 
putem spune că aceasta este epoca luminilor. 


Ca ideologie, în acea perioadă plutea în 
aer materialismul, cu precădere materialismul 
dialectic. Marx şi Engels au elaborat teoriile 
conform cărora în egalitatea socială se găseşte 
soluționarea problemelor istoriei. Cunoaştem că 


12 Paul Signac, De la Delacroix la Neoimpresionism, Ed. 
Meridiane, București 1971, p. 63 

diferenţele sociale au generat dispute de-a lungul 
istoriei. Astfel, cei doi au ajuns la teoria conform 
căreia diferenţele dintre clasele sociale trebuiau 
desființate, la fel şi proprietatea privată. Religia 
era considerată opium pentru popor deoarece îl 


determina pe cel sărac să îşi accepte condiţia!*?. 


Epoca în care au creat impresionișştii a 
cuprins şi dezvoltarea ideologiei materialiste. 
Arta denotă un pozitivism lipsit de orice urmă 
de misticism în care problemele sunt tratate 
din perspectiva cognoscibilului. Totuşi, arta 
depăşeşte materialismul pur prin lirism şi îi 
conferă o aură metafizică. Cu toate că ceea ce 
au creat impresioniştii exprimă o atitudine 
pozitivistă, rezultatul depăşeşte ideologia 
materialistă prin însăşi natura omului. 


Analiza din punctul de vedere al luminii şi 
întunericului este limpede: dacă am evidenţiat 
cum Romantismul se hrăneşte din obscuritatea 
subconştientului reprezentat de întuneric, 
Realismul şi Impresionismul sunt reprezentate 
de conştient, de lumină. Însă, comparând acest 
raport lumină-întuneric cu arhetipul luminii şi 
al întunericului care reprezintă armonia, vom 
vedea că acesta nu comportă căderi ale depresiei, 
bolii, delirului, nici ridicări pozitiviste precum 
19% Peter Kunzmann, Franz-Peter Burkard, Franz 
Wiedmann, Atlas de... op. cit., p. 169-171 

cele ale materialismului dialectic. Acestea sunt 
rezultatul denaturat al evoluţiei istoriei în care 
omul tinde spre perfecţiune dar nu o atinge 
deplin. O caută prin suferinţă şi zăreşte ceva; o 
caută prin ideologii aparent egalitare pentru a 
schimba societatea, însă crezând că o găseşte, 
eşuează. Este cert că modelul arhetipal lumină- 
întuneric, spirit-materie, cer-pământ, reprezintă 
realitatea primordială, dar în istorie este imitat in 
toate modurile posibile. Istoria artei exprimă cu 
claritate acest fapt. Indiferent de context există 
această oscilație între lumină şi întuneric care 
se separă şi se denaturează reciproc, care imită 
arhetipul, însă nu se identifică cu el deplin. 
Mai mult decât oricând acum se poate observa 
că de fiecare dată, prin conștiința acumulată, 
se dobândesc noi experiențe în înţelegerea 
arhetipului. 


Credem că ultima expresie artistică 
prezentată, Impresionismul, este cea mai evoluată 
stilistic. În această expresie se adună toată arta de 
până acum şi se face pasul spre altceva. Altceva 
ce ar putea fi considerat deținător de valenţe 
iconoclaste, anume distrugătoare de iconic, 
însă pe de altă parte cu valenţe de libertate de 
exprimare a gestului şi a formei. Aceasta este 
expresia abstractă. O ideea abstractă, o stare, 
poate să fie mai bine reprezentată de o tehnică 
mai liberă. Deşi dintr-un punct de vedere putem 

considera că arta a involuat, din alt punct de 
vedere ea a devenit mai cuprinzătoare şi poate 
astfel propune o percepţie mai profundă asupra 
realităţii. Trebuie profitat de toate căderile artei 
pentru a putea înţelege ridicările ei şi de altfel şi 
ale istoriei gândirii şi ale dezvoltării conştiinţei 
umane. 


2.4.4. Stilul românesc 


În România secolului al XIX-lea pictura 
are o origine puţin diferită. Pictori precum 
Gheorghe Tătărăscu şi Theodor Aman, pioneri ai 
Neoclasicismului românesc cu valenţe romantice 
care aveau o pregătire teoretică foarte temeinică, 
sunt completaţi stilistic de pictorul Nicolae 
Grigorescu, care vine cu o uşurinţă caracteristică 
în abordarea temelor, contrazicând academismul 
riguros!*. El tratează pânza cu spontaneitate, 
într-o modalitate tradițională românească cu 
valenţe spirituale. În spatele bagajului său artistic 
stă pictura bisericească, din moment ce în tinereţe 
ela fostucenicalunui zugrav de icoane!*. Studiază 
şi în străinătate la Academia de Belle-arte din 
Paris şi la şcoala de la Barbizon, unde cunoaşte 
artişti ai lumii occidentale şi se familiarizează 


' Viaţa și opera lui Grigorescu, Ed. Adevărul Holding, 
București 2009, p. 10 
155 Ibidem, p. 22 

cu pictura europeană'*. Grigorescu rămâne 
însă profund fascinat de locurile natale şi astfel 
pictează într-un stil tradiţional sensibil. În 
concepţia artistului pictura trebuie să reprezinte 
numai sinceritate, drept urmare aceasta se 
va transmite și se va desăvârși și în sufletul 
celorlalți”. El era un idealist contemplativ care 
crea din iubirea față de natură și sinceritatea faţă 
de om, fapt care transpare prin picturile sale. 
Poate şi din cauza trecutului său ca pictor iconar, 
atmosfera pe care o creează în picturile sale este 
idilică, de o mare puritate şi frumuseţe. El este 
considerat de Octavian Goga, marele interpret 
al romantismului național”. Dar Grigorescu 
pictează într-o manieră diferită față de romanticii 
europeni, iar tulburarea generată de aceştia nu îl 
atinge, deoarece el vine dintr-un mediu liniștit 
şi nevinovat. Poate fi considerat şi impresionist 
pentru că pictează până la începutul secolului al 
XX-lea şi se pot observa în picturile sale unele 
influenţe ale acestui curent artistic. El rămâne 
însă fidel idealismului spiritual românesc. 


Am ales acest exemplu întrucât îl 
considerăm cel mai reprezentativ pentru ce a 
însemnat Romantismul şi Impresionismul în 
România. Într-un mediu în care cultura plastică 


1% Ibidem, p. 49-51 
19 Ibidem, p. 7 
1% Ibidem, p. 11 


Capitolul 2. Expresia gândirii unei epoci 103 


nu a înflorit precum în Occident, el dezvoltă o 
latură tradițională reprezentată într-o manieră 
actuală pentru acea perioadă. Sunt evocate viața 
şi natura într-o formă delicată şi uşoară, idilică, 
aceasta fiind viziunea artistului. 


Spre deosebire de impresioniştii francezi, 
Grigorescu oferă un sens diferit subiectelor 
alese, subiecte ce nu sunt atât de determinat 
de studiul propriu zis al luminii şi al naturii. 
Cu toate acestea, aceste elemente fac parte din 
picturile sale într-un plan secundar. În prim plan 
se regăseşte atmosfera paradisiacă. El reprezintă 
realitatea ca într-un vis frumos, în care natura este 
în armonie cu omul. Poate aceasta caracterizează 
cel mai mult spiritul românesc; legătura dintre 
om şi natură. 


Aportul Impresionismului românesc este de 
a transmite mesajul purității uitate, al comuniunii 
dintre om și natură, dintre Dumnezeu şi om. Prin 
acesta se observă diferența dintre o lume civilizată 
— care este trecută prin experiența negării 
divinității şi a omului, a dramei descoperirii 
întunericului singurătăţii — şi o lume care pare 
să fie anacronică, ferită de episodul dramatic al 
rupturii ontologice. 


În picturile sale sunt reprezentați omul, 
natura, animalele care împart liniştea şi pacea 

şi par să formeze un întreg firesc, o armonie şi 
o legătură specifice spațiului mioritic. Culorile, 
deşi sunt apropiate de cele al naturii, sunt calde şi 
din acestea pare să radieze o lumină a armoniei; 
se conturează o atmosferă plăcută de bucurie în 
care natura râde împreună cu omul. 


Aceasta este caracteristica definitorie 
a spiritului românesc pe care pictura lui 
Grigorescu o transmite prin limbajul plastic. 
Flementele constitutive nu sunt separate de 
sentimentul generat de pictură, formând un 
întreg prin coloristică, compoziție şi gestualitate. 
Reprezentate toate împreună, formează călăuza 
către o lume de mult uitată de către unii, dar 
prezentă în spiritul românesc şi anume paradisul 
pierdut. 


2.5.  Postimpresionismul, reafirmarea 
simbolică și spirituală 


Plecând de la modalitatea de a picta 
a impresioniştilor şi a neoimpresioniştilor, 
care foloseau culori curate apropiate de 
spectrul solar şi tehnica divizării ca regulă (pe 
care nu toți impresioniştii o respectau, însă 
neoimpresioniştii se ghidau după aceasta!”), 
1 Paul Signac, De la Delacroix la Neoimpresionism, Ed. 
Meridiane, Bucureşti 1971, p. 71-74 

se ajunge treptat la o formă artistică mult mai 
conceptuală în care artistul tratează subiectul 
pictat doar fugitiv, ţinta nefiind să îl reprezinte 
cum este în realitate, ci ca o interpretare 
sensibilă. Cezanne este un reprezentant al 
postimpresionismului. EI selecta din obiectul 
reprezentat doar ceea ce avea nevoie, fiind 
interesat de volume. Astfel, descoperă elemente 


de frumuseţe care le scapă altora”%. 


Cezanne transformă realitatea într-un 
spațiu geometrizat, construit din elemente 
fragmentate, care unite, dau volume mari. 
Vibraţia  tuşei care alcătuieşte pictura 
este caracteristică. Deşi impresioniştii şi 
neoimpresioniştii foloseau fragmentarea, el face 
diferenţa prin construcția de volume cu ajutorul 
ei. Nu încearcă să redea fidel ceea ce vede, ci 
interpretează realitatea. Se poate distinge în 
lucrările sale o robusteţe geometrică secondată 
de sensibilitatea coloritului şi armonia sa. 
Vibraţia tuşei leagă volumele şi conferă o 
realitate dincolo de ceea ce se vede. 


Postimpresioniştii evitau subiectele 
impresioniste care tratau natura, lumina, 
impresia vizuală. Ei considerau că trebuie să 
aducă în prim plan atenția pentru desen și 
structură, constituind o mişcare anti-burgheză 


2% Tbidem, p. 138 

care avea ca aport reafirmarea semnificației 


simbolice şi spirituale a artei”!. 


Un alt reprezentant al  Postimpre- 
sionismului este Van Gogh. El pictează 
interpretând prin propriul ochi realitatea 
filtrată de emoţiile personale. Foloseşte culori 
strălucitoare aşezate cu tuşe groase de culoare??. 
Dacă postimpresionismul îşi propune să reafirme 
semnificaţiile simbolice şi spirituale ale artei, 
aceasta se întâmplă cel mai bine prin picturile 
lui Van Gogh. El este un interpret spiritual al 
realităţii înconjurătoare, transformând natura şi 
oamenii în simboluri transfigurate, metafizice. 
Foloseşte tuşa fragmentată construind cu ea 
volume, alăturând culori complementare în 
interpretarea realităţii. Toate acestea conferă 
o simbolistică iconică a reprezentărilor; sunt 
încremenite într-o lume a armoniei şi a gestului, 
în care culorile strălucesc și dansează totodată, 
formele își iau zborul iar toate elementele sunt 
unitare şi dinamice în același timp. Universul lui 
Van Gogh este mişcător şi viu, natura servindu-i 
parcă pentru a reprezenta o altă lume, dincolo 
de ceea ce se vede cu ochiul liber. Legătura 
dintre natura fizică şi natura spirituală, dintre 
strălucirea soarelui şi strălucirea spiritului, 
tumultul universului şi staticul pământului şi 


%1 Stephen Little, ...isme... op. cit., p. 94 
%2 Ibidem, p. 95 

în același timp staticul universului şi mișcarea 
pământului sunt reprezentate de Van Gogh în 
pictura sa. 


Dacă analizăm viaţa lui Van Gogh aflăm că a 
trecut prin experienţe dramatice şi prin episodul 
nebuniei’, existenţa fiindu-i zbuciumată de la 
început şi până la sfârşit. 


Neputând să îşi asigure traiul din pictură, a 
păstrat o permanentă legătură cu fratele sau care 
îl întreținea”. Se pare că a murit în circumstanţe 
incerte; se presupune că s-ar fi împuşcat cu 
un pistol, moartea survenind în urma acestui 
incident?%5. 


Nu putem decât să analizăm obiectiv 
viața artistului şi opera sa. Aparent ar fi în 
contradicție, deoarece o asemenea revelare a 
realităților spirituale este în antiteză cu o viață 
zbuciumată care se termină tragic. Nu ştim care 
este demersul intim al conştiinţei sale, însă el se 
destăinuie în diverse scrisori ca fiind profund 
dezamăgit de condiţia sa în societate şi spune 
că măcar prin lucrările sale vrea să redea ceea ce 


*% Enrica Crispino, Viaţa și opera lui Van Gogh, Ed. 
Adevărul Holding, Bucureşti 2009, p. 123 

24 Ibidem, p. 16 

25 Ibidem, p. 150-151 

este în inima sa%6. El a încercat la un moment 


dat să fie predicator”, însă a renunţat să exprime 
credința sa prin cuvinte şi a transformat-o în 
culoare şi expresie pe pânză. 


Putem să înțelegem din perspectiva 
romantică acest caracter dramatic care trece prin 
boală şi prin suferință pentru a exprima o realitate 
superioară. Totuşi, Van Gogh depăşeşte cu 
mult revelațiile dramatic-lirice ale romanticilor 
prin strălucirea şi complexitatea lucrărilor sale. 
Probabil că în Van Gogh se întruneşte cel mai 
bine istoria artei precedente prin dramatism-liric 
şi expresivitate dar şi prin pozitivism şi strălucire. 
Fl îmbină aceste două poluri, ale inconştientului 
şi ale conştientului, exprimate unitar. Deşi viața 
lui ar putea părea o catastrofă, opera sa este de 
cea mai mare complexitate şi în același timp 
simplitate artistică şi spirituală. 


În ceea ce priveşte perspectiva exprimării 
simbolului luminii şi al întunericului care 
determină epoca sa, Van Gogh reușește să îl 
reprezinte, cuprinzând drama romantică a 
suferinţei, a întunericului, însă şi pozitivismul 
impresionist, reprezentarea  conştientului. 
Acestea sunt integrate de în perspectiva sa care 
reuşeşte să capete natură universală. El exprimă 


2% [bidem, p. 125-126 
%7 Ibidem, p. 123 

în pictură arhetipul luminii şi al întunericului, 
unirea dintre cer şi pământ, universul mic în 
Universul mare, mișcarea în repaos. Lucrările 
lui reprezintă geneza prin materialitatea tuşei 
groase, plămădită parcă din pământ, dar și 
sfârşitul apocaliptic al lumii prin expresia 
dramatică a mişcării. Există o veşnica armonie 
generată de soarele mistic exprimat prin soarele 
fizic. Prin lucrările sale putem să înțelegem 
că armonia este veşnicul motor, indiferent de 
oscilaţiile istoriei. El cuprinde drama omenirii 
dar şi culmea ei, a strălucirii dincolo de fire. Van 
Gogh este un vestitor care transmite mesajul că 
prin toată drama istoriei umane se va ajunge 
într-un final la lumină; prin zbucium se va găsi 
pacea, prin suferință, izbăvirea. 


Culorile folosite sunt deopotrivă calde 
şi reci şi exprimă tensiunea contrariilor 
armonizate de simbolul iconic, al omului 
în calitate de cunună a naturii, stăpân peste 
armonia vieţii care în istorie a fost atât de 
denaturată, dar care şi-a găsit odihna în 
tensiunea contrariilor, a dramei pentru pace. 
Van Gogh este vestitorul condiţiei umane 
traumatizate şi al potenţialului ei de a deveni 
una cu arhetipul luminii şi al întunericului, 
veşnica armonie. 

2.6. Legătura dintre două secole, Art 
Nouveau 


Dacă prin Postimpresionism se încheie 
simbolistic secolul al XIX-lea, adică se face 
o sinteză a tot ceea ce a fost până atunci şi se 
spiritualizează sensul Impresionismului, trecerea 
spre secolul XX se face prin Art Nouveau. Aceasta 
este arta cu caracter urban care apare în marile 
oraşe şi cuprinde mai multe manifestări artistice 
cum ar fi urbanistica, decorarea publică şi de 
interior, arta plastică şi decorativă, mobilierul, 
decorările, moda şi spectacolul’. Art Nouveau 
exprimă complexitatea noului secol a cărui 
introducere o face și care se manifestă ca fiind 
unul al industrializării și al vitezei. Art Nouveau 
se naşte din gustul burgheziei moderne care, 
mobilizată de progresul industrial, îl consideră 
un privilegiu intelectual. Artiști talentați 
creează cu materiale scumpe ceea ce cere marea 
burghezie. Burghezia mijlocie şi cea mică, 
nedispunând de fondurile marii burghezii, 
consumă produse asemănătoare dar banalizate 
de producţia în serie şi de calitatea inferioară?%. 
Observăm că apare un nou tip de manifestare 
artistică, producția în serie, datorată progresului 
tehnic, care facilitează copierea operelor de artă. 
Mai apare încă un fenomen: consumerismul 


% Giulio Carlo Aragan, Arta modernă... op. cit., p. 185 
209 Ibidem, p. 185 

determinat de industrializare și de ușurința cu 
care se produc noile artefacte, vulgarizând atât 
opera de artă cât şi manufactura. 


Arta Nouă propunea câteva caracteristici: 
1. Tematica naturalistă (flori şi animale) 2. 
Folosirea de motive iconografice, stilistice şi 
chiar tipologice, care derivă din arta japoneză; 
3. Morfologia: arabescuri liniare şi cromatice, 
preferință pentru ritmuri angajate pe curbă 
şi pe variantele ei (spirală, volută etc.)... 4. 
Renunţțarea la proporții şi la echilibru simetric 
şi căutarea ritmurilor „muzicale”... 5. Intenţia 
evidentă, constantă, de a comunica prin empatie 
o impresie de agilitate, elasticitate, sprinteneală, 
tinerețe, optimism”. Prin aceste caracteristici se 
face o deschidere către muzicalitatea decorativă 
naturalistă. Se adoptă subiecte uşoare, deloc 
dramatice, chiar cu valenţe spirituale. Se tinde 
spre o armonizare a obiectului artistic cu natura. 
Putem vorbi şi despre o iconizare a artei, în 
speţă transformarea ei într-o realitate simbolic- 
spirituală superioară. Îndreptarea către frumos 
şi firesc este exprimată prin forme care sunt 
găsite în natură: spirala, arabescurile, vegetalul, 
dar şi printr-o simplificare a tridimensionalității 
în pictură, cum vom vedea mai jos. Transmiterea 
prin empatie a unor stări de prospeţime şi 
agilitate semnifică predilecția acestei forme 


2 Ibidem, p. 186 

artistice către nou şi viu. Arta Nouă propune o 
revigorare prin subiecte simbolice, dar şi prin 
atitudinea firească a direcţiei estetice, inspirată 
din natură şi meşteşuguri. 


Se pune accentul pe obiectul ornamental, 
Ruskin dând exemplul arhitecturii pentru care 
decorația este cea mai importantă, ea fiind cea 
care îi conferă o valoare spirituală”. Tehnologia 
industrială are posibilităţi nelimitate, se pot 
reproduce lucrări ale artiştilor fără să mai fie 
nevoie de aceştia, sau doar în mică măsură. 
Asistăm astfel la începutul unei noi ere, cea a 
tehnologiei?!?. 


În pictură lucrurile se grăbesc mai puţin. 
Dacă în celelalte domenii putem vorbi de o 
tehnologizare a produsului artistic, în pictură 
se folosesc tehnici manuale. Cu toate acestea, la 
începutul secolului XX, Gustav Klimt pictează 
în manieră decorativ-simbolică, specifică Art 
Nouveau-ului. El experimentează tehnica 
picturală într-o manieră bidimensională unde 
foloseşte culori aurii, strălucitoare şi modele 
abstracte, vrând să reprezinte o lume idilică, 
sugerată de un ritual”. 


1 Ibidem, p. 187 
22 Ibidem, p. 186 
5 Stephen Little, ...isme... op. cit., p. 89 

În pictura Sărutul, Klimt prezintă doi 
îndrăgostiți înconjurați de natură, mai bine 
spus integrați în natură, într-un gest de dragoste 
mai presus de sferele sentimentelor obişnuite. 
Interpretăm un întreg ritual în care dragostea 
lor, simbolizată şi de înflorire şi de primăvară, 
se transformă într-o poezie spirituală, devenind 
simbol veşnic. Strălucirea culorilor înalță 
sentimentul pentru a-i conferi o aură de mit. 
Asistăm la o poveste de dragoste care poate 
fi veşnic aceeaşi, atât din vechime, cât și din 
actualitate. 


Această atitudine prin care se transmite 
emoția complexă a percepţiei este proprie 
mişcării austriece Secession care începe în 1897 
şi se termină peste puţini ani, în 19137. Aici 
identificăm cel mai bine legătura dintre abstract 
şi figurativ, între elementele secolului XIX şi cele 
ale secolului XX. Dacă prin postimpresionișşti 
se face pasul spre geometrizare, în pictura 
secessionistă găsim aceste elemente concretizate 
(la Gustav Klimt). Se face pasul către o nouă epocă 
a industrializării, cea din secolul XX, a vitezei, a 
artei abstracte care îşi are rădăcina în înflorirea 
spirituală de la sfârşitul secolului al XIX-lea, 
dar şi în modernitate datorată industrializării 
secolului XX. 


214 Ibidem, p. 89 

2.7. Concluzie 


Afirmăm că Modernitatea începe cu 
Renaşterea, odată cu încheierea Evului Mediu, 
însă noi considerăm că din Renaștere până 
la Revoluţia Franceză are loc o perioadă de 
tranziție. Considerăm că noua eră începe pe 
baza gândirii iluministe odată cu Revoluţia 
Franceză. Se creează o nouă societate, mai 
tânără, mai ambițioasă, dornică să facă lucruri 
mari; o societate individualistă, bazată pe 
ideea iluministă a sinelui (selbst, Kant), a 
judecării independente, a independenţei şi a 
singularităţii individului. Se creează noi modele 
care reprezintă gândirea epocii inspirate de eroii 
din Antichitate, în care totul este învăluit într-o 
aură a biruinţei. Arta neoclasică exprimă foarte 
bine această atitudine, fiind în concordanţă cu 
principiile iluministe: este concretă, rațională, 
eroic-idilică şi monumentală, vrând parcă să 
arate noul om, învingătorul istoriei prin propriile 
puteri cu ajutorul raţiunii de sine. Un aport al 
luminii propriu zise, fizice, îl aduce lampa lui 
Argand care facilitează studiul prin iluminarea 
spaţiilor interioare şi deschide lumea către o 
percepţie raţionalist-obiectivă. Lampa lui Argand 
deschide perspectiva pentru studiul luminii şi 
întunericului pe care Goethe îl dezvoltă în cartea 
sa Teoria Culorilor. 

Acestei etape a istoriei îi vine în 
completare, dar şi în antiteză, Romantismul, 
care deşi bazat pe principiul individualităţii, se 
opune Neoclasicismului, rigorii Antichității şi 
rigidităţii ei prin lirism. Apare conceptul de artă 
pentru artă, artiştii creând liber fără a avea alte 
constrângeri. Dezamăgirea noului om de a se 
găsi singur în istorie răspunzător de acţiunile 
sale, independent de alţii, individualist, îl face 
să treacă printr-o perioadă dramatică în care îşi 
caută inspiraţia în vis, în spaimă, în suferință, 
în neant. Faptul că nu mai are un scop anume şi 
o direcţie în creaţie îl face să fie damnat (mitul 
artistului blestemat). Totuși, putem observa 
că din această dramă inspiratoare el creează 
ceva nou, mai expresiv, mai profund-liric. 
Fluidizează opera de artă, îi conferă dramatism 
şi prin aceasta coerenţă. Descoperirea pe care o 
face romanticul este că prin traumă, prin boală, 
prin suferință se poate ajunge la expresivitate, la 
impuls, la plasticitate şi astfel la o nouă categorie 
a frumosului, frumosul dramatic. Descoperirea 
întunericului neființei din fiecare om o face 
artistul romantic. Prin trăirea acestui întuneric 
ajunge la forme de expresie deosebite, care deşi 
dramatice, se înalță către sferele frumosului. 
Pentru a înțelege Romantismul în profunzime 
trebuie să trecem şi prin studierea operei lui 
Wagner care aduce conceptul de operă de 
artă integrală şi care prezintă Romantismul în 

latura sa dramatic-lirică. În completarea lui, 
Nietzsche aprofundează întunericul inspirator 
până la negarea ontologică. Acestuia îi răspunde 
Kirkegaard, din trecut, prin filozofia sa creştină. 
În consecință, putem să înţelegem întunericul 
fiinţial al romantismului, dar şi lumina pe care 
acesta o reclamă prin însuși insuficienţa lui. Să 
nu uităm însă că Romantismul este un fenomen 
tenebros. 


Din acest impas al inconştientului, al 
psihicului ce ascunde forțe nebănuite, se trece 
în cealaltă extremă, a conştientului, a percepției 
concrete şi lucide a realităţii, realismul. Acesta vrea 
să prezinte realitatea fără vreo mască impusă de 
societate. Realitatea aşa cum este ea, fie şi vulgară. 
Apare fotografia care dezgoleşte, demistifică 
subiectul, reprezentându-l gol.  Pozitivismul 
acestei perioade este un răspuns al firii universale, 
care din tenebrele inconştientului iese la lumina 
realității. Reprezentările artiştilor erau de natură 
să provoace conformismul social prin exprimarea 
realităţii pozitive, care înlocuieşte cunoaşterea 
absolută. De la pozitivism la materialism mai 
este un pas. Apare manifestul comuniștilor 
care promovează egalitatea dintre clase sociale 
prin abolirea proprietăţii private. Plutea un aer 
pozitivist-materialist, care justifica înclinația către 
realitatea nemijlocită de sentiment. Pe de altă parte, 
impresioniştii, deşi creează în spirit pozitivist, 

interpretează realitatea prin prisma fracționării 
tuşei şi a culorii şi astfel conferă operei o tentă 
sensibilă, nu doar a realității nemijlocite, ci şi a 
interpretării tehnice subtile. Această interpretare 
propulsează opera de artă către un alt nivel. Dacă 
până la impresionişti nu s-a descoperit o asemenea 
libertate a tuşei și a gestului, de la ei se pleacă către 
o altă direcţie în artă: abstractul. În acest context 
relatăm câteva noţiuni esenţiale despre pictura 
din estul Europei, ca factor exemplificator pentru 
ceea ce înseamnă cultura spirituală europeană 
în ansamblul ei. Este evidentă diferența faţă de 
Realismul şi Impresionismul occidental unde se 
pune în valoare un caracter aparte, mai afectiv 
şi mai subiectiv, nu doar obiectiv, ştiinţific şi 
demistificator. Rusiei îi este propriu caracterul 
dramatic oscilant între două extreme, lumina şi 
întunericul, spiritul şi materia, datorită spaţiilor 
mari şi climei, în timp ce României îi este 
propriu caracterul paradisiac, al unirii celor două 
contrarii, al materiei cu spiritul, al cerului cu 
pământul, al raiului de mult uitat. Analizând din 
perspectivă simbolică pictura românească, prin 
reprezentantul cel mai de seamă al ei, Nicolae 
Grigorescu, este lesne de remarcat caracterul 
idilic al acesteia, expresie a unei lumi neatinse de 
civilizaţia demistificatoare a Europei Occidentale. 


Cei care încheie capitolul secolului al XIX- 
lea în artă sunt postimpresioniştii. Menirea lor este 

de a conferi artei valoarea simbolică şi spirituală. 
Pe de o parte ei fac deschiderea către un nou 
capitol în istoria artei, pe de alta, încheie o etapă. 
Ei nu sunt mulțumiți de interpretarea prin prisma 
luminii a naturii, a realităţii, drept urmare se opun 
standardelor societăţii care acceptă un anumit tip de 
pictură şi creează interpretând, filtrând prin prisma 
emoțiilor proprii ceea ce văd, realitatea nefiind 
importantă, ci doar ceea ce este dincolo de ea. În 
această manieră ochiului îi sunt relevate frumuseți 
pe care altfel nu ar putea să le vadă. Ei sunt cei care 
iconizează realitatea înconjurătoare, atribuindu-i 
valențe metafizice, dincolo de percepţia senzorială 
a ochiului. Bunăoară, soarele nu mai este un simplu 
soare ci este un soare metafizic. Noaptea nu mai 
este simplu întuneric, ci este o mișcare a universului 
spre pământ. Pământul nu mai este static ci se 
găseşte în dinamica devenirii. Tot universul se 
mișcă către un scop și o finalitate. Începutul 
lumii, geneza și sfârşitul sunt cuprinse în mișcarea 
plămăditoare a pământului, dar în acelaşi timp şi 
în dinamica apocaliptică a astrelor. Obiectul nu 
mai este un simplu obiect ci o realitate simbolică a 
uneia metafizice. Toate acestea se găsesc în picturile 
postimpresioniştilor care credem noi, sunt cei care 
încheie o etapă în artă şi vestesc alta. 


Legătura dintre secolul al XIX-lea şi secolul 
al XX-lea este făcută de Art Nouveau care îmbină 


elemente pe de o parte proprii secolului al XIX-lea, 

pe de alta parte proprii industrializării specifice 
sfârşitului de secol şi generează progresul către o 
artă serială şi abstractă. 


Din perspectiva luminii şi a întunericului 
putem spune că istoria a urmat modelul arhetipal al 
androginiei divine (lumină-întuneric, cer-pământ), 
nu pe deplin, dar suficient pentru a-l justifica, de 
la descoperirea iluministă a omului singur, spre 
tenebrele suferinţei pentru ca mai apoi să se înalțe 
către claritatea pozitivismului. Demersul de până 
acum arată că firea omului tinde către întuneric şi 
lumină deopotrivă, aşa cu relatează şi Goethe în 
Teoria culorilor că starea preferată vederii este aceea 
de penumbră sau de clar-obscur unde lumina şi 
întunericul sunt vizualitate în egală măsură. De aici 
rezultă că omul le posedă ca arhetip pe amândouă, 
însă în formă pură şi unite în armonie. 


De la Impresionism, istoria artei poate să 
îşi urmeze cursul spre îndeplinirea scopului ei, 
de găsire a echilibrului, a armoniei. Ea poate să 
caute mai departe echilibrul oferit de lumină 
şi întuneric ca arhetip deşi, în mod dramatic, 
s-a demonstrat că acest echilibru se poate găsi. 
Însă, ca istoria să înainteze şi să se întregească 
trebuie să dobândească o conştiinţă tot mai 
cuprinzătoare prin intermediul fiecărei greșeli 
sau reușite a omenirii. 

Capitolul 3 


Arta în secolele al XX-lea şi al XXI-lea. 
Aspecte contemporane 
transdisciplinare 


3.1. Introducere in arta secolului al 
XX-lea 


Până în secolul al XX-lea arta s-a manifestat 
într-un mod specific, găsindu-şi sens în afirmarea 
simbolică şi spirituală, trecând atât prin 
cunoaşterea pozitivă cât şi prin cea negativă, prin 
filtrul conştientului şi mai apoi al inconştientului, 
pentru a înţelege că doar prin amândouă se poate 
câştiga o viziune cuprinzătoare asupra existenței. 
De aici încolo arta va străbate un drum diferit, 
fără ca acesta să eludeze însă aspectele care 


i-au jalonat evoluţia anterioara. Fără afirmarea 
simbolică la care s-a ajuns în secolul precedent 
pionerii artei moderne ai secolului al XX-lea nu 
şi-ar putea justifica devenirea şi realizările. 


În secolul al XX-lea se tinde spre 
abstracțiunea formelor ca o ruptură cu secolul 
precedent”, însă considerăm că atunci s-au pus 
bazele acestei abstractizări prin impresionişti şi 
postimpresionişti. Ei au dezvoltat studiul pozitiv 
al naturii şi redarea ei prin filtrul fragmentării, 
iar mai apoi prin studierea volumelor. Ceea 
ce fac artiștii care iniţiază arta secolului al 
XX-lea, începând cu Picasso, este de fapt o 
continuare a ceea ce s-a făcut şi mai înainte, 
experimentarea reprezentând o cale prin care 
arta a evoluat prin diversificarea formei de 
expresie. Se experimentează cu forma şi cu 
limbajul tehnic, astfel apărând noile modalități 
de creație propuse de Cubism, Expresionism, 
Abstracţionism, Futurism, Dadaism, curentele 
ce deschid noi perspective şi posibilităţi de 
expresie’. Ceea ce inovează arta secolului al 
XX-lea este libertatea de expresie, trecându-se 
dincolo de forma — ca reprezentare a realităţii 
fizice, la o formă ce capătă valenţe abstracte 
care îi conferă substrat metafizic. Influenţa 
"5 Arte del XX secolo, SCALA Group S.p.A., Florence, 
Italy 2009, Introduzione 
216 Ibidem, Introduzione 

psihanalizei are un impact major în acest secol şi 
influenţează pânzele suprarealiştilor. În acelaşi 
timp, cele două războaie mondiale care se succed 
la interval scurt de timp schimbă perspectiva 
societății şi implicit a artei” asupra existenţei. 
Pe acest fond se dezvoltă arta secolului al XX- 
lea, iar pentru a înțelege mai bine tot ceea ce 
se întâmplă acum trebuie să studiem mai multe 
aspecte specifice, definitorii pentru gândirea ce 
structurează fenomenul modernităţii. 


3.2. Aspecte ale gândirii secolului al 
XX-lea 


Dezvoltarea ştiinţelor naturii - teoria 
evoluționistă, a fizicii moderne — teoria 
relativității şi fizica cuantică, apariția în 
psihologie a psihanalizei lui Freud”'5, iar în ceea 
ce priveşte filozofia — dezvoltarea gândirii logice 
moderne, constituie baza progresului ştiinţific şi 
tehnic. Matematica fundamentează logica?” şi 
gândirea existenţială. 


7 Ibidem, Introduzione 

218 Peter Kunzmann, Franz-Peter Burkard, Franz 
Wiedmann, Atlas de Filozofie, Ed. Enciclopedia RAO, 
Bucureşti 2004, p. 183 

29 Ibidem, p. 183 

3.2.1. Bertrand Russel - abordarea 
matematică a filosofiei 


Filozofi precum Bertrand Russell 
analizează lumea din perspectiva rațională 
a matematicii, a ştiinţei. El consideră că 
misticii, care se raportează la adevărul intuitiv 
şi nemijlocit de rațiune, nu sunt suficient de 
îndreptățiți in argumentele lor deoarece credința 
trebuie să fie secondată şi de rațiune, care este 
forța armonizatoare, nu însă creatoare. Russel nu 
neagă rolul intuiției în cunoaştere, dar aceasta 
nu trebuie să fie ruptă de rațiune, întrucât poate 
fi înşelătoare?* şi temperează astfel avântul 
intuiției prin logica gândirii. Considerând că 
în completarea argumentației logice trebuie 
acordată importanță şi unor aspecte aparent 
nesemnificative şi arătând că lucrurile mici pot 
fi la fel de importante ca cele mari” (de exemplu 
zilnicele obișnuinţe şi întâmplările minore din 
viaţă), filozoful pune în aceeași categorie cele 
două moduri de cunoaştere, rațională și intuitivă. 


Bertrand Russell cunoaşte lumea 
matematic plecând de la universul mic 
(microcosmos) şi formează ecuații, cifră cu cifră, 
care revelează indirect sensul vieţii, armonia 


*% Bertrand Russell, Cunoașterea lumii exterioare, Ed. 
Humanitas, Bucureşti 2013, p. 33-34 
21 Ibidem, p. 33 

ei. Chiar dacă susţine că nu ştie nimic despre 
intuiţia misticilor, el nu o confirmă dar nici nu 
o neagă”, descoperind acea licărire care dă rost 
lucrurilor. Pentru filozof lumea este formată 
din mici sclipiri de lumină cărora deşi nu le 
acordă valoare mistică, le consideră esenţiale 
pentru dobândirea fericirii (În căutarea fericirii — 
Bertrand Russell, Ed. Humanitas, 2012). 


Russel contrazice izolarea în scopul 
dobândirii revelaţiei divine nu ca o contestare 
a acesteia, ci pentru că i se pare o exagerare 
ca cineva să renunţe la micile bucurii care 
formează viața. Pentru el revelația se obţine 
prin participarea la frumuseţea vieţii, prin 
iubirea armoniei creată de lucrurile mărunte și 
consideră că studiul obiectiv al existenţei, dacă 
este privit binevoitor, dă naștere sensului vieții. 
Russell propune o cunoaştere a lumii exterioare 
prin două tipuri de informaţii: date tari şi date 
moi. Datele tari sunt cele care pot fi confirmate 
ca certitudini, cum ar fi trăirile senzoriale sau 
adevărurile logicii. Datele moi sunt acele intuiții 
care nu pot fi demonstrate cu certitudine. 
Fl afirmă că datele tari nu le confirmă şi nici 
nu le infirmă pe cele moi şi astfel tinde să le 
acorde credit şi acestora din urmă, considerând 
că sunt mai degrabă adevărate decât false”. 


22 Ibidem, p. 33 
223 Ibidem, p. 80-82 

Avem exemplul logicii matematice care duce la 
confirmarea unui sens intrinsec, revelat. 


Prin intermediul logicii, acest filozof arată 
că se poate descifra codul vieţii, sensul ei, cu 
condiţia de a exista dorinţa de a-l găsi. Pentru că 
nu neagă adevărul revelat, acesta i se descoperă 
în formele cele mai mici ale vieţii și astfel 
acesta poate fi construit plecând de la premisa 
existenţială, rațională. Russell este un filozof 
temperat, el poate înţelege în acest fel cunoașterea 
lumii prin prisma progresului ştiinţei şi al culturii 
specifice secolului al XX-lea. El poate fi atât de 
obiectiv pentru că posedă vaste cunoştinţe din 
multe domenii, precum şi maturitatea necesară 
pentru a le înţelege. Spre deosebire de filozofii 
din secolul anterior, ca Nietzsche sau Kirkegaard 
care oscilează între extreme — Nietzsche nihilist 
iar Kirkegaard mistic -, Russell nu este nici 
una nici alta. El încearcă să echilibreze cele 
două direcţii de cunoaștere specifice gândirii 
pendulând între lumină - cunoaşterea rațională 
şi întuneric - cunoaşterea intuitivă. 


3.2.2. Sigmund Freud şi Carl Jung 
Pentru a înţelege psihologia specifică 
secolului al XX-lea propunem o analiză 


comparativă Freud — Jung. Deşi o bună perioadă 

Jung a fost colaboratorul şi studentul lui Freud 
- părintele psihanalizei - el nu a putut să fie de 
acord cu părerea acestuia despre unele tendinţe 
şi dorinţe profunde ale individului care, venind 
în contradicție cu moralitatea sa, îi determină 
comportamentul (de exemplu Freud considera 
sexualitatea ca fundament al  nevrozei?*). 
Jung consideră insuficiente punctele de vedere 
ale profesorului său şi studiază problema 
psihicului uman şi din perspectivă religioasă. 
Astfel este fundamentată o nouă teorie, aceea a 
arhetipurilor, pe care Jung le consideră modele 
instinctive cu caracter universal care stau la baza 
comportamentului şi imaginilor? specifice vieții 
psihice. 


Cercetând aspectele specifice ale 
conştientului şi inconştientului uman, Freud 
se apleacă cu precădere spre acesta din urmă, 
descoperind că inconştientul este sediul 
gândurilor uitate şi refulate. Deşi inconştientul 
este personal, distinct pentru fiecare persoană, 
acesta are totuşi un caracter arhaico-mitologic. 
Jung propune problema inconştientului 
colectiv arătând că inconştientul personal se 
identifică cu intimitatea vieții psihice a fiecăruia, 


24 The New Encyclopaedia Britannica, The University 
of Chicago, 1992 By Encyclopaedia Britannica Inc. 
Printed in U.S.A. vol. 6, p. 653 

225 Ibidem, p. 653 

însă inconştientul colectiv se identifică cu 


arhetipurile”. 


După Jung, în Schema conștientului şi 
inconştientului colectiv, realizată de Barbara 
F McManus, structurile sociale precum 
familia, societatea în întregul ei (prieteni, 
apropiaţi, cunoştinţe) şi religia, sunt influențate 
semnificativ de inconştientul colectiv. Toate 
aceste forme de manifestare exterioară îşi găsesc 
originea simbolică în arhetipuri, în memoria 
inconștientă. Până la Jung nu s-au mai studiat 
arhetipurile şi relevanţa lor, ele fiind prea puţin 
conştientizate. 


Prin viziunea lui Jung asupra arhetipurilor 
s-a aprofundat şi s-a deschis accesul către 
studierea inconştientului colectiv, către 
posibilitatea de a percepe, din perspectiva 
psihiatriei, profunzimea omului. Această viziune 
este legată de religie şi explică în ce fel omul se 
raportează la ea. Dacă această cercetare a plecat 
de la studierea unor cazuri clinice, identificarea 
cu arhetipurile este rezultatul pe care l-a intuit 
şi la care a ajuns Jung, deschizând astfel noi căi 
pentru înțelegerea mai profundă a omului şi 
implicit a istoriei devenirii lui. 


% Carl Gustav Jung, Arhetipurile şi inconştientul 
colectiv, Ed. Trei, Bucureşti 2003, p. 13-14 

3.2.3. Edmund Husserl, Martin Heidegger 
şi problema fiinţei 


Un alt filozof al secolului al XX-lea, relevant 
pentru studiul nostru, este Edmund Husserl. 
Intuind ameninţarea creată de ştiinţa triumfătoare 
la adresa filozofiei, hotărește fondarea acesteia ca 
ştiinţă riguroasă şi reabilitarea trăitului. În abordarea 
fenomenologică pe care o propune, existența lumii 
este pusă în paranteze, este analizat modul de 
percepţie ca ansamblu de senzaţii şi se propune 
definirea temporalității prin dubla mișcare de 
prezență-absenţă, de imanenţă şi de transcendență””. 
Timpul care determină acţiunile este reflectat de 
opoziția văzut-nevăzut, imanent-transcendent, ca 
necesitate şi exprimare a plenitudinii la limita la 
care se produce din opoziţia extremelor. 


Martin Heidegger, elevul lui Husserl, 
analizează cu precădere problema demersului 
omului (Dasein) în înţelegerea ființei. Dasein 
înseamnă înţelegerea omului despre sine, propriul 
fel de a fi?™®. În studiul Filozofia ca „știință a 
ființei (ontologia)” filozoful arată că filozofia 
este singura ştiinţă care poate să exprime ființa 
datorită preocupării ei exclusiv ontologice care 
* Filozofia de la A la Z - Dicţionar Enciclopedic de 
filozofie, Ed. All Educational, Bucureşti 2000, p. 229-230 


23 Peter Kunzmann, Franz-Peter Burkard, Franz 
Wiedmann, Atlas de Filozofie... op. cit., p. 207 


Capitolul 3. Arta în secolele al XX-lea și al XXI-lea 129 


nu urmăreşte ceva exterior fiinţei, ca atare nu 
urmăreşte desfășurarea în istorie a atributelor 
sale. El face diferenţa între științe ontice (fizica, 
zoologia, teologia, matematica) şi ştiinţa ontologică 
— filozofia”. Pentru Heidegger celelalte ştiinţe, 
în afara filozofiei, se ocupă cu desfăşurarea 
pe orizontală, în dimenisunea istorică a ceea 
ce înseamnă ființa, dar filozofia, ca un fel de 
ştiinţă a ştiinţelor este cea care determină fiinţa 
şi astfel se desfăşoară pe verticală, eminamente 
transcendentală. Deşi consideră că filozofia ar 
fi cea mai ontologică ştiinţă, totuşi când este 
vorba de poezie, care deja nu mai este știință, 
părerea filozofului se schimbă. El descrie limbajul 
poetic ca fiind modalitatea prin care omul îşi 
găseşte locul pe acest pământ, locul originii sale, 
parafrazându-l pe Hölderlin (...şi totuși în chip 
poetic, locuieşte omul pe acest pământ.) Acest vers 
reprezintă după Heidegger, esenţa umană. Omul 
se identifică prin poezie cu locul pe care trebuie 
să îl găsească pe acest pământ, nu doar ca loc fizic, 
dar ca regăsire a identităţii, de îndreptare spre 
pământ ca gest de umilință în deschiderea față de 
cer. Heidegger înţelege prin versul lui Hölderlin 
esența ființialităţii omului, adică putinţa de a 
muri incontinuu pentru a învia, poezia fiind locul 
unde se moare neîncetat pentru a învia”. Poezia 


* Martin Heidegger, Repere pe drumul gândirii, Ed. 
Politica, Bucureşti 1988, p. 398-399 
* Martin Heidegger, Originea operei de artă, Ed. 

este forma sensibilă a artei în care omul se așează 
pentru a vedea realitatea, nu pentru a face, ci 
pentru a fi. Prin poezie se poate deschide calea 
spre descoperirea fiinţei prin înţelegerea condiţiei 
omului şi prin exprimarea ei într-un limbaj care 
nu este ştiinţific şi nu măsoară realitatea din 
perspectivă exactă, ci depăşeşte forma insuficientă 
a ştiinţei prin muzicalitate, rimă, simbol, intuiţie. 
Descoperirea ființei prin limbaj poetic înseamnă 
identificarea cu divinitatea şi se face prin devenire 
care înseamnă o moarte neîncetată. 


3.2.4. Umberto Eco şi Jacques Derrida, 
sens şi nonsens 


Mergând mai departe, în viziunea lui 
Umberto Eco, arta, inclusiv pictura, este forma 
prin care se dezvaluie ființa în cel mai autentic mod, 
înlăturând clişeele care pot surveni în căutarea ei. 
Arta reuşeşte să reveleze ființa printr-o formă de 
expresie simbolică”, deci este superioară ca factor 
determinant al revelării ființei. 


O altă părere, în opoziţie cu cea anterioară, 
îi aparţine lui Jacques Derrida care deconstruieşte 
realitatea, considerând falsă ierarhizarea lumii 


Univers, Bucureşti 1982, p.166-176 
%1 Umberto Eco, Kant și ornitorincul, Ed. Pontica, 
Constanța 2002, p. 40-43 

după principiile formale şi o numeşte închidere 
metafizică datorită stranietăţii limbajului gândirii, 
din moment ce este imposibil de concretizat 
un sens al acestuia. Teoria lui Derrida este fără 
deznodământ, este o căutare imposibilă de date 
vizând sensul”, cu alte cuvinte nu poate găsi un 
sens în coerenţa tradițională, drept urmare nu mai 
găseşte niciunul. 


În acest secol se pune problema ființei, 
a regăsirii ei prin unirea celor două extreme, a 
cerului cu pământul, a căutării identităţii divine 
prin umilința identificării cu pământul, după 
cum am văzut la Heidegger; a căutării soluționării 
problemelor în inconştient şi a identificării cu 
natura primară umană, arhetipul; a legăturii dintre 
conştient şi inconştient şi a necesității comunicării 
celor două, cum am văzut la Jung, sau a viziunii 
temperate a lui Russell în care exprimă într-o formă 
nemărturisită însăși ființa, prin acel joie de vivre 
care semnifică lumina revelată în cele mai mici şi 
aparent nesemnificative forme de manifestare. Se 
tinde spre echilibrarea naturii umane, a dualității 
care a caracterizat lumea de la începuturi. 


Arta, cu avantajul de-a se exprima prin 
simboluri şi printr-un limbaj anistoric şi fără 
deficiența exprimării pe orizontală deşi este o 


* Filozofia de la A la Z - dicționar enciclopedic de 
filozofie, Ed. All Educational, Bucureşti 2000, p. 117-118 

exprimare istorică, are posibilitatea de a exprima 
fiinţa, este forma prin care se poate cel mai bine 
reda staticul în mișcare, legătura dintre veşnicie 
şi istorie. Prin artă se poate manifesta ființa ca 
realitate transcendentă cu manifestare în istorie. 
Dorinţa de unificare a contrariilor, direcţie care 
observăm că este asumată tot mai mult de către 
gândire, poate fi cel mai bine exprimată în scopul 
cunoaşterii ființei prin artă, prin forma ei de 
expresie transcendentală cu exprimare istorică. 


3.3. Arta secolelor XX şi XXI 


După analiza succintă a unor aspecte ale 
gândirii specifice secolului al XX-lea considerate 
edificatoare pentru demersul nostru, vom încerca 
să înțelegem devenirea artei acestui secol. 


3.3.1. Hilma af Klint - începutul artei 
abstracte 


Cel mai potrivit este să începem cu o 
artistă mai puţin cunoscută care a contribuit la 
formarea artei abstracte şi care este considerată 
o pioneră a acesteia: Hilma af Klint. Pictoriță 
de origine suedeză, a trăit între anii 1862-1944 
şi a fost influențată de mişcările spirituale din 
acea perioadă precum spiritismul, teozofia şi 

antropozofia. Opera ei este considerată ca fiind 
spirituală, artista crezând că exprimă ceea ce 
o conştiinţă superioară îi transmite. Lucrările 
ei reflectă o altă dimensiune a existenţei, unde 
microcosmosul cu macrocosmosul se reflectă 


reciproc?*?. 


În lucrarea sa Altarbild se distinge dorinţa 
pictoriţei de a exprima printr-un coloritul viu şi 
geometrizarea formelor, legătura dintre cele două 
planuri ale conştiinţei, soarele care simbolizează 
transcendența și luminează o piramidă care 
simbolizează ființa umană. În vârful piramidei, 
asemănat creştetului capului, se găseşte un 
triunghi negru cu un punct în mijloc care face 
legătura cu soarele, sau ochiul conştiinţei. 
Lumina soarelui se răsfrânge asupra piramidei 
în spectrul curcubeului, acesta reprezentând 
complexitatea omului care se raportează la 
transcendențţă, la lumină. 


Pictura Lebede este deasemenea grăitoare, 
ea simbolizând cele două elemente ale psihicului 
uman, conştientul şi inconştientul, lumina şi 
întunericul, prin două lebede care îşi împreunează 
gâturile, una fiind neagră, cealaltă albă. Aici se 
arată că într-o ipostază ideală cele două elemente 
ar trebui să fie unite, armonizate, pentru a forma 


233 http://www.modernamuseet.se/en/Stockholm/ 
Exhibitions/2013/Hilma-af-Klint/ 

o stare dorită, cea de ființă integrală. Unirea 
celor două compartimente ale psihicului se face 
după cum observăm, printr-un element simbol, 
care probabil ţine de cunoaşterea mistică: cele 
două lebede ţin împreună în ciocuri un simbol 
luminos — o cheie spirituală, probabil un element 
necesar inițierii spirituale. Putem percepe un 
astfel de simbol în tonul zicalei cunoaște-te pe 
tine însuţi într-un context al secolului al XX- 
lea definit de cercetarea inconştientului iar mai 
apoi conştientizarea şi asumarea lui. Mesajul 
transmis de Hilma af Klint este mesajul secolului 
al XX-lea, cel de unire a contrariilor, a luminii 
cu întunericul. Această artistă era conștientă de 
valoarea spirituală a omului şi de aceea reprezintă 
unirea contrariilor şi legătura cu transcendența 
atât de concret. 


3.3.2. Expresionismul - Kandinsky, 
Giacometti şi esențializarea formelor 


Unul dintre curentele artistice 
reprezentative ale secolului al XX-lea a fost 
Expresionismul care inițiază cea mai complexă 
mişcare avangardistă a secolului. Apare în 
Germania, fiind promovat de grupurile Die 
Briicke si Der Blaue Reiter, formate de Kirchner 
respectiv Klee, Marc şi Kandinsky. Aceşti pictori 
foloseau culori puternice si suprapuneri curajoase 

pentru a reprezenta peisaje si scene cu animale. 
Figura umană, desfigurată şi schimonosită care 
reprezenta traumă şi anxietate, a fost subiectul 
predilect al pictorilor Kokoschka şi Schiele?*. În 
Franţa se înființează Fovismulal cărui protagonist 
este Matisse?”. 


Toate aceste mișcări expresioniste redau 
gestul, poate uneori dur şi exploziv, ca formă 
sublimă a spiritului. Artiştii căutau esența 
spiritului şi încercau să o exprime prin formă 
şi culoare?*. În studiul lui Kandinsky Despre 
spiritualitateînartădin 19 10elexplicăsemnificaţia 
formelor care deţin un conţinut propriu şi 
intrinsec ce influențează direct privitorul ca 
stimul psihologic. Astfel, un triunghi are o altfel 
de influenţă spirituală decât un cerc, deoarece 
triunghiul tinde spre înălțime, iar cercul este 
finit. Artistul se foloseşte de conținutul semantic 
al unor obiecte pentru a face să vibreze sufletul 
uman?”. În concepţia lui Kandinsky şi culorile 
au diferite influenţe asupra spiritului, bunăoară 


24 Arte del XX secolo, SCALA Group S.p.A., Florence, 
Italy 2009, p. 29 

235 Jacek Debicki, Jean-François Favre, Dietrich 
Griinewald, Antonio FilipePimentel, Istoria Artei, Ed. 
RAO, București 1998, p. 262-263 

*% Ibidem, p. 262-263 

27 Giulio Carlo Argan, Artamodernă, Ed. Meridiane, 
București 1982, p. 54 


Capitolul 3. Arta în secolele al XX-lea și al XXI-lea 136 


galbenul, care este o culoare mai tare, ar trebui 
asociat cu un triunghi, iar albastrul, care este o 
culoare mai gravă, cu un cerc. Însă artistul susține 
totodată că aceste reguli nu trebuie respectate 
neapărat, ele putând fii schimbate, pentru că ceea 
ce contează este influența provocată asupra celui 
care priveşte pictura, acesta dă sens obiectului ca 
receptor. Obiectul nu are sens în sine dacă nu este 
receptat”*. Aceasta este viziunea lui Kandinsky 
despre forme şi culori şi influenţa lor asupra 
omului. Dacă analizăm una dintre lucrările 
sale vom înţelege că a folosit formele şi culorile 
nu întâmplător ci cu un scop precis, acela de a 
transmite un mesaj spiritului şi de a-l bucura 
pentru a-i induce o stare spirituală pozitivă, deşi 
pentru el spiritualul este non-raţionalul?*. 


Cu toate că asociază elemente care au o 
influență anume asupra psihicului, acestea sunt 
adunate aleatoriu pentru a crea acea atmosferă 
neorânduită, haotică specifică inconştientului. 
Pentru Kandinsky reîntoarcerea la primitivismul 
infantil, la prima copilărie” este cea mai potrivită 
stare, acea stare de puritate primordială. Artistul 
doreşte să purifice arta, să o readucă la formele ei 
primare din inconştientul colectiv infantil. 


*% Ibidem, p. 54-55 
* Ibidem, p. 55 
24 Ibidem, p. 55 

Lucrarea În albastru înfăţişează o lume 
alcătuită din elemente clare, bine definite, 
plutind într-o supă primordială, în haosul 
întunecat ca repere de lumină, la fel ca înainte de 
facerea lumii. Se pare că pictura cuprinde toate 
elementele necesare pentru a forma lumea, însă 
neasamblate ordonat. Ceea ce caută Kandinsky 
este odihna în neformat, în neînceput, în 
perfecțiunea imperfectă a primordialității. 


Este aceeași dorinţă de a transcende lumea 
materială, proprie secolului al XX-lea. Formarea 
din elemente concrete a unei lumi ideale, 
metafizice şi retragerea într-o anumită măsură în 
acea lume, detaşaţi de tot ce ne înconjoară este 
traiectoria acestei filozofii artistice. Acesta este 
suflul secolului al XX-lea, un suflu de căutare 
preponderent spirituală. 


Un alt artist reprezentativ prin modul de 
exprimare al spiritualității specifice acestui secol 
este Alberto Giacometti, sculptor italian ce a trăit 
şi a lucrat în Elveţia”"!. 


Deşi foloseşte un limbaj de expresie brut în 
sculpturile sale, fără a delimitata foarte concret 
formele anatomice şi fără a netezi suprafața, 


%1 Jacek Debicki, Jean-François Favre, Dietrich 


Griinewald, Antonio Filipe Pimentel, Istoria Artei... 
op. cit., p. 263 

el realizează imagini sugestive într-o manieră 
descrescătoare, subţiind proporţiile şi reducând 
figura umană la esenţă. În acest fel artistul 
exprimă cel mai bine spiritul — ca fiind ceva 
esenţial, subţire, uşor, care se întrevede prin trup. 
În trupurile esenţializate ale lui Giacometti se 
percepe uşor fiinţa. Dacă arta poate vorbi despre 
ființă, sau măcar de o urmă a ei, ea se regăseşte 
într-un trup esenţializat. Acesta poate să fie şi un 
fel de ideal uman. 


În una din sculpturile sale intitulată Bust se 
poate observa diferența şi totodată legătura dintre 
materialitatea trupului, densitatea şi greutatea 
lui raportate la ușurința, supleţea sensibilitatea 
spiritului, reprezentat prin cap. În această 
lucrare bustul este reprezentat masiv iar forma 
capului este subțiată. Prin interpretarea noastră 
înțelegem de aici sugestia unei legături dintre 
lumea materială şi cea spirituală reprezentată de 
om, prin trup şi spirit, dintre lumină şi întuneric. 
Deşi diferența dintre reprezentarea bustului 
personajului şi cap este foarte mare, este evidentă 
legătura dintre cele două: din materialitate, 
persoana se înalță spre spirit cu greutate. 
Spiritul şi materia sunt ierarhizate şi cu toate că 
materia domină fiind mai voluminoasă, spiritul 
tronează delicat şi definitiv deasupra ei. Alberto 
Giacometti exprimă în lucrările sale reducerea 
naturii umane la esență proprie, prin reprimarea 

corporalităţii, a tot ce nu este necesar într-o lume 
a spiritelor. Cu toate că sunt în trup, ele par nişte 
umbre ale fiinţei umane, figuri esenţializate ce ne 
vorbesc despre un ideal eschatologic, un ideal în 
care corporalitatea este sublimată, convieţuind 
cu spiritul într-un trup ușor. 


3.3.3. Futurismul şi cubismul 


Lucrarea care a delimitat lumea modernă 
de formele trecutului a fost Domnișoarele din 
Avignon a lui Picasso. Pictorul a făcut prin 
această lucrare diferenţa dintre artă şi realitate2?. 
Braque şi Picasso, conform preceptelor lui 
Cezanne, simplifică natura prin reducerea şi 
descompunerea imaginii ei în cuburi, obținând 
suprafețe fragmentate unghiular. Printr-un 
lirism estetic, ei încercau să creeze o nouă 
modalitate de expresie în care forma şi culoarea 
obiectelor reprezentate nu conta în sine într-atât, 
ci primează exprimarea unei lumi noi”. Această 
lume nouă este cea a sintetizării, a reducerii la 
altceva, la lirism, la o stare a spiritului. Forma 
concretă nu poate să exprime aşa de bine o stare 
care este dincolo de subiect. Dacă un cântăreţ cu 


22 Arte del XX secolo, ... op. cit., p. 69 

3 Jacek Debicki, Jean-François Favre, Dietrich 
Griinewald, Antonio Filipe Pimentel, Istoria Artei... op. 
cit., p.244 

chitara este reprezentat aievea, el exprimă ceea ce 
se vede, însă dacă este reprezentat într-o tehnică 
a fragmentării în cuburi, el exprimă mult mai 
mult decât atât. 


În pictura Portughezul, realizată de Georges 
Braque este reprezentat un om cu o chitară, însă 
imaginea lui este mai greu de desluşit. Totuşi, se 
înțelege prin arhitectura propusă, complexitatea 
dincolo de aparenţă; ca şi cum omul este o 
adevărată maşinărie care funcţionează după 
alte legi. Dinamica figurii este potenţată de 
unghiurile drepte care transformă omul într-o 
mașină a spiritului. Poezia acestor forme spune 
ceva dincolo de înțelegerea lor, se degajă o nouă 
unitate, lirismul care rezultă pe de-a-ntregul din 
mijloacele folosite”, după cum spune Braque. Noi 
spunem că este o încercare reuşită de a exprima 
inexprimabilul şi o dorinţă de justificare diferită, 
mai apropiată de o stare a spiritului debarasată 
de corvoada concretului. 


Gramatica cubismului a fost fundația 
futurismului?* declară Marinetti în Manifestul 
picturii futuriste alături de alţi artişti italieni 
care îl susțineau pe Braque. Aici se va găsi 
justificarea noii modalități de exprimare: 
În realitate, totul se mişcă, totul curge, totul 


24 Ibidem, p. 244 
*%5 Arte del XX secolo, ... op. cit., p. 69 

se transformă cu repeziciune. Dată fiind 
persistența imaginii pe retină, obiectele în 
mişcare se multiplică, se deformează urmând 
unul altuia ca vibrații precipitate în spațiul pe 
care îl parcurg. În acest fel, un cal care aleargă 
nu are patru picioare, ci douăzeci, iar mişcarea 
lor este triunghiulară”. 


Lucrarea Cavalerul roșu, realizată de Carlo 
Carra surprinde mișcarea; pe fundamentul cubist 
al reducerii la geometric este multiplicată fiecare 
fracțiune a mişcării pentru a da senzaţia de 
viteză. Carlo Carra exprimă aici într-o manieră 
adecvată un secol al industrializării, al mișcării 
in viteză, dar şi dorinţa de a reda mai mult decât 
o simplă imagine — observăm capacitatea de a 
surprinde ceea ce nu este văzut, o nouă formă 
a frumosului. Artistul devine astfel capabil să 
găsească frumosul în orice, chiar dacă este vorba 
de mişcare şi de viteză, transformându-le în artă. 


Marele aport al picturii cubiste şi futuriste 
este transformarea realităţii cotidiene în poezie, 
în metafizică chiar, de acum arta este propulsată 
într-o altă dimensiune. Chiar dacă subiectele 
reprezentate sunt cotidiene, interpretarea 
prin noile tehnici le transformă în subiecte de 


5 Jacek Debicki, Jean-François Favre, Dietrich 


Griinewald, Antonio Filipe Pimentel, Istoria Artei... op. 
cit., p.244 

meditaţie, plecând de la obişnuitele sensuri spre 
noi sfere ale percepţiei artistice şi filozofice. 
Remarcăm o continuitate în fundamentarea 
artelor, asemănătoare secolelor anterioare, 
în sensul căutării valorilor metafizice, dar 
totodată şi o tendință de echilibrare între 
extreme, între materie şi spirit, între lumină şi 
întuneric. Arta modernă este profund ancorată 
în realitatea cotidiană, însă nu doar prin expresia 
ei nemijlocită, ci interpretată într-o formulă 
abstractă care iese din subiect, care se abstrage 
spre stare. Sunt primele semne ale dorinței de 
integrare a concretului în abstract, ale fizicului 
în metafizic. Descoperirea celor două planuri, 
concret şi liric, împreună cu simbioza dintre 
ele dezvăluie ideea de bază în gândirea specifică 
secolului XX - cea de unire a contrariilor. Nu se 
mai poate vorbi despre două planuri separate, ci 
de două planuri care comunică între ele formând 
o unitate. Această viziune nouă se încadrează în 
categoria artei abstracte. 


3.3.4. Suprematismul 


Suprematismul, invenția cunoscutului 
artist rus Kazimir Malevici, a fost unul dintre 
cele mai vechi şi cele mai radicale curente de 
evoluție în artă abstractă. Numele său provine de 
la convingerea lui Malevich că arta Suprematistă 

ar fi superioară tuturor artelor din trecut şi că 
aceasta ar duce la „supremaţia sentimentului 
pur sau percepţiei în domeniul artelor picturale”. 
Puternic influenţat de poeţii de avangardă și o 
mişcare în curs de dezvoltare în critica literară, 
Malevich își îndreaptă interesul către ignorarea 
regulilor de limbaj, sfidând raţiunea. El credea 
că există doar legături delicate între cuvinte 
sau semne şi obiectele pe care le denotă şi prin 
aceasta a văzut posibilitățile pentru o artă cu totul 
abstractă. La fel ca poeţii şi criticii literari care 
au fost interesaţi de ceea ce a constituit literatura, 
Malevich a ajuns să fie interesat de căutarea 
esenței pure a artei. Acesta a fost un proiect 
radical şi experimental, fiind uneori aproape de 
un misticism ciudat. Deși autorităţile comuniste 
au atacat mişcarea mai târziu, influenţa ei a fost 
răspândită în Rusia la începutul anilor 1920 şi a 
fost importantă în modelarea Constructivismul, 
la fel cum a fost în arta abstractă de inspiraţie 
până în zilele noastre”. 


Aşadar, există la începutul secolului al 
XX-lea o mişcare artistică in Rusia ce tratează 
sentimentul pur al artei, dincolo de toate 
barierele conformiste ale artei precedente. Ceea 
ce se urmăreşte vizează exprimarea trăirilor 
pur artistice, esenţiale, prin sfidarea rațiunii 
7 http://www.theartstory.org/movement-suprematism. 
htm 

care poate să se opună uneori celor mai pure 
sentimente. Observăm nevoia de debarasarea 
de formă pentru a ajunge la esență. Această 
acțiune poate duce, după cum vedem mai sus, la 
misticism. 


Ne putem întreba dacă această acţiune 
nu este chiar dorința secolului al XX-lea de-a 
renunţa la formele exterioare pentru a pătrunde 
în esenţă. 


„Suprematismul a împins vârful final al 
piramidei vizuale cu perspectivă în infinit... Vedem 
că Suprematismul a măturat de pe plan iluziile 
bidimensionale ale spațiului planimetric, iluziile 
spațiului cu perspectivă tridimensională, şi a creat 
iluzia finală de spațiu irațional, cu extensibilităţile 
sale infinite în fundal şi prim-plan. El Lissitzky'2*8. 


Înţelegem astfel din citatul artistului 
de mai sus (El Lissitzky, artist suprematist şi 
student al lui Malevich?*) că spaţiul irațional 
creat prin evitarea iluziei bidimensionalității 
şi a tridimensionalităţii este cel mai potrivit 
pentru a exprima  suprematismul artei 
picturale, exprimarea esenței infinite. Dacă 
analizăm această ipoteză, ne dăm seama că 
prin înlăturarea rațiunii, fie şi temporal prin 
248 Ibidem. 

* http://www.theartstory.org/artist-lissitzky-el.htm 

pătrunderea în inconştientul irațional, după 
cum au experimentat Freud şi Jung în teoriile lor 
despre inconștient, se ajunge la esența ființială 
a persoanei, la ființa infinită, exprimată inform 
mai mult prin stare decât prin formă. Arta deține 
capacitatea de a intui realitățile ştiinţifice fără 
mare efort, doar prin sincera căutare intuitivă a 
artistului cultivat. La începutul acestui capitol am 
cercetat relevanţa fiinţei la Husserl şi Heidegger, 
cel din urmă concluzionând că ființa se poate 
cunoaşte şi accesa prin artă. La fel am studiat 
descoperirea lui Jung, anume că arhetipurile 
sunt cele care alimentează inconștientul. Putem 
să spunem că ființa, fie şi într-o formă abstractă, 
este un arhetip deoarece după cum vedem, se 
găseşte în forma cea mai profundă, iraţională 
a conştientului în inconştient ca reprezentare a 
divinității. Această descoperire o face psihologia 
prin Freud şi Jung şi filozofia prin Husserl şi 
Heidegger, însă cu atât mai mult o face arta, după 
cum am văzut şi vom vedea în continuare. 


În cele ce urmează vom analiza lucrarea 
Suprematism a artistului Kazimir Malevich, 
într-o cheie simbolică. 


Aceasta este realizată într-o manieră 
bidimensională, lipsită de volum, fiind repre- 
zentate figuri geometrice distribuite aleatoriu 
pe suprafața pânzei. În același timp, în lucrare 

se creează o ordine, prin ritmul încrucişărilor 
dintre elementele geometrice şi spațiul 
liber. Dacă analizăm printr-un raționament 
hermeneutic această pictură, se poate spune 
că simbolurile variază de la cel mai dens şi 
greu negru, la roșul intermediar ce înfăţişează 
simboluri religioase (crucea), până la cel mai 
subțire şi uşor albastru. Figurile geometrice 
sunt ierarhizate pe mărimi şi culori simbolice, 
deşi negrul are şi figuri intermediare, la fel ca 
roșul cu figuri primare, grosiere. Aceasta poate 
să însemne că materia, reprezentată prin negru, 
are legătură cu viaţa reprezentată prin roşu, 
deoarece figurile se aseamănă ca dimensiune, 
chiar dacă cea mai mare este neagră, iar cea 
roşie este imediat următoare. În lucrare este 
reprezentat un pătrat albastru care poate 
simboliza spiritul, uşor, debarasat de materie și 
viaţă, însă direct ieşind din ele. Această ierarhie 
este răsturnată: spiritul, pătratul albastru este 
cel mai jos, roşul-viața este intermediar, iar 
materia-neagră se află cel mai sus. Aceasta 
poate să ne trimită cu gândul la faptul că nu 
întotdeauna ierarhia este cea prestabilită, ci prin 
spirit se poate ajunge şi la cunoaşterea materiei. 
O altă interpretare poate fi aceea că deşi de 
la materie pornește cunoașterea ştiinţifică, 
cercetând tot mai adânc în ea, se poate găsi 
cauza ei, acestea reprezentând spiritul. 

3.3.5. Reprezentarea fiinţei la Brâncuși și 
identitatea românească 


Arta abstractă nu urmăreşte să reproducă 
în mod realist ceea ce este redat, ci într-o 
formulă idealizată sau alegorică. Principalul 
scop este reprezentarea esenței, a spiritului 
debarasat de obiectul exterior?%. Pentru a 
înţelege mai bine despre ce este vorba vom 
studia operele unui artist care a atins culmile 
artei abstracte. Este vorba de sculptorul 
român Constantin Brâncuşi. El s-a născut la 
Hobiţa-Peştişani în judeţul Gorj, România. 
În anul 1876 studiază sculptura la Craiova şi 
Bucureşti, însă în 1904 pleacă la Paris unde 
rămâne pentru sfârşitul vieţii sale”! (moare la 
Paris în 195722), 


Opera sa este de o mare valoare artistică 
şi spirituală. Pentru a putea înţelege mesajul său 
trebuie să analizăm câteva din lucrările sale, dar 
să urmărim şi anumite explicaţii generale pe 
care el le formulează despre opera sa. Spunând 
că „Artistul trebuie să ştie să scoată la suprafață 
ființa din interiorul materiei şi să fie unealta 
care dă la iveală însăși esența sa cosmică, într-o 


* Ibidem, p. 252 

231 http://istoria-artei.blogspot.ro/2008/12/constantin- 
brancusi.html 

252 Arte del XX secolo, ... op. cit., p. 101 

existență cu adevărat vizibilă”, Brâncuşi ne 


dezvăluie propriile preocupări de exprimare a 
fiinţei în lucrările sale, de exprimare a valorilor 
esenţiale şi cosmice prin artă. 


În lucrarea Pasăre aurie, artistul sugerează 
o pasăre printr-o formă de fus, ușor, din bronz, 
fiind aşezată punctual pe un soclu cu formă 
diferită, o coloană în zig-zag, din piatră care se 
opune formei păsării. Soclul mic de piatră este 
aşezat la rândul său pe un soclu mai mare din 
lemn, care ne aminteşte de capitelul unui stâlp 
din pridvorul bisericilor maramureşene din 
lemn. Jocul dintre cele trei nivele ale realităţii, 
lemn, piatră şi bronz, ca simboluri ale materiei, 
spiritului şi fiinţei, sugerează condiția umană 
de la materie spre sublimul ființei, care este 
desăvârşirea. Pasărea şi poziţia ei dinamic-statică 
sugerează tăcerea primordială, liniştea eternă, 
care covârşeşte orice încercare de exprimare. 
Lucrarea în ansamblul ei este o operă de artă 
desăvârşită. Cele două coloane ale soclului parcă 
prevestesc, prin mișcări ritmice, de la mare spre 
mic, sublimul. Poziţia şi forma soclului este și ea 
desăvârşită, deoarece nu este materie informă, ci 
este materie ritualizată, transfigurată în coloană 
care urcă spre infinit. Mişcarea primului soclu din 
lemn reprezintă o tensiune direcționată spre un 


% _http://istoria-artei.blogspot.ro/2008/12/constantin- 
brancusi.html 

gest ca de rostire ritualică a unei rugăciuni care 
se intensifică în soclul de piatră, mai ritmată, mai 
intensă, pentru ca în sfârşit să ajungă la forma 
desăvârşirii, a revelaţiei. Lucrarea este şi un 
simbol ideal al urcuşului spiritual al omului. Este 
o formă arhetipală şi model al omului care caută 
desăvârşirea. Despre această lucrare se poate 
vorbi doar în termenii prezentului, ai ființei, deşi 
se găseşte în desfăşurarea istorică, este aspaţială 
şi atemporală. 


Prin opera lui Constantin Brâncuși se 
descoperă geniul universal, acea compatibilitate 
pe care o găseşte oricine cu opera sa, memoria 
primordială a lucrurilor, începutul veşnic care 
este dincolo de spaţiu şi de timp. 


Lucrarea Sărutul este sugestivă pentru 
studiul efectuat de noi întrucât reprezintă 
uniunea dintre două părți, iubitul şi iubita, femeia 
şi bărbatul şi extinzând sensul, materia şi spiritul, 
lumina şi întunericul. Prin îmbrăţişarea strânsă 
dintre cele două corpuri se formează o unitate 
indivizibilă. Dacă vorbeam despre încercarea 
acestui secol de a echilibra contrariile prin 
unirea lor, se observă în această lucrare unitatea 
mult dorită pe care contrariile o formează prin 
legătura dragostei. Se creează sentimentul că 
această legătură nu a fost niciodată separată 
sau că separarea a fost doar un vis. Se pare că 

dintotdeauna cele două jumătăţi au fost unite 
şi vor fi în continuare. Aceste corpuri unite 
formează unitatea ființei. Mâinile lor se cuprind 
astfel încât să nu mai fie despărțiți niciodată, 
corpurile lor sunt lipite perfect unul de celălalt 
formând un bloc unitar. Ochii lor par să formeze 
o celulă, fiind uniţi ca două jumătăţi ale unui 
cerc care formează desăvârşirea, sau simbolul 
infinitului. 


Opera lui Constantin Brâncuşi este 
revelatoare şi vorbeşte despre cele mai profunde 
valori, despre ființă conform propriei exprimări. 
Fl spune că: „Am șlefuit materia pentru a afla 
linia continuă. Și când am constatat că n-o pot 
afla, m-am oprit; parcă cineva nevăzut mi-a dat 
peste mâini”, Încercând să caute desăvârşirea 
şi să o exprime prin mijloace omeneşti a înţeles 
că acest lucru nu este posibil. Însă pe cât a fost 
posibil Brâncuși înfăţişează prin sculpturile sale 
o lume ideală, a esenţelor, a Fiinţei, a desăvârșirii 
care nu poate fi trăită în totalitate aici. 


Constantin Brâncuşi realizează prin 
lucrările sale ceea ce C. Noica propunea ca soluție 
pentru depăşirea stării culturii române care este 
una rurală, de săteni: dacă vrem să ieşim din 
lentoarea acestei infirmități, afirmă el, trebuie 


+ http://istoria-artei.blogspot.ro/2008/12/constantin- 
brancusi.html 

să o depăşim prin creația personală”. Noica 


afirma astfel necesitatea ieşirii din anonimatul 
culturii locale, însa concomitent există riscul 
de a fi în umbra marilor culturi”. Brâncuşi 
a ieşit din umbra culturii locale româneşti la 
concurență cu marea cultură, căci Parisul era 
un centru artistic de mare relevanţă. Însă el nu 
s-a dus sărac, provenind dintr-o cultură fără 
relevanţă, ci cu bagajul milenar al culturii arhaice 
româneşti. Privit din perspectivă locală, acest 
bagaj este simplu şi modest însă în contextul 
culturii europene axată pe desfăşurarea istorică 
exterioară a avut o maximă relevanţă. Nu a fost 
deloc umbrit de marea cultură, ci a fost asumat 
ca fiind revelator. Limbajul plastic folosit de 
Brâncuşi este inspirat din cultura rurală, însă 
este adus la lumina rațiunii occidentale. Probabil 
cultura românească nu ar fi stăpânit mijloace 
necesare pentru a-şi promova esenţialitatea, în 
schimb marea cultură o poate face deoarece o 
înțelege obiectiv, întoarcerea la primordialitate 
fiind cel mai râvnit dat al lumii contemporane. 
Noica spune că măsura românului este aceea de 
a aduce infinitul la scara omului, fapt pe care 
Brâncuşi îl şi realizează”. Noi completăm cu 


235 Constantin Noica, Pagini despre sufletul românesc, 
Ed. HUMANITAS, București 1991, p. 8-9 

* Ibidem, p. 9 

27 Constantin Noica, Despre  lăutărism, Ed. 
HUMANITAS, Bucureşti 2007, p. 58 

afirmaţia că Brâncuşi îl duce pe om de la scara 
mărginitului la scara infinitului în contextul în 
care arta lui vorbeşte despre întâlnirea omului cu 
veşnicia. 


3.3.6.  Dadaismul - reconstruirea 
limbajului artistic 


Dadaismul este un curent artistic care 
pleacă de la ideea negării raționalismului cubist şi 
urmăreşte ieşirea artei din forma şi semnificaţia 
ei pentru a fi simbol şi gest. Mişcarea propriu 
zisă este înființată de poetul român Tristan Tzara 
şi scriitorii germani H. Ball şi R. Huelsenbeck”:. 
Semnificaţia cuvântului Dada este fără sens, fiind 
luată la întâmplare dintr-un dicţionar şi exprimă 
dezinteresul față de ordine, negația în general ca 
atitudine. Dada neagă arta care va deveni anti- 
artă, neagă orice raport între gândire şi creația 
artistică şi promovează non-sensul”” ridicând 
hazardul la rang de creaţie. 


Au existat anterior și alte curente artistice 
care încercau să îşi ia ființa din neființă, din 
negaţie. Romantismul este primul curent artistic 
care şi-a justificat astfel expresia din moment 
ce şi-a găsit resursele în moarte, în tragic, în 


% Giulio Carlo Argan, Arta modernă... op. cit., p. 84-85 
* Ibidem, p. 85 

întuneric, în neființă. Dadaismul nu se adânceşte 
în neființă ci o exprimă clar, ca un strigăt de 
răzvrătire la adresa societăţii conformiste și a 
războiului pe care aceasta îl provoacă. Pionerii 
Dadaismului pretindeau că trebuie să schimbe 
istoria care o luase pe un drum greşit?%. 


Marcel Duchamp este un artist 
reprezentativ al acestei mişcări artistice. El 
considera că dacă i-a pictat mustăți Giocondei 
şi acţiunea lui artistică este fără valoare, trebuie 
să reuşească în schimb să dea valoare unui lucru 
care aparent nu are deloc. Aici se pune problema 
creerii din nimic. Cu cât este mai banală acțiunea 
artistului, cu atât capătă o mai mare semnificaţie, 
nu datorită produsului artistic în sine, ci datorită 
uşurinţei şi dezinvolturii cu care este negat ceva 
valoros. Necesitatea depăşirii limbajului formal 
persistă de-a lungul istoriei artei, dar unul dintre 
cele mai curajoase acte de schimbare a limbajului 
artistic o face Duchamp, prin libertatea cu care 
contrazice ceea ce s-a facut până la el. 


Astfel creează ready made-ul, un obiect 
oarecare prezentat ca operă de artă”. 


Lucrarea Bicycle  Wheela artistului 
Marcel Duchamp reprezintă o roată de bicicletă 


20 Ibidem, p. 85-86 
%1 Ibidem, p. 87 


Capitolul 3. Arta în secolele al XX-lea și al XXI-lea 154 


montată pe un scaun. Aceasta nu exprimă ceva 
artistic prin măiestria meşteşugului, nici o idee 
metafizică ci semnifică ceva prin contrazicerea 
valorilor artei precedente. Dacă arta s-a făcut 
până atunci într-un fel, de la Duchamp încolo 
ea capătă alte valenţe. Nu mai este nevoie 
ca arta să aibă semnificație, mai curând 
non-semnificaţia este sensul ei. Se pretinde 
eliberarea de orice condiţionare și libertate 
totală, stări obţinute prin negarea oricăror 
forme artistice şi oricăror constrângeri, 
creându-se astfel un joc artistic?%?. Prin negarea 
formei se ajunge cu ușurință la creaţie, la joacă. 
Aceasta este de fapt o propunere filozofică 
de negare a unor realități pentru a ajunge la 
confirmarea altora, care şi ele intră în categoria 
realităţilor. Spiritul uman este în permanentă 
căutare de nou și de negare a trecutului care 
par să fie insuficiente pentru a exprima ceea 
ce trebuie exprimat. Cert este că dadaismul 
poate fi considerat o mișcare anarhica, însă 
nu lipsită de semnificaţie. Sensul lui este că 
din dezordine se creează ceva similar care 
poate fi determinat ca ordine; o ordine mai 
dezorganizată, însă totuşi catalogată ca artă. 
Fiecare acțiune a omului trebuie să aibă până 
la final un sens, chiar și non-sensul. 


%2 Ibidem, p. 88 

3.3.7.  Suprarealismul şi importanța 
incursiunilor în inconştient 


Urmând  Dadaismului,  Suprarealismul 
cercetează partea iraţională a psihicului. 
După Sigmund Freud, părintele psihanalizei, 
inconştientul trebuie să fie adus la nivelul 
conştiinţei pentru ca sufletul bolnav să se vindece 
de refulări. Din această concepţie se inspiră 
suprarealiștii?* care propun activitatea spontană 
a imaginaţiei şi exploatarea zonelor iraționalului 
ca bază a creaţiei artistice. 


Andre Breton consideră că inconştientul 
poate fi exprimat prin imagini întocmai ca şi arta, 
prin urmare este cel mai potrivit mijloc dea scoate 
la iveală ceea ce este ascuns. Procesul trebuie 
să fie direct, nu trecut prin filtrul conştiinţei ci 
automat“, ca într-un vis conştient. Suprarealiştii 
îşi motivează demersul şi prin revolta față de 
politică şi ordinea socială prezentă de care este 
făcută răspunzătoare clasa politică, pentru că 
dincolo de toate aparentele măști ale bunului 
simţ pe care le afişează, aceasta nu doreşte altceva 
decât să domine şi sa stăpânească””. 


%3 Jacek Debicki, Jean-François Favre, Dietrich Grünewald, 
Antonio Filipe Pimentel, Istoria Artei... op. cit., p.276 

** Giulio Carlo Argan, Artamodernă... op. cit., p. 90 

%5 Ibidem, p. 92 

Aceastăpercepţieşi revoltăa suprarealiştilor 
este fără îndoială bine intenționată şi caută soluţii 
prin încercarea de revenire la primordialitatea 
mult dorită, lipsită de rațiune, unde totul este 
unitar şi fiinţial. Poate că una dintre cele mai 
importante descoperiri pe care o fac suprarealiştii 
este unitatea dintre inconştient și conştient, dintre 
lumină şi întuneric, dincolo de rațiune, unitatea 
fiinţială. Inconştientul trebuie să fie descoperit 
de conştient pentru vindecare. Suprarealismul 
propune un limbaj al expresiei mai profund decât 
rațiunea, un limbaj al formelor, al nedeslușitului 
care uneori poate să apară ca fiind ciudat, dar 
alteori poate să fie sublim. 


Pictorul spaniol Juan Miro este un 
reprezentant de marcă al suprarealismului. 
Fl încercă să aducă inconştientul pe planul 
percepţiei, însă fără ca acesta să-şi piardă forma 
pură. În acest scop el pictează imagini perceptive 
clare care să nu sugereze nicio interpretare 
simbolică. Arta, spune el, este singurul mijloc de 
a reprezenta inconştientul ca inconştient şi nu 
filtrat prin conştiinţă”. 


Am ales să analizăm pictura Blue III, 
deoarece este una dintre cele mai senine şi 
exprimă cel mai bine o stare primordială a 
liniştii. Albastrul neţărmurit care reprezintă 
% Ibidem, p. 93-94 

fondul lucrării creează o stare de meditaţie. 
Această stare este suspendată între două 
puncte — unul roşu şi unul negru — și 
împărțită în două de un fir subțire care străbate 
tabloul pe diagonală. Aceasta este imaginea 
inconştientului pur, după cum spune Miro 
şi nu trebuie interpretată nicicum, ci trebuie 
înţeleasă doar ca o imagine. 


Totuşi nu putem să analizăm imaginea fără 
ca ea să ne sugereze ceva şi anume că memoria 
inconştientului este asemenea formelor pure, 
neclintite, izvor al acţiunilor care preced 
inconştientul. Totul a pornit din tăcere şi pentru 
a regăsi sensul tuturor acțiunilor prezente trebuie 
să ne uităm în cea mai adâncă şi liniștită formă 
a inconştientului, imagine a stării primordiale. 
Este evidentă dorința pictorului Miro de a 
transmite nealterat forma inconştientului pentru 
a se păstra pură în cea mai originală stare, cea de 
început. 


În cartea Galaxia Gutenberg, autorul 
Marshal McLuhan formulează ideea conform 
căreia omul primitiv trăia într-o lume a auzului, 
pentru el neînsemnând atât de mult imaginea. 
Pentru omul contemporan, alfabetizat, imaginea 
scrisă este mai importantă şi îl rupe de lumea 
magică a primitivului. Concentrarea mai mult 
pe text decât pe sunet este proprie occidentalului 

şi produce o sciziune care răpeşte din forța şi 
energia cuvântului vorbit. McLuhan spune că 
prin inventarea scrierii fonetice care înfăţişează 
idei în imagini şi prin apariția gramaticii — o 
modalitate de a exprima ceva ce nu poate fi 
exprimat — s-a pierdut din calitatea exprimării 
orale. Tot în acest studiu autorul amintește că 
Toma dAquino spunea despre Socrate și lisus că 
nu ar fi scris nimic din învăţăturile lor deoarece 
s-ar fi pierdut esența şi puterea cuvântului”. 


De aici putem înțelege primordialitatea 
cuvântului vorbit față de cel scris, a verbului faţă 
de rațiune. Cum scrie şi în Evanghelia după loan: 
La început era Cuvântul (loan 1,1). Cuvântul 
reprezintă fiinţa, esenţa lucrurilor, din care mai 
apoi izvorăşte rațiunea. Astfel — întoarcerea 
la primordialitate este întoarcerea la cuvânt, la 
sunet. 


Lucrarea lui Miro analizată mai sus 
reprezintă mai presus de toate sunete exprimate 
prin culori, acel limbaj primordial, fiinţial care 
unește firea dedublată, o aduce la esenţa ei — 
fiinţa, şi exprimă căutările suprarealiştilor în cea 
mai frumoasă formă. 


2% Marshall McLuhan, Galaxia Gutenberg, Editura 
Politică, Bucureşti 1975, p. 48-55 

3.3.8. Realismul socialist 


Arta complexă a începutului de secol XX 
din Rusia care reflecta o sinteză spirituală şi o 
concluzie artistică, a fost distrusă de partidul 
comunist fiind considerată decadentă. 


Arta care glorifică partidul comunist, 
arta oficială a URSS-ului şi a ţărilor din estul 
Europei este realismul socialist. Aceasta trebuia 
să reflecte ideologia partidului prin intermediul 
academismului artistic, promovând cultura 
proletară. Subiectele pictate sunt sociale, 
revoluționare, din viaţa cotidiană: muncitorul, 
armata roşie, ţăranul, munca, familia, sporturile, 
toate reprezentate într-o manieră alegorică şi 
grandilocventă”%, proslăvind noua orânduire, 
proclamând noile idealuri şi mai ales imaginând 
omul nou, omul sovietic. 


Printre artiştii realismului socialist se 
numără Boris Mihailovici Kustodiev (1878- 
1927), Isaak Israilevici Brodski (1884-1939), 
Aleksandr Aleksandrovici Deineka (1889-1969) 
- pictorul marilor teme sociale şi revoluţionare 
şi Gheorghi Gheorghievici Riajski (1895-1952) 
care dezvoltă modelele „omului nou'?*. 


8 Patricia Fride-Carrassat, Isabelle Marcade, Mișcări artistice 
în pictură, Ed. Enciclopedia RAO, Bucureşti 2007, p. 141 
2 Ibidem, p. 141 

În pictura Cuceritorii spațiului a lui 
Aleksandr Aleksandrovici Deineka se poate 
observa importanţa care este acordată ştiinţei şi 
tehnicii în Rusia Sovietică, lucrarea reprezentând 
invenţia rachetei. Aceasta este un ideal al noului 
om debarasat de sentimentalismele şi slăbiciunile 
spiritualității, victorios în reuşitele sale de ordin 
ştiinţific. Ținuta personajelor din pictură este 
monumentală, robustă, îmbrăcămintea lor 
fiind muncitorească în timp ce totul subliniază 
triumful omului care munceşte cu spor pentru 
dezvoltarea societății. Cucerirea spațiului 
reprezintă o reuşită care mai atestă încă odată că 
superstițiile despre necunoscutul spațiului sunt 
în zadar. Toate personajele se uită spre cer ca şi 
cum acesta nu mai are de ascuns niciun mister, 
totul fiind demistificat. Culorile folosite sunt 
reci, predomină albul şi albastrul, înconjurate de 
contururi de lumină ireală. 


Viitorul este cu siguranță luminos, pe 
măsura mașinilor strălucitoare pe care proletarul 
le fabrică cu elan muncitoresc. Ideologia 
comunistă nu lasă loc speculațiilor mistice 
de negativism filozofic, ci mai curând totul se 
justifică prin pozitivism materialist. Deşi ştim 
care au fost problemele regimului comunist, 
imaginea promovată afişa un ideal ireal aflat 
departe de realitate. 


Capitolul 3. Arta în secolele al XX-lea și al XXI-lea 161 


Tot ce a câştigat modernitatea prin sinteză 
spirituală e distrus de materialismul primitiv al 
artei socialiste. 


3.3.9. Metafizica 


Pornind de la ideea că arta ar fi metafizică 
pură, că nu ar avea legături cu realitatea istorică 
sau naturală, noua concepție despre artă ridică 
probleme mai ales celor care cred că ştiu totul. Se 
propune o enigmă care dezorientează gândirea 
concretă. După De Chirico, arta nu trebuie să 
fie nici revoluționară, nici să lupte împotriva 
vreunei avangarde, ci dincolo de toate, trebuie 
să fie metafizică şi metaistorică”. Toate curentele 
artistice de până acum, deşi într-un sens erau şi 
ele metafizice, contraziceau arta care le preceda. 
Odată cu arta metafizică, istoria este transcendată 
şi nu mai există contradicții de ordin istoric. 


G. Morandi, unul dintre cei mai mari 
pictori italieni ai secolului al XX-lea, este 
influenţat şi de Cezanne şi de identitatea dintre 
pictură şi conştiinţă, însă îşi asumă şi metafizica 
lui De Chirico înlăturând formele ei exterioare 
şi păstrând doar esența. Dacă la De Chirico 
metafizica nu comunică cu istoria, cio transcende, 
la Morandi realitatea este concretă şi comunică 
cu metafizica, rezultând o osmoză între realitatea 

conştiinţei şi a lumii”. Deoarece acest pictor are 


o viziune integratoare între realitatea cotidiană 
concretă şi conștiința metafizică, el pictează 
într-o manieră realmente deosebită. Nu folosește 
culori stridente sau reci, sau dacă le folosește sunt 
într-o paletă ternă, care reduce din exuberanţă. 
Temele alese de acest pictor sunt exclusiv naturi 
statice cu sticle, vase sau obiecte de uz casnic, 
toate într-o gamă de culori pământii. 


Deşi sunt redate obiecte uzuale şi aparent 
obişnuite, maniera în care sunt interpretate este 
una de transfigurare a realităţii cotidiene, dar 
şi de conformare cu metafizica. Realitatea pare 
să se îndrepte spre sensibilitatea conştiinţei, iar 
metafizica se întâlneşte cu cotidianul fără să îl nege 
ci se împrieteneşte cu el formând astfel o unitate 
plăcută vederii. Această împăcare şi prietenie 
între elementele opuse, între lumină şi întuneric, 
creează un rezultat sensibil și liniștit, fără tensiuni 
exterioare care linişteşte ochiul şi conștiința. 


3.3.10. Pictura în S.U.A. şi trauma 
războiului 


Am acordat un paragraf special spaţiului 
Statelor Unite ale Americi, întrucât centrul activităţii 


2770 Giulio Carlo Argan, Arta modernă... op. cit., p. 100- 
101 

artistice s-a mutat după cel de al Doilea Război 
Mondial, de la Paris la New York, din moment ce 
în timpul războiului oamenii de cultură europeni 
emigrează în S.U.A.”!. Aici întâlnim artişti ca 
Arshile Gorky (1904-1948) şi W. De Kooning 
(1904-1997), figuri cheie ale acestei perioade?7. 


Gorky este un artist armean emigrat în 
America şi care se integrează mai greu în noul 
peisaj american. El trebuie să reinventeze un 
sistem de semne morfologice similar cu cel 
european, dar adaptat la trepidantul ritm de 
viaţă american, alert, de luptă pentru afirmare”?. 
Artistul pictează într-o manieră sensibilă, 
încărcată de afectivitate, însă dinamică, proprie 
vitezei şi tensiunii caracteristice acelui timp. 


Gorky reunește fineţea desenului cu 
sensibilitatea coloritului, creând prin modulaţii 
forme foarte particulare”. Stilul abordat de 
el este liric, poetic, prin aceasta câştigând 
autenticitate şi originalitate. 


Ca urmare a traumelor lăsate de război 
şi a  pragmatismului american, conştiinţa 
artiştilor emigranţi este zdruncinată. Din haosul 
* Ibidem, p. 102-103 
* Ibidem, p. 209-211 


3 Ibidem, p. 211 
274 Ibidem, p. 212 

inconştientului ei scot la iveală elemente noi care 
sunt conforme cu pragmatismul american, mult 
diferit de intelectualismul istoricist european”. 


Willelm De Kooning pictează într-o 
manieră expresionistă, ieşită din tiparele ordinii. 
La el se observă foarte bine dorința de eliberare, 
de purificare a inconştientului traumatizat, 
violentat. Lucrările lui reprezintă adesea 
personaje tulburate, dramatice, afectate de varii 
motive, sugerând tragismul existenței. 


De Kooning protestează împotriva 
expresioniştilor care tratau subiecte sociale 
şi aduce în prim plan expresionismul care îşi 
propune să exprime drama şi frământările 
interioare ale omului contemporan, încercând 
să dezintegreze realitatea”. Expresionismul 
promovat de acest artist este unul al revoltei 
interioare, al refulării haosului inconștientului. 
Fl face pasul spre ceea ce va urma, expresionismul 
abstract, unde artiştii se scufundă în inconştient 
pentru a se refula și exprimă prin ceea ce creează 
drama secolului în care trăiesc. Deşi apar într-o 
anumită măsură groteşti, picturile lui De Kooning 
exprimă o eliberare, o refulare a inconştientului în 
care se adună dramele unui secol. Gestul său este 


5 Pierre Courthion, Curente și tendințe în arta secolului 
XX, Ed. Meridiane, București 1973, p. 302 
*7* Giulio Carlo Argan, Arta modernă... op. cit., p. 213 

exploziv, necontrolat, culorile sunt vii şi exprimă 
dinamica şi totodată revolta împotriva suferinței. 
Picturile sale sunt un strigăt de suferință izbucnit 
în a doua jumătate a secolului XX. 


3.3.11. Arta brută - întoarcerea în 
primordialitate 


Reprezentantul marcant al acestei mişcări 
artistice este Jean Dubuffet (1901-1985). Prin 
lucrările sale artistul contrazice caracterul formal 
al artei şi propune în schimb o formă de artă 
brută, spontană şi simplă, inspirată din traumele 
psihice. Arta brută nu are pretenţii intelectuale 
şi culturale, folosindu-se de materiale atipice?7. 


Expresia lucrării Le metafisyx a lui Dubuffet 
este primitivă şi ca aspect estetic şi ca tehnică, însă 
produce acel efect de transpunere a privitorului 
în primordialitate, în organicitate. Plasticitatea şi 
modelarea formelor este autentică, parcă făcută 
din pământ iar textura suprafeţei este neregulată 
şi masivă, punând în evidență materialitatea. 
Această lucrare este definită şi prin robusteţea şi 
greutatea materiei din care este creată. 


Antoni Tàpies foloseşte materialitatea 
pentru a-şi susține crezul său, convingerile sale 
27 Ibidem, p. 213-214 

politice, contestând situația politică din ţara 
sa7%. Foloseşte materiale brute, culori de ulei 
amestecate cu praf de marmură, nisip şi culori 
pudră?” pentru a transmite mesajul materialității, 
al greutăţii ei. Cu toate acestea, materia pare 


încărcată de semnificaţie spirituală. 


Lucrarea Materia de les celles se găseşte la 
limita dinte pictură şi sculptură şi utilizează ca 
materiale lutul şi părul. Ea are o semnificaţie 
spirituală datorită titlului dar şi a reprezentării 
unei frunți mari marcate în centru de simbolul 
crucii. Expresia frunţii şi a ochilor acoperiţi de 
sprâncene este meditativă, fiind înfăţişaţi doi 
ochi închişi şi o frunte peste care sunt suprapuse 
două mâini care ţin simbolul „+” în mijloc, 
sugerând că pecetea crucii este imprimată în 
pământul conştiinţei umane, ca şi cum omul, 
fiinţă raţională, contemplativă, este făurit din 
pământ, care este o materie sacră. Tàpies este 
artistul care, prin materialitate, reușește să 
reprezinte un ideal metafizic. Arta brută nu îşi 
propune să desacralizeze ci să resacralizeze arta 
şi implicit omul. 


Cea mai mare relevanță o are materia 
atunci când se întâlneşte cu spiritul, întunericul 


8 Patricia Fride-Carrassat, Isabelle Marcade, Mișcări 
artistice în pictură... op. cit., p. 147 
*% Giulio Carlo Argan, Arta modernă... op. cit., p. 227 

cu lumina. Din lucrările lui Tăpies putem să 
înțelegem că materia are legătură cu spiritul 
chiar şi atunci când se află în formă brută. 
Această calitate de primitivism a materiei 
conferă spontaneitate şi naivitate, atribute ale 
firii ancestrale. Puritatea se găsește în formele 
primitive, simple şi neprelucrate. Arta brută 
aduce aminte de zorii plămădirii lumii de către 
un meşter care cu mâinile lui face din pământ 
omul. Întoarcerea la primordialitatea materiei 
este un exercițiu care odihneşte şi așează spiritul, 
asigurându-l că din materie a fost plămădit şi la 
condiţia sacră a materiei trebuie să ajungă. 


3.3.12. Expresionismul abstract și Pop Art 


Mark Rothko este unul dintre protagoniștii 
acestui curent artistic, deși pictura lui se mai 
poate numi şi impresionism abstract — după 
cum remarcă Argan”“. Rothko elimină figurația 
şi toate celelalte elemente exterioare din pictură 
pentru a oferi o suprafață luminoasă, difuză şi 
vibrantă. Aceasta sugerează calm şi meditaţie, 
pictorul realizând lucrările printr-o succesiune 
de straturi care lasă să se întrevadă printre ele şi 
să radieze lumina”. 


280 Patricia Fride-Carrassat, Isabelle Marcade, Mișcări 
artistice în pictură... op. cit., p. 160 
281 Giulio Carlo Argan, Arta modernă... op. cit., p. 215 


Capitolul 3. Arta în secolele al XX-lea și al XXI-lea 168 


Dacă gestul expresionistului De Kooning 
este foarte exploziv şi energic, Rothko pune 
culoarea cu calm şi profunzime, exprimând prin 
lucrările sale linişte și serenitate. Deși culorile 
sunt intense şi radiază, ele reprezintă paradoxal 
o dinamică liniştită. 


Poate cel mai captivant element al picturii 
lui Rothko este energia generată de suprafeţele 
de culoare alăturate ingenios pe pânză. Ele 
reprezintă latura pozitivă a expresionismului 
abstract în sensul că este determinată de 
obiectivitate şi solaritate, nu de traumă şi dramă. 
În general suprafeţele pictate de Rothko sunt 
geometrice, cu dreptunghiuri sau cu pătrate 
alăturate altor dreptunghiuri. Acestea nu sunt 
delimitate cu acuratețe, ceea ce dă o notă de 
organicitate lucrărilor. Suprafeţele sunt mari 
şi îndeamnă privitorul să se scufunde într-un 
spaţiu întins ca într-un ocean de culoare. 


Unaltpictorprotagonistalexpresionismului 
abstract american este Jackson Pollok. El este 
cel mai reprezentativ artist al acestei forme de 
expresie, pictura făcută de el numindu-se şi action 
painting. Este inspirat de pictura revoluţionară 
Guernica a lui Picasso, precum şi de lucrările 
lui Arshile Gorky prin intermediul cărora va 
înțelege suprarealismul. ÎI studiază de asemenea 
pe Jung şi înţelege că cea mai importantă sursă de 

inspiraţie şi factor determinant al forțelor vitale 
este inconștientul. Este şi un revoltat, contestă 
societatea puritană americană care consideră 
că omul există pentru a produce, el replicând 
că omul produce pentru a exista“. Pollok se 
declară contrariat de consumerismul american şi 
propune împotriva lui libertatea de-a fi. Omul nu 
trebuie să fie subjugat producţiei, ci el trebuie să 
se servească de aceasta pentru a trăi, iar artistul 
nu trăieşte pentru a crea, ci creează pentru a trăi. 
Pollok crede de asemenea în libertatea creaţiei în 
detrimentul constrângerilor formale. 


Lucrările lui sunt supuse hazardului, 
întâmplării, deoarece el pictează prin tehnica 
dripping-ului, a picurării culorilor pe pânză. El 
doreşte o eliberare de legile logicii şi o asumare 
a cauzalității evenimentelor, elemente prin 
intermediul cărora el consideră că ar putea 
să vină salvarea%?. Viziunea lui Pollok este 
conformă psihologiei şi artei specifice secolului 
XX cu dorința manifestă de descătușare din 
rigorile logicii şi de identificare cu inconştientul, 
cu nedeterminatul. Există o suprasaturare a 
rațiunii care duce la o repulsie față de ea şi astfel 
la refularea în inconştient. Cum am văzut mai 
sus, sunetul - verbul — cuvântul, este exprimat 
de forma arhetipală a omului, inconştientul, 


282 Ibidem, p. 216-217 
283 Ibidem, p. 217 

acea parte necontrolabilă a psihicului care 
deține memoria primordială şi face legătura cu 
arhetipurile. 


Picturile lui Pollok sunt haotice însă ele 
prezintă un haos controlat de o lege a întâmplării 
care arată că şi în cea mai mare dezordine există 
o energie care o determină, pentru că nu există 
haos total. 


Acest artist creează un univers care 
oboseşte ochiul şi psihicul, dar în același timp 
fascinează prin linia şi pata de culoare, conduse 
parcă de o mână nevăzută. Lucrarea Number 1 
ilustrează ideea că şi în cel mai întunecat și adânc 
colț al inconştientului există o urmă de armonie, 
de frumos. Tot ceea ce face omul, chiar dacă este 
total anarhic, are pecetea frumuseţii întipărită 
în cea mai profundă adâncime, aşa cum nici 
întunericul nu poate fi în totalitate întuneric, 
deoarece este determinat de lumină şi încearcă 
să o imite, atribuindu-şi valența ei de frumos. 


Deşi viziunea lui Pollok este îndreptăţită, ea 
nu este suficientă pentru a vindeca sau a linişti, 
fiind făcută dintr-o rațiune răzvrătită, ceea ce 
face ca actul său creator să fie o reacție furioasă şi 
turbată împotriva gustului publicului american**. 


284 Pierre Courthion, Curente şi tendinţe în arta secolului 
XX... op. cit., p. 302 

Mișcare inspirată de cultura populară, 
popular art se manifestă între anii 1955-1970 în 
Anglia şi S.U.A într-o societate de consum care 
promovează star-urile, mâncarea conservată 
şi diferite stereotipii. Pop Art-ul înlătură 
personalismul caracteristic  expresionismului 
abstract prin integrarea mediului exterior 
exprimat de muzică, dans, artă. Artiştii se folosesc 
de forme de expresie plastică moderne cum ar 
fi colajul, culorile acrilice, serigrafia%. Sunt 
reprezentate obiecte şi personaje ale societăţii de 
consum unde kitsch-ul are relevanţă artistică şi se 
utilizează culori stridente, disonante uneori, care 
reflectă societatea electrizată de suflul modern. 


Cel mai reprezentant artist al acestei 
mişcări este Andy Warhol (1928-1987). El 
introduce serigrafia şi fotografia în lucrările sale, 
considerând că oricine poate să facă o operă de 
artă. El doreşte o artă anonimă’ care să nu mai 
urmărească abilităţile şi personalitatea artistului, 
ci identificarea cu mediu exterior al societății. 
Serializarea lucrărilor sale reprezintă societatea 
consumeristă în care produsul nu mai are 
autenticitate şi personalitate, ci este multiplicat la 
nesfârşit. O cutie de supa Campbel sau o vedetă ca 
Marilyn Monroe reprezentate identic pe o pânză 


%5 Patricia Fride-Carrassat, Isabelle Marcade, Mișcări 
artistice în pictură... op. cit., p. 167 
286 Ibidem, p. 168 

de mai multe ori, prin serializare, sugerează lipsa 
de identitate a modelelor societăţii. 


Serigrafia Marilyn Diptych, înfăţişează 
imagini repetate ale portretului unei celebre 
vedete de cinema — Marilyn Monroe şi este 
împărţită în două. În jumătatea din stânga 
portretul vedetei este multiplicat şi colorat 
strident, fața este de culoare violetă, părul galben, 
fondul din spate este portocaliu, iar pleoapele şi 
gulerul sunt vopsite într-un verde strident. 


Toată această stridență ne sugerează 
popularitatea zgomotoasă a vedetei dar şi 
vulgaritatea cu care este promovată. Pe jumătatea 
din dreapta portretele vedetei sunt reprezentate 
alb-negru, aproape şterse sau înnegrite aproape 
complet. Artistul transmite mesajul precarității 
vieţii umane, a faimei şi popularității trecătoare. 
Lucrarea prezintă două aspecte ale vieții acestei 
vedete, respectiv popularitatea exagerată şi moartea 
inevitabilă. Deşi Andy Warhol este un artist care 
urmăreşte acţiunile cele mai populare ale timpului 
său, putând fiastfel considerat superficial, el propune 
problema morţii, a inutilităţii tuturor lucrurilor 
mediatizate excesiv. Prin mesajul lucrărilor sale 
el atenționează societatea de consum, dezvăluind 
realitatea din spatele luminilor, şi ridică problema 
consumului excesiv, al excesului de producţie care 
au ca efect distrugerea prin depersonalizare. 

3.3.13. Arta cinetică şi arta luminii - 
revalorificarea artei ca tehnologie 


În Manifestul realist din 1920 al ruşilor 
Naum Gabo şi Anton Pevsner se enunță principiul 
artei cinetice astfel: Noi ne dezbărăm de greșeala 
comisă de artiști vreme de un mileniu, greșeală 
care constă în a crede că doar ritmurile statice 
pot reprezenta obiectul artei. Noi declarăm că 
ritmurile cinetice, în calitate de formă esențială a 
senzației noastre temporale, reprezintă elementele 
principale ale artei”. 


Acum se acordă o importanță mai mare 
mişcării propriu zise, în sensul că se făuresc 
obiecte care se mişcă fără un scop — nu o 
maşină sau o locomotivă care se folosesc 
pentru deplasarea omului cu viteză dintr- 
un loc în altul, nici surprinderea mișcării în 
imagini — ci scopul este mișcarea în sine, ca 
formă artistică. Teoria relativităţii a lui Einstein 
(1905-1915) şi cibernetica lui Norbert Wiener 
inspiră o artă dinamică, ce incorporează timpul 
ca o „materie? sub formă de mișcare şi de 
transformare”. 


287 Jacek Debicki, Jean-François Favre, Dietrich 
Grünewald, Antonio Filipe Pimentel, Istoria Artei... op. 
cit., p. 284 

288 Ibidem, p. 284 

Conform teoriei relativității orice 
eveniment care se petrece pe Soare este perceput 
cu opt minute mai târziu pe Pământ datorită 
timpului necesar propagării informației vizuale 
cu viteza luminii. Astfel prezentul este relativ 
deoarece noi îl percepem într-un anumit timp, 
însă el se petrece în altul. Totul depinde de 
distanța la care se află observatorul?%, deci 
realitatea este determinată de viteză şi de mişcare 
căci în funcţie de aceasta poate fi percepută. De- 
aici rezultă importanţa acordată de către artiști 
mişcării şi dorinţa lor de-a o materializa, de-a o 


face palpabilă. 


În lucrarea Cibernetica în istorie (1954), 
Wiener relatează că: ...societatea poate fi înțeleasă 
numai printr-un studiu de mesaje şi mijloace de 
comunicare care îi aparțin; şi că în dezvoltarea 
viitoare a acestor mesaje şi mijloace de comunicare, 
mesaje între om şi maşini, între maşini şi om şi 
între mașină şi maşină, comunicarea este menită 
să joace un rol tot mai mare”. Această realitate, 
conform căreia maşina joacă un rol tot mai 
important în societate, este adoptată şi de artă, 


2% Peter Kunzmann, Franz-Peter Burkard, Franz 
Wiedmann, Atlas de Filozofie, Ed. Enciclopedia RAO, 
Bucureşti 2004, p. 185 

*% Norbert Wiener, Cybernetics in History. In The human 
use of human beings: Cybernetics and society. Boston: 
Houghton Mifflin 1954, p. 15 

unde protagoniștii artei cinetice nu au făcut altceva 
decât să se acordeze timpului în care au creat. 


Un artist relevant pentru istoria artei 
cinetice este Jean Tinguely (1925-1991). El 
foloseşte obiecte găsite la întâmplare, tije de fier, 
cauciuc, arcuri, clopoței şi altele. Sculpturile 
lui sunt într-o perpetuă mişcare, acţionate prin 
motoare electrice, iar privitorul este pus şi în 
fața unei experienţe acustice, ele sunând în 
timpul mişcării. Tinguely creează „volume optice 


dematerializate” - mișcare în stare pură”. 


Deşi la prima vedere par un non-sens, 
lucrările lui Tinguely sunt semnificative prin 
impactul cinetic, auditiv şi vizual. Ele se mişcă 
violent şi creează un spaţiu ciudat, al unei 
mașinării bizare în mișcare redundantă. 


Lucrarea - Baluba - reprezintă reflecția 
unei epoci care într-un fel, şi-a pierdut relevanța 
organică, contemplativă, în detrimentul tehnicii. 
Însă într-o epocă modernă frumosul are altă 
relevanţă. Lucrările lui Tinguely pot fi considerate 
o formă bizară a frumosului, deoarece el spunea 
că mașina îmi permite, dincolo de toate, să ating 


21 Jacek Debicki, Jean-François Favre, Dietrich 


Griinewald, Antonio Filipe Pimentel, Istoria Artei... op. 
cit., p.282-284 

poezia”. Pentru el, această creaţie reprezintă 
poezie, o poezie ciudată, dar totuşi poezie. De 
aceea nu trebuie neglijată, întrucât este o realitate 
a timpului iar poezia mișcării influențează direct 
omul și societatea. Se poate percepe totodată 
şi un semnal de alarmă la adresa mecanicizării 
societăţii având în vedere că lucrările sunt 
groteşti şi inspiră spaimă. Dacă lucrările lui 
Tinguely sunt groteşti, ele au totuși un lirism al 
grotescului în mişcare. Nu trebuie să înţelegem 
că mișcarea şi viteza sunt factori de distrugere, 
artistul subliniind chiar că singurul lucru stabil 
este mișcarea”. Aceasta afirmaţie arată aportul 
mişcării în Epoca Modernă, în care elementele 
tehnicii îşi au rolul lor, dar putem înţelege că 
trebuie să îi încredințăm tehnicii rolul de mijloc 
şi nu de scop al artei. 


Nicolas Schâfler (1912-1992) este un artist 
care caută să realizeze o sinteză între spaţialitate 
şi lumină, mișcare şi culoare într-o operă de artă 
cronodinamică, unde forma lucrării se schimbă 
permanent prin interacțiunea diferitelor 
structuri, jocuri de lumină, stări, material- 
imaterial”. El foloseşte reflecția luminii în 


2 H, H. Arnason, History of Modern Art, Prentice-Hall, 
Inc., Englewood Cliffs, New Jersey, Harry N. Abrams, 
Inc., New York 1986, p. 515 

23 Ibidem, p. 515 

294 Jacek Debicki, Jean-François Favre, Dietrich 

structurile metalice pentru a crea diverse 
oglindiri pe planurile sculpturii: pe un perete, pe 
jos, în faţa privitorului. 


Schöffer face legătura între artele plastice, 
artele sonore şi artele scenei, încercând să creeze o 
artă totală prin unirea tehnologiei de vârf cu arta””. 
Se creează o nouă dimensiune a artei unde aceasta 
nu mai este reprezentată de nişte simple forme 
plastice, picturi sau sculpturi. Tehnologia îşi face 
apariţia în configuraţia artistică şi o dinamizează 
spre ceva nou şi complex, unde sunetele, mișcarea 
scenică şi jocul de lumini se întâlnesc şi formează 
o nouă formă artistică. Este evidentă tendinţa 
de a integra cât mai multe elemente în opera de 
artă pentru a avea un rezultat cât mai complex, 
reamintindu-ne de faptul că toate formele artistice 
au o origine comună. Sunetele, muzica, mișcarea 
scenică, scenografia, structurile arhitecturale, 
toate au ceva în comun. Probabil că influența 
fiecărei forme artistice în parte asupra spiritului 
este diferită, dar omul are nevoie de stimularea 
tuturor simțurilor pentru a percepe mai complex 
şi integral mesajul artistului, atâta vreme cât 
cerințele omului sunt mai mari în acest secol şi 
arta se conformează cu acestea. 


Griinewald, Antonio Filipe Pimentel, Istoria Artei... op. 
cit., p. 285 

25 Florence de Méredieu, Artașinoiletehnologii, Ed. 
RAO, Bucureşti 2004, p. 22 

Structurile metalice ale lui Schöffer 
sunt ca niște arhitecturi de zgârie-nori care 
reflectă lumini. Mişcările, sunetele şi reflecţiile 
luminilor trimit privitorul cu gândul la forfota 
din marile oraşe, la aglomeraţie, grabă dar şi 
la bucuria contemporanului de a fi înconjurat 
de acţiune. Ele arată societatea tehnicizată în 
mișcare, complexitatea structurilor de care se 
foloseşte omul și care devin un fel de apendice 
indispensabil. Aceste lucrări sunt cel mai bun 
mijloc de reprezentare a societății contemporane, 
unde omul nu mai are timp să se gândească, 
să reflecteze, ci este formatat înspre acțiune — 
dinamică de către tehnică, transformându-se 
într-un fel de semi-robot. Tehnologia îi este de 
nelipsit omului contemporan care trăieşte prin 
ea, gândeşte prin ea şi simte prin ea. 


Julio le Parc (n. 1928) este un artist 
argentinian, experimentalist al luminii. El este 
unul dintre cei mai inventivi și creativi artiști 
în materie de lumină, mişcare şi iluzie. Este 
fondatorul unui Groupe de Recherche dArt Visuel 
care se ocupa cu cercetarea despre lumină, 
percepție, mişcare şi iluzie”. 


Le Parc creează anumite instalaţii în care, 
prin mișcarea luminii, produce iluzii optice, 


% H. H. Arnason, History of Modern Art... op. cit., p. 
519 

reflecții ale luminii în diferite obiecte care 
strălucesc, lumini colorate care îşi schimbă 
culoarea şi poziţia, efecte de mişcare a întregii 
încăperi în care este proiectată lumina precum 
şi multe altele. Putem spune că este un artist 
meditativ care nu foloseşte mişcarea brută și 
sunetul ei sec, ci transformă lumina prin mişcarea 
şi proiectarea ei în diferite forme într-o poezie. 
Artistul utilizează muzica pentru prezentarea 
instalaţiilor sale şi creează o atmosferă specială 
în care sclipirile luminilor dansează împreună pe 
melodii de tango argentinian. 


Richard Lippold (1915-2002) era interesat 
de sculpturi și jocul în lumină al diferitele forme 
ale acestora fără să utilizeze lumina artificială în 
construcțiile sale. El a creat o serie de structuri 
arhitectural-sculpturale din sârme şi plăci 
aurite, foarte bine lustruite, a căror suprafață 
străluceşte iridescent”. Lucrările lui Lippold 
sunt expuse în diferite clădiri impozante unde se 
integrează perfect în mediul arhitectural modern 
prin aspectul tehnic, fiind formate din schelete 
complexe din fire şi obiecte metalice strălucitoare, 
rezultând structuri geometrice care reflectă 
lumina nu pentru a crea iluzii optice, ci pentru a 
obţine un efect complex şi dens. Structurile sale 
sunt formate din mii de părţi care strălucesc într- 
un tot unitar, fiind grupate şi direcționate astfel 
7 Ibidem, p. 519 

încât să nu se intersecteze violent cu alte structuri, 
aidoma unor bancuri de peşti care se întâlnesc cu 
altele, dar nu se risipesc ci îşi păstrează formaţia. 
Efectul pe care lucrările sale îl produc asupra 
privitorului este de fracționare a luminii, astfel 
ele sugerează fie razele soarelui reflectate în mii 
de direcţii strălucitoare, fie formează imagini 
asemănătoare fulgilor de zăpadă. 


3.3.14. Arta performance-ului 


Această nouă formă de expresie porneşte 
de la ideea includerii activităţii orale şi fizice 
în opera de artă. Generaţia tânără de artişti 
a anilor '70 decide să creeze un nou suflu în 
artă care să contrazică ceea ce se făcea înainte, 
debarasându-se de reguli și tradiţii. Artiştii nu 
mai aveau nevoie de obiectul de artă în sine, 
ci se apropiau de aria teatrului pentru a putea 
astfel să fie în contact direct cu publicul. În 
acest fel nu mai aveau nevoie nici de curatori 
care să le mijlocească arta, întrucât aveau un 
control mai bun asupra transmiterii mesajului 
artistic. Arta nu mai trebuia să fie un obiect de 
lux, ci se transformă în comunicare vizuală, 
devenind un vehicul al acțiunii şi ideilor, fiind 
mai sinceră şi punând în prim plan comunicarea 
dintre sinele artistic şi publicul ca societate”. 


28 Ibidem, p. 566 

Se caută în continuare eliberarea de formele de 
expresie anterioare — ca în toată istoria artei de 
altfel — dar şi posibilitatea de a relaționa direct 
cu cei cărora le este adresată arta, cu societatea. 
Interacţionarea directă cu publicul se face din 
dorinţa de a apropia societatea de mesajul pe care 
vor să îl transmită artiștii şi implicit de artişti. Este 
evidentă dorința de unificare a valenţelor aparent 
opuse, adică a publicului cu artiştii, a societății cu 
persoana, a obiectului cu subiectul şi extinzând 
sensul, a universalului cu particularul a luminii 
cu întunericul. Aceasta se face prin exprimarea 
liberă, fără constrângeri, fără reguli, uneori prin 
gesturi şi acţiuni aparent absurde, însă care 
au menirea de a relaționa direct, sincer, prin 
subiectivitate către obiectivitate. Obiectul artistic 
nu mai este necesar, arta fiind performance-ul în 
sine. În acest fel se obiectivează arta care nu mai 
este reprezentată de o lucrare de sculptură sau 
pictură, ci este ansamblul afectiv de acțiuni ale 
artiştilor. Probabil că arta răspunde astfel mai bine 
nevoilor crescânde ale societăţii moderne, tot 
mai complexe, care ating transdisciplinaritatea. 


Joseph Beuys (1921-1986) este un artist 
german care încearcă să apropie arta de viață. 
El doreşte să transforme gândirea care este 
exprimată prin cuvinte în artă şi încearcă să arate 
prin performance-urile sale cum se poate modela 
lumea în care trăim. Dacă Marcel Duchamp a 

distrus limbajul artistic, Beuys încearcă să recreeze 
unul nou care se bazează pe sentimente brute: 
durere, plăcere — ca instrument de rațiune, şi 
mintea ca instrument de simţire””. Beuys doreşte 
să transforme gândirea şi vorbirea în acte artistice, 
el vrea să modeleze lumea prin arta sa şi să 
influenţeze percepţia artistică în sensul deschiderii 
către comunicare şi comuniune, comunicare şi 
comuniune cu valenţe ritualice, cum vom vedea 
în performance-ul pe care îl prezentăm mai jos. 


În manifestarea Cum se explică picturile 
unui iepure mort, el apare cu capul uns cu 
miere şi poleit cu aur şi duce în braţe un iepure 
mort plimbându-l printr-o galerie de artă, 
arătându-i picturile şi sculpturile. Prin această 
acțiune artistul îşi propune să celebreze modele 
totemice*% inconștiente care îl readuc pe om în 
primordialitatea ancestrală. Mesajul său atinge 
aparent non-sensul, însă este o formulă non- 
rațională de a transmite că arta trebuie să aibă 
un caracter ritualic, primordial, de identificare 
cu valorile perene. 


Acest artist readuce în atenţie, ca şi mulți alții 
în arta secolului al XX-lea, caracterul non-raţional 


*% Ibidem, p. 566-567 

3% Jacek Debicki, Jean-François Favre, Dietrich 
Griinewald, Antonio Filipe Pimentel, Istoria Artei... op. 
cit., p. 288 

de care au nevoie arta şi omul pentru a supraviețui, 
prin aceasta el reînnoind limbajul artistic. Această 
înnoire au făcut-o şi alţi artişti, însă la Beuys este 
schimbată şi paradigma stilistică, deoarece el nu 
mai foloseşte unelte artistice, precum pensula şi 
dalta pentru pictură sau sculptură, nu foloseşte 
nici măcar tehnologia pentru a crea un obiect 
artistic, ci printr-o acţiune artistică, un act în sine, 
rememorează ritualic primordialitatea. El face 
transferul de energie a obiectului artistic, a acţiunii 
artistice, spre public, propunându-i acestuia 
întoarcerea spre meditativitate şi ancestralitate. 


3.3.15. Land Art 


Artiştii conceptuali s-au decis să scoată 
din galerie lucrarea de artă, să o aşeze în 
natura nelocuită şi să creeze lucrări uriașe, 
imobile, din pământ. Prin aceste construcții 
monumentale pe care le creează artiștii revin 
la principiile designului primar. Arta terenului 
sau Land Art are începuturile în Stonehenge, 
templele din Angkor şi movilele mortuare pre- 
columbiene. Prin lucrările lor, artiştii conceptuali 
contemporani vizează spiritualizarea mediului 
secularizat. Pentru conceperea construcțiilor 
era nevoie de ingineri, echipe de construcție, 
echipament de deplasare a pământului şi chiar 
de avioane de supraveghere aeriană de unde 

se fotografiau rezultatele”. Prin Land Art se 
monumentalizează arta şi i se conferă valoare 
îndelungată, deoarece o lucrare poate rezista 
chiar secole fiind făcută din piatră sau pământ. 


Michael Heizer este un artist care a realizat 
o lucrare în deşertul Nevada prin excavarea 
pământului şi despicarea unei stânci pentru a 
crea un spaţiu de intimitate religioasă, de altfel 


mult căutat de toţi artiștii, după cum remarca 
e]302 


Lucrarea Double Negative din Moapa 
Valley, Nevada, USA, este realizată prin excavarea 
pământului pentru a se crea o vale străjuită de 
doi versanţi masivi. Aceasta este monumentală 
dar creează şi un spaţiu ocrotitor, intim pentru 
cel care o vizitează. Pereții imenşi sugerează doi 
străjeri sau doi părinţi uriaşi cu putere titanică 
ce păzesc vizitatorul, creând un sentiment de 
ocrotire religioasă. Sentimentul de măreție este 
propriu religiozităţii, senzația este într-adevăr 
copleşitoare şi grandioasă și transpune privitorul 
într-un univers al uriașilor, al titanilor care 
păzesc lumea. 


%1 H, H. Arnason, History of Modern Art... op. cit., p. 
575 
32 Ibidem, p. 576 

3.3.16. Noul realism - austeritatea 
analitică 


Un artist al noului realism este Lucian 
Freud, nepot al marelui psihanalist Sigmund 
Freud. El pictează în marea majoritate nuduri 
într-un stil realist rece, aproape clinic“. Are 
un spirit de observaţie precis în ceea ce priveşte 
psihologia chipurilor, a personalității modelelor 
sale, însă acestea sunt parcă lipsite de suflul 
vieţii. Din punct de vedere tehnic lucrările sunt 
realizate riguros, din punct de vedere psihologic 
sunt realizate analitic. Totuşi, toate portretele 
sale sunt absente, parcă visează. 


În autoportretul său intitulat Reflection, se 
observă jocul de umbre şi lumini, delimitările 
prin cute şi riduri care construiesc expresia 
meditativă a feţei care se află într-o încruntare 
reflexivă, scrutătoare; privirea este gânditoare, 
totuși revoltată, uşor bizară şi neîmpăcată. 
Acest portret psihologic exprimă multe stări 
contradictorii, de revoltă înăbuşită în reflexie 
pasivă, de plictis al rigorii analitice. Artistul 
pare obosit de atâta scrutare, parcă nu înțelege 
ce lipseşte şi este contrariat că nu găseşte ceva 
esenţial. Din lucrările lui Lucian Freud lipseşte 
suflul tinereţii, al veseliei, al vieții. Pe măsura 
adâncirii în cunoașterea concretă, acest artist 
303 Ibidem, p. 591 

pare că simte inutilitatea acestor introspecţii 
psihologice, raționale dar nu ființiale. 


3.3.17. Arta Video şi noile tehnologii 


Datorită influenţei tot mai mari a 
televizorului în viaţa cotidiană a americanului 
de mijloc, dar şi datorită dorinței de a contrazice 
ceea ce se făcuse până atunci, apare arta video. 
Criticul Clement Greenberg spunea că a crea 
o operă de artă înseamnă din ce în ce mai mult 
să stabilești o convergență între artă şi tehnică”*. 
Mediul tehnic are tot mai mare influenţă în artă, 
iar prin imaginea televizată sau proiectată se pot 
transmite anumite mesaje, imagini, filme care 
surprind mediul în mișcare şi care captivează 
cu putere hipnotică. Prin conectarea cu diferite 
obiecte, sculpturi sau alte elemente, imaginile 
televizate pot produce un rezultat complex care 
oferă noi valenţe percepţiei artistice şi filozofice. 


Un artist reprezentativ al artei video este 
Nam June Paik (n. 1932). El foloseşte pentru 
prima dată distorsiuni ale imaginii realizând 
video-sculptură și colaje între imagini şi sunete*%. 


34 Patricia Fride-Carrassat, Isabelle Marcade, Mișcări 
artistice în pictură... op. cit., p. 171 
3% Ibidem, p. 172 

Instalaţia TV Buddha, este formată dintr-o 
statuetă a lui Buddha aşezată în fața unui televizor 
şi a unei camere de filmat. Camera filmează 
statueta şi redă imaginea pe ecranul televizorului. 
Uneori artistul perturbă imaginea cu ajutorul 
unui magnet. Se creează un efect de comunicare 
între cameră, televizor şi Buddha: imaginea 
nemișcată a lui Buddha este reflectată în televizor, 
care îi schimbă percepţia. Relaţia dintre realitatea 
nemijlocită şi realitatea reprezentată video este 
interesantă deoarece deşi este reprezentat același 
lucru, statueta lui Buddha în oglindă, impactul 
vizual al imaginii asupra privitorului nu este 
același. Realitatea televizată este distorsionată. 
Ceea ce îl interesează pe Nam June Paik nu 
este imaginea, ci fabricarea imaginii, condiţiile 
tehnice şi materiale ale producerii sale*%*; este 
interesat de produsul imaginii reale, de imaginea 
video pe care o exploatează şi o modifică. Este 
interesantă legătura dintre realitate şi lumea 
virtuală a imaginii care prezintă realitatea filtrată 
prin cameră şi oferă un rezultat surogat. În primul 
rând imaginea este mai luminoasă, ecranul 
televizorului reflectă lumină artificială care este 
de fapt o captare a realităţii şi transpunerea ei în 
virtual, ceea ce arată că apare o nouă dimensiune, 
aceea a virtualului vizual. Se creează dualitatea 
real-virtual care reprezintă noua raportare la 


*% Florence de Meredieu, Arta și noile tehnologii... op. 
cit., p. 22 

un fel de metafizică. Lumea virtuală împlineşte 
nevoia omului de a-și proiecta conștiința într-o 
altă dimensiune, doar că această dimensiune este 
una surogat, în sensul că nu reprezintă realitatea 
în forma ei primară, fiind totuşi o modalitate de o 
memora. Imaginea video este cea mai interesantă 
dimensiune virtuală a minţii, întrucât prin ea se 
deschide o nouă lume accesibilă tuturor. 


Un alt artist reprezentativ al artei video 
este Bill Viola (n. 1951). El impresionează prin 
calitatea, cantitatea și inventivitatea tehnologică 
a operelor sale. Este interesat de integralitatea 
fiinţei umane, prin materialitatea exprimată... 
moartea, nou-născutul, cele patru elemente şi 
materialitatea lor. Viola foloseşte în lucrările 
sale filmări cu încetinitorul cu diverse personaje 
care par sa treacă printr-un ritual inițiatic 
purificator. Apa este un element important în 
filmele sale şi o foloseşte ca mijloc şi semnificaţie 
a ritualurilor inițiatice. Uneori personajele lui 
plutesc în apă, alteori se împotrivesc căderii 
sau presiunii apei reprezentând tensiunea luptei 
vieţii, sau detașarea de toate grijile. În filmul 
Chott el-Djerid (A portrait of Light and Heat)?’ 


37 Patricia Fride-Carrassat, Isabelle Marcade, Mișcări 
artistice în pictură... op. cit., p. 173 

*% Florence de Meredieu, Arta și noile tehnologii... op. 
cit., p. 92, http://www.youtube.com/watch?v=8nPd_ 
XfYEhg 

el prezintă peisaje difuze (din perimetrul unui 
lac sărat secat din Tunisia) în care se pot distinge 
ca elemente esenţiale lumina și căldura. Se pot 
zări siluete de persoane, maşini, motociclişti, 
toate într-o atmosferă toridă specifică regiunii 
africane. Artistul se foloseşte de jocurile de 
lumină şi căldură, acestea fiind elementele 
caracteristice ale filmului. Uneori peisajele sunt 
deosebit de neclare, putându-se distinge doar 
cerul şi pământul, rareori fiind străbătute de o 
siluetă de cămilă sau un om. Sunetul din fundal 
este bătaia vântului înregistrată în microfon; se 
pot distinge triluri de păsărele, dar elementul 
fonic principal este un sunet profund, grav, 
misterios care oscilează în diferite nuanţe, dar 
persistă până la sfârșitul filmului. Rezultatul 
filmului din punct de vedere estetic este deosebit, 
cromatica oscilează între tonuri de ocru galben, 
maro şi nuanţe de albastru, prezentând imagini 
remarcabile datorită luminii difuze şi a atmosferei 
liniștite. 


Bill Viola este un artist profund şi meditativ 
care folosește în lucrările sale elemente din natură 
dar şi stări şi sunete. În peliculele cu personaje 
filmate cu încetinitorul, acestea exprimă de multe 
ori stări sufleteşti extreme, de luptă cu sinele, cu 
viaţa, de liniște, de împăcare, artistul surprinzând 
bine complexitatea şi integralitatea umană în 
toate filmele sale. 

Dacă până aici am avut posibilitatea să 
vorbim despre lumină și întuneric în sens mai 
restrâns, deşi odată cu apariţia artei cinetice 
lumina este element esenţial în lucrările de artă, 
la Bill Viola lumina este folosită în mai multe 
sensuri. Acestea variază de la exprimarea unei 
stări emoţionale în care lumina cade de sus peste 
o femeie nud care se luptă cu presiunea apei pe 
sub care trebuie să treacă, la elementul esenţial 
în filmul Chott el-Djerid. Considerăm că lumina 
şi întunericul, alături de celelalte elemente pe 
care le foloseşte Bill Viola au şi o semnificaţie 
metafizică, deoarece el le folosește în contexte 
referitoare la natura umană care este meditativă. 
Contradicţia dintre starea de tensiune și de 
linişte proprie omului, este surprinsă printr-un 
joc scenic de lumini şi umbre, expresii umane şi 
elemente ale naturii. Toate acestea fac din opera 
lui Viola una dintre cele mai complexe forme 
artistice care are un impact covârşitor asupra 
privitorului. 


Luc Tuymans este un artist belgian care 
a studiat pictura la Ecole Nationale Superieure 
des Arts Visuels de la Cambre, Bruxelles (1979- 
1980) şi Koninklijke Academie voor Schone 
Kunsten la Anvers (1980-1982). El a abandonat 
pictura in 1982, studiind istoria artei la Vrije 
Universiteit, Bruxelles (1982-1986), şi a petrecut 
apoi trei ani experimentând filmările video. 

Lucrari, cum ar fi Der Diagnostische Blick II 
(585 x 390 mm, 1992; Krefeld, Kaiser Wilhelm 
Mus) prezintă goale, subiecte stoarse, care apar 
dislocate, ca şi în cazul în care ar fi prinse într- 
un stop-cadru pe un ecran de televizor. Într-o 
altă lucrare de la începutul anilor 1990, Silent 
Music (830 x 700 mm, 1993; Amsterdam, 
Sted Mus), el arată o cameră aglomerată cu 
mobilier în dormitorul unui copil. Culoarea 
este ternă, fără strălucire, pictura ilustrează un 
univers anost şi exprimă capacitatea artistului 
de a sugera spaima, durerea sau eșecul într-un 
mod extraordinar de economic. Tuymans, care 
locuiește și lucrează în Anvers, a definit astfel 
principiul central al picturii sale: „Orice lucru 
banal poate fi transformat în ceva de groază. 
Violenţa este singura structură care stă la baza 
muncii mele”, 


Contrar declarațiilor sale, Tuymans 
pictează realitatea într-o manieră echilibrată, 
trimițându-ne mai mult cu imaginația spre 
atmosfera modernă şi simplificată a nordului 
auster al Europei. Lumina este rece şi palidă, 
neavând contraste puternice care să o exalte. 


Artistul danez Olafur Eliasson (n.1967) 
foloseşte mult cuvântul „you” (tu) in seriile 


3 http://www.moma.org/collection/artist.php?artist_ 
id=7520 

lucrărilor sale, adresându-se privitorului şi 
propunându-i o schimbare de stare şi îl implică 
astfel în formarea lucrării (ex. lucrarea Your 
Strange Certainty Still Kept). 


Cel care priveşte lucrările artistului 
participă efectiv la realizarea ei, se adânceşte 
în complexitatea ei şi trăieşte o stare de semi- 
decorporalizare””. Eliasson foloseşte lumini 
intermitente care fragmentează spaţiul şi dau 
senzația de mişcare în mişcare. Privitorul se mişcă 
prin spaţiul ales de artist, străbate jocul de lumini 
şi creează încă o mișcare în spațiu, producându- 
se astfel o legătura între privitorul-participant şi 
lucrarea artistului, formând o unitate. Se pune 
problema dacă spaţiul este influenţat de privitor 
sau privitorul este influențat de spaţiu. 


În instalaţia sa din Sala oglinzilor de la 
Neue Galerie din Graz (1996) Eliasson propune 
în acelaşi timp împlinirea şi reînnoirea futuristică 
a ambientului ideal. Într-o elegantă sală rococo 
cu oglinzi, încărcată cu candelabre în formă de 
prismă şi modele în stucco sub formă de cochilie 
şi plante pe pereţi, lumina unduieşte în oglinzi 
imitând apa. Iluzia apei şi sala cu oglinzi rococo 
creau stări diferite şi captivante, care pe de o parte 
imitau vastitatea lipsită de formă a oceanului, 


310 Die Parkett, no. 64, ParkettVerlag AG. Zurich, Mai 
2002, p. 20 

pe de altă parte, exprimau limitarea sălii în care 
privitorul putea să vadă un superb mediu cvasi- 
naturalist". 


Eliasson propune reinstaurarea experienței 
artei ca act personal și nu sacrosanct, o 
alternativă poetică şi intelectuală la cultura 
colectivă, la realitatea televizată. Acest artist se 
joacă cu mediul şi face legătura între el şi privitor 
în aşa fel încât să se creeze o simbioză unde nu se 
distinge clar cine are întâietate. Eliasson foloseşte 
lumina în instalaţiile sale ca factor de iluzie şi ca 
modalitate de a transpune privitorul într-o lume 
ideală. El utilizează uneori apa şi o prezintă în 
imagini fragmentate cu ajutorul luminii, dând 
senzația de mişcare a spaţiului atât din exterior, al 
instalaţiei, cât şi inducând mișcarea şi schimbarea 
spaţiului interior afectiv al privitorului. Dorința 
artistului este aceea de-a interfera într-un anume 
sens percepţia asupra realităţii temporale în 
care este încadrat privitorul, cu cea spaţială - a 
spaţiului de manifestare artistică. Mesajul pe care 
îl transmite artistul este că timpul și spaţiul, deşi 
sunt percepute diferit, se pot întâlni cu scopul 
de-a crea o unitate. 


3U Ibidem, p. 22 

Capitolul 4 


Concluzii 


| perioada istorică din primul capitol şi 
anume din Preistorie până în Renaștere, 
arta a exprimat gândirea şi percepţia religioasă 
şi metafizică, ca atare înțelegem lumina şi 
întunericul în diferite faze de manifestare. 
Schimbările care au determinat percepția luminii 
şi a întunericului se datorează îndepărtării de la 
forma primară a arhetipului, aşa cum o găsim în 
unele culturi, binele desăvârșit, totul, armonia. 
Istoria artei ne arată că omul caută întotdeauna 
armonia şi nu se mulţumeşte doar cu o parte a 
întregului. 


Contopirea celor două valențe opuse, 
lumina şi întunericul, justifică libertatea de 
a fi apartenent la două lumi (cea materială și 
cea spirituală) şi această apartenență a fost 
cel mai bine ilustrată de arta care a încununat 
istoria. Am vorbit despre structuri arhetipale 
de la începuturi până în Renaștere deoarece 
acesta este momentul umanizării percepţiei 
religioase. Am urmărit evoluţia arhetipului 
lumină şi întuneric în arte, de la primele forme 
de percepție arhetipale, cu valențe cosmogonice 
şi antropogonice în Preistorie, unde am cercetat 
simbolurile totemice care reprezentau societăţile 
matriarhale şi patriarhale, iar mai apoi am 
cercetat arta care reda zeitățile ce reprezentau 
lumina şi întunericul la sumerieni şi egipteni. 
Ideea metafizică a transcendentului apare în 
Antichitatea greacă, filozofia lui Pitagora, Socrate 
şi Platon fiind reprezentativă pentru concepția 
acelei epoci. Arta greacă reflectă claritatea şi 
limpezimea filozofiei elene apolinice pe de o 
parte, iar pe de alta reflectă spiritul dionisiac. 
Evul Mediu este perioada creştină în care filozofia 
capătă valenţe teologice. Apusul este reprezentat 
de stilurile Romanic și Gotic, iar Răsăritul este 
reprezentat de solaritate şi organicitate. Am 
făcut un studiu comparativ între cei doi poli ai 
creştinismului prin studierea unor elemente de 
filozofie, teologie şi artă. Viziunea Renaşterii 
unde omul se are pe sine ca model, în calitate 

de centru al universului este caracterizată prin 
umanizarea spiritului riguros precedent, fiind 
propice pentru dezvoltarea ştiinţelor şi artelor. 


Odată cu Iluminismul, care culminează cu 
Revoluţia Franceză, se schimbă cursul istoriei 
şi se trece în Modernitate, unde apare o nouă 
percepţie asupra omului, triumful raţiunii. 
Numele primului capitol Lumina şi întunericul — 
structuri arhetipale se justifică prin simplul fapt 
că până în acest punct omul s-a raportat la un 
model arhaic. Am încercat să vedem în ce măsură 
se găseşte în această perioadă istorică arhetipul 
luminii şi întunericului, sau mai bine zis, cum se 
raportează această perioadă la arhetipul acesta şi 
cum îl urmărește, uneori îndepărtându-se, alteori 
chiar găsindu-l, însă nu în forma desăvârşită. 


Se poate spune că Modernitatea începe cu 
Renaşterea, odată cu terminarea Evului Mediu, 
însă noi considerăm că din Renaștere până la 
Revoluţia Franceză are loc o perioadă de tranziţie. 
Noua eră începe pe baza gândirii iluministe 
odată cu Revoluţia Franceză. Se creează o nouă 
societate, mai tânără, mai ambițioasă, dornică 
să facă lucruri mari; o societate individualistă, 
bazată pe ideea iluministă a sinelui (selbst, Kant), 
a judecării independente, a independenţei şi 
singularităţii individului. Se creează noi modele 

care reprezintă gândirea epocii inspirate de 
eroii din Antichitate, totul învăluit într-o aură 
a biruinței. Arta neoclasică exprimă foarte 
bine această atitudine, fiind în concordanţă cu 
principiile iluministe: este concretă, raţională, 
eroic-idilică, şi monumentală, vrând parcă să 
arate noul om, învingătorul istoriei, prin propriile 
puteri folosind raţiunea de sine. Un aport al 
luminii propriu zise, fizice, îl aduce lampa lui 
Argand, care facilitează studiul prin iluminarea 
spaţiilor interioare şi deschide lumea către o 
percepţie raţionalist-obiectivă. Lampa lui Argand 
deschide perspectiva pentru studiul luminii şi 
întunericului pe care Goethe o dezvoltă în cartea 
sa Teoria Culorilor. 


Acestei etape a istoriei îi vine în 
completare, dar şi în antiteză Romantismul, 
care deşi bazat pe principiul individualităţii, se 
opune neoclasicismului, rigorii antichităţii şi 
rigidităţii ei prin lirism. Apare conceptul de artă 
pentru artă, artiştii creând liber fără a avea alte 
constrângeri. Dezamăgirea noului om, de-a se 
găsi singur în istorie, răspunzător de acţiunile 
sale, independent de alţii, individualist, îl face 
să treacă printr-o perioadă dramatică a căutării 
inspiraţiei în vis, în spaimă, în suferință, în 
neant. Faptul că nu mai are un scop anume şi 
o direcţie în creaţie îl face să fie damnat (mitul 
artistului blestemat). Totuși, putem observa că 

din această dramă inspiratoare, el creează ceva 
nou, mai expresiv, mai profund-liric. Fluidizează 
opera de artă, îi conferă dramatism şi prin 
aceasta coerență. Descoperirea pe care o face 
romanticul este că, prin traumă, prin boală, 
prin suferință, se poate ajunge la expresivitate, la 
impuls, plasticitate şi astfel la o nouă categorie 
a frumosului, frumosul dramatic. Descoperirea 
întunericului nefiinţei din fiecare om îi aparține 
artistului romantic. Prin trăirea acestui întuneric 
ajunge la forme de expresie deosebite, care deşi 
dramatice, se înalță către sferele frumosului. 
Pentru a înţelege romantismul în profunzime 
trebuie să parcurgem şi opera lui Wagner care 
aduce conceptul de operă de artă integrală şi 
care prezintă romantismul în latura sa dramatic- 
lirică. În completarea lui, Nietzsche aprofundează 
întunericul inspirator până la negarea ontologică, 
totuşi viziunea lui se justifică prin negarea falsei 
morale. Acestuia îi răspunde Kirkegaard, din 
trecut, prin filozofia sa creştină. Astfel putem să 
înțelegem întunericul ființial al romantismului, 
dar şi lumina pe care acesta o reclamă, prin 
însuși exigenţa lui. Indiferent de aceste aspecte, 
romantismul este un fenomen tenebros. 


Din acest impas al inconştientului, al 
psihicului ce ascunde forțe nebănuite, se trece 
în cealaltă extremă, a conștientului, a percepţiei 
concrete şi lucide a realității — realismul. Acesta 

îşi propune să prezinte realitatea fără vreo mască 
impusă de societate, aşa cum este ea, fie şi vulgară. 
Apare fotografia care dezgoleşte, demistifică 
subiectul şi în reprezintă gol. Pozitivismul acestei 
perioade este un răspuns al firii universale care 
din tenebrele inconștientului iese la lumina 
realității.  Reprezentările artiştilor erau de 
natură să provoace conformismul social prin 
exprimarea realității pozitive care înlocuieşte 
cunoaşterea absolută. De la pozitivism la 
materialism mai este un pas. Apare manifestul 
comuniștilor care promovează egalitatea dintre 
clase sociale prin abolirea proprietăţii private. 
Plutea un aer un curent pozitivist-materialist care 
justifica înclinația către realitatea nemijlocită de 
sentiment. Totuși impresioniştii, deşi creează 
în spirit pozitivist, interpretează realitatea prin 
prisma fracționării tuşei şi a culorii şi astfel 
conferă operei o tentă sensibilă, nu doara realității 
nemijlocite, ci şi a interpretării tehnice, subtile. 
Această interpretare propulsează opera de artă 
către un alt nivel. Dacă până la impresionişti nu 
s-a descoperit o asemenea libertate a tuşei şi a 
gestului, de la ei se pleacă către o altă direcţie 
în artă: abstractul. În acest context relatăm 
câteva noţiuni esenţiale despre pictura din 
estul Europei ca factor exemplificator pentru 
ceea ce înseamnă cultura spirituală europeană 
în ansamblul ei. Este evidentă diferenţa față 
de realismul şi impresionismul occidental, 

aici punându-se în valoare un caracter aparte, 
mai afectiv şi mai subiectiv, nu doar obiectiv, 
ştiinţific şi demistificator. Rusiei îi este propriu 
caracterul dramatic oscilant între două extreme, 
lumina şi întunericul, spiritul şi materia, datorită 
spaţiilor mari şi climei, în timp ce României îi 
este propriu caracterul paradisiac, al unirii celor 
două contrarii, a materiei cu spiritul, a cerului cu 
pământul. Analizând din perspectivă simbolică 
pictura românească prin reprezentantul cel mai 
de seamă al ei, Nicolae Grigorescu, este lesne de 
remarcat caracterul idilic al acesteia, expresie a 
unei lumi neatinse de civilizația demistificatoare 
a Europei Occidentale. 


Cei care încheie capitolul secolului XIX în 
artă sunt postimpresioniştii. Menirea lor este de 
a conferi artei valoarea simbolică şi spirituală. 
Pe de o parte ei fac deschiderea către un nou 
capitol în istoria artei, pe de alta, încheie o 
etapă. Fi nu sunt mulțumiți de interpretarea 
prin prisma luminii, a naturii şi a realităţii, ei 
se opun standardelor societăţii care acceptă un 
anumit tip de pictură şi creează interpretând, 
filtrând, prin prisma emoţiilor proprii ceea ce 
văd, context în care realitatea nu este importantă, 
ci ceea ce este dincolo de ea. Așadar descoperă 
ochiului frumuseți pe care altfel nu ar putea să 
le vadă. Ei sunt cei care iconizează realitatea 
înconjurătoare, atribuindu-i valențe metafizice, 

de dincolo de percepţia senzorială a ochiului. 
Bunăoară soarele nu mai este un simplu soare 
ci este un soare metafizic. Noaptea nu mai este 
simplu întuneric, ci este o mişcare a universului 
spre pământ. Pământul nu mai este static ci se 
află în dinamica devenirii. Tot universul se mișcă 
către un scop şi o finalitate. Începutul lumii, 
geneza şi sfârşitul sunt cuprinse în mişcarea 
plămăditoare a pământului, dar în același timp şi 
în dinamica apocaliptică a astrelor. Obiectul nu 
mai este un simplu obiect ci o realitate simbolică 
a uneia metafizice. Toate acestea se găsesc în 
picturile postimpresioniştilor, care credem noi, 
sunt cei care încheie o etapă în artă şi vestesc alta. 


Legătura dintre secolul al XIX-lea și 
secolul al XX-lea este făcută de Art Nouveau, 
care îmbină elemente pe de o parte proprii 
secolului al XIX-lea, iar pe de altă parte specifice 
industrializării care caracterizează sfârşitului de 
secol şi generează progresul către o artă serială 
şi abstractă. 


Din perspectiva luminii şi a întunericului, 
putem spune că istoria a urmat modelul arhetipal 
al androginiei divine (lumină-întuneric, Cer- 
Pământ), însă nu deplin, dar suficient pentru a-l 
justifica, de la descoperirea iluministă a omului 
singur, spre tenebrele suferinței, pentru ca mai 
apoi să se înalțe către claritatea pozitivismului. 

Demersul de până acum arată că firea omului 
tinde către întuneric şi către lumină deopotrivă, 
așa cum relatează şi Goethe în Teoria culorilor şi 
anume că starea preferată vederii este aceea de 
penumbră sau de clar-obscur, unde lumina şi 
întunericul sunt vizualitate în egală măsură. De 
aici rezultă că omul care are înclinația vizuală 
spre forma lor concomitentă, are înclinaţie 
intrinsecă şi spre forma lor arhetipală, aceea care 
prezintă lumina şi întunericul în formă unită ca 
şi energii ființiale. 


De la Impresionism, istoria artei poate să 
îşi urmeze cursul spre îndeplinirea scopului ei, 
de găsire a echilibrului şi a armoniei. Ea poate 
să caute mai departe echilibrul oferit de lumină 
şi întuneric ca arhetip, deşi în mod dramatic, 
s-a demonstrat că se poate găsi acest echilibru. 
Însă ca istoria să înainteze şi să se întregească, 
este necesar ca prin fiecare greşeală sau succes 
al omenirii să dobândească o conştiinţă tot mai 
cuprinzătoare. 


Arta secolului al XX-lea îşi propune 
probleme complexe care abordează o perspectivă 
holistică; se analizează aspectele existenţiale 
din punct de vedere psihologic: descoperirea 
inconştientului colectiv şi a arhetipurilor care îl 
determină pe acesta şi metoda de conştientizare a 
purității care se găseşte în inconştientul colectiv. 

Conştientizarea adâncului inconştient şi aducerea 
la lumina conștiinței este o metoda terapeutică 
pe care o foloseşte arta în justificarea abordării 
diferitelor forme de expresie. Filozofia îşi aduce 
aportul prin cercetarea ființei, propunând noi 
provocări pentru demersurile creaţiei artistice. 
Dacă până în secolul modernităţii se căutau 
răspunsurile în diferitele ramuri ale culturii, 
secolul al XX-lea tinde să coaguleze aceste 
răspunsuri într-un tot unificator, complex. 
Filozofi ca B. Russell caută un răspuns pentru 
înțelegerea realității lumii valabil dintr-o 
perspectivă raționalist-matematică, rezultatul 
obţinut fiind de bun simţ, temperat şi echilibrat. 
Pentru exemplificarea gândirii acestei epoci am 
propus câteva elemente definitorii din filozofia 
lui Husserl si Heidegger, Umberto Eco şi Derida, 
care converg cu arta. 


Chiar dacă trec prin revolte personale, 
revolte istorice, sau războaie, artiștii creează pe 
acest fundal al gândirii complexe şi se pare că 
argumentul spiritual nu piere ci se adânceşte, 
fiind numitorul comun al tuturor mișcărilor 
artistice. Cubiștii şi futuriștii căutau să confere 
o valență metafizică artei, expresioniștii una 
spirituală. Giacometti ne arată că esenţializarea 
este forma cea mai potrivită pentru evocarea 
spiritului. Brâncuşi, prin lucrările sale, se apropie 
cel mai mult de ființă, făcând parte dintr-o 

cultură arhaică, esenţială, însă desăvârşindu- 
şi măiestria în Occident. Referitor la ceea ce-a 
afirmat Constantin Noica legat de cultura 
rurală românească și anume că aceasta nu se 
poate afirma în cultura universală, am găsit 
răspunsul în operele lui Brâncuşi. Dadaiștii, deşi 
revoltați, căutau o formă de expresie liberă care 
să poată exprima totala debarasare de formele 
concretului obositor. Suprarealiștii  excavau 
inconştientul pentru a descoperi esenţa firii, acea 
relaţionare cu arhetipul primar, cuvântul care 
vindecă în forma lui pură, nealterată de formele 
civilizaţiei şi ale culturii. Curentul metafizic este 
cel care transcende istoria, care nu se încurcă 
în corvoada ei şi o priveşte dintr-o perspectivă 
liniştită. Metafizica împacă lumea pentru că nu 
se ghidează după ea, ci după valorile exterioare 
ei, care sunt dincolo de materie. Realismul 
socialist se ambiţionează să arate un ideal mult 
dorit, deşi imposibil de obținut, triumful ştiinţei, 
al raţiunii, fără superstiții mistice. Expresionismul 
american şi arta brută sunt influențate de război, 
expresionismul exprimând pe de o parte o refulare 
a traumelor artiştilor cu rezultat anarhic, în timp 
ce arta brută este diferită, deoarece îl orientează 
pe om spre primordialitate, spre primitivismul 
materiei primare, pământul, care capătă sens 
spiritual în contextul istoriei. Expresionismul 
abstract propune o meditaţie asupra culorii şi a 
stării de linişte în collorfield, iar în action painting 

este condiționat de neliniștea care bântuie 
fiinţa, dar care nu poate să își aclame dreptul la 
întâietate. Pop Art, deşi pare o artă a ambalajului, 
a reclamei, o artă populară care exprimă 
superficialitatea consumeristă a lumii, pune 
problema deşertăciunii acestor valori, arătând 
condiția ultimă a omului în istorie, moartea. 
De aceea Pop Art-ul este un curent artistic care 
atenționează istoria asupra pericolului vanităților 
ei. Între timp apare arta cinetică şi arta luminii. 
Tehnologia permite ca arta să se mecanicizeze, să 
se tehnologizeze. Teoria relativităţii a lui Einstein 
şi cibernetica lui Wiener propulsează arta într-o 
nouă dimensiune, cea a mișcării. Astfel artiştii 
folosesc mișcarea ca metodă de manifestare 
artistică. Observăm diverse sculpturi care se 
mişcă, unele în sens expresionist, denotând 
un lirism grotesc, cum vedem la Tinguely sau 
arhitecturi care imită zgârie norii în variantă 
redusă şi care reclamă un secol al luminii, al 
strălucirii luminilor urbane cum vedem la 
Schâeffer. Mai apoi sunt artişti care folosesc 
lumina pentru a da expresie instalaţiilor de 
diferite feluri utilizând sunete variate şi mișcarea 
diferitor obiecte, muzică, reflecţii ale luminii prin 
care arta dobândeşte o formă mai complexă. Arta 
performance-ului este o dorință de apropiere a 
artiştilor de public prin manifestări apropiate de 
teatru. Această artă se debarasează de produsul 
artistic în sine, de lucrarea de artă ca obiect, 

acţiunile ei fiind subiectul artistic. În același timp 
este arta terenului care deşi contemporană, caută 
să re-spiritualizeze şi să perenizeze. Lucrări de 
artă monumentale schimbă mediul înconjurător, 
ele sunt realizate cu ajutorul tehnologiei de 
construcții, rezultatul fiind impresionant. Apare 
şi realismul contemporan, lucid şi analitic, care 
reclamă lipsa esenței şi spiritului prin rigoare 
exterioară şi raționalitate excesivă, așa cum o 
demonstrează lucrările lui Lucian Freud. Arta 
video propune o abordare nouă, deoarece artiștii 
găsesc o formulă care satisface nevoia omului 
de a se raporta la o lume transcendentă. Omul 
este transpus în lumea virtuală a televizorului, 
acesta fiind cel care îl hrănește cu informaţie. 
Nu înseamnă că toată informaţia este neglijabilă, 
artiştii descoperind diferite forme de captivare 
a privitorului, fie prin distorsiunea imaginii, fie 
printr-o ritualizare a vieții — cum vedem la Bill 
Viola. El caută sens în complexitatea trăirilor 
umane şi le exprimă printr-o paletă largă de 
filme care redau stări contrariante, cu variate 
sensuri, în care se pot descoperi diferite altele 
stări, aceasta arătând nesfârşita căutare într-un 
vast ocean afectiv. Luc Tuymans este un mare 
pictor care a inspirat direcţia scolii de pictură 
de la Cluj. Stilul său este echilibrat şi auster, 
simplificând prin lini schematice şi culori terne 
realitatea. Olafur Eliasson pune problema 
legăturii şi unităţii dintre mediul artistic şi 

public, implicarea publicului în lucrarea de 
artă şi influența pe care o are aceasta asupra 
privitorului sau influenţa privitorului asupra 
lucrării de artă. Extinzând sensul, se poate spune 
că publicul reprezintă desfășurarea timpului iar 
mediul artistic reprezintă dimensiunea spațiului. 
Eliasson încearcă să facă legătura între spaţiu 
şi timp; deşi aparent acestea sunt diferite, ele 
comunică şi sunt interdependente. Astfel se 
poate spune că spaţiul este determinat de timp, 
iar timpul la rândul său este determinat de spaţiu, 
amândouă elemente formând o unitate a istoriei 
care este transcendată de artă, întrucât aceasta 
este meta-cronologică şi meta-spaţială. 


După cum observăm în derularea istorică, 
arta secolului al XX-lea şi începutului secolului 
al XXI-lea are un evantai bogat de manifestări 
care tind spre dematerializare, spre depăşirea 
timpului şi spațiului, spre transcendere 
metafizică înspre ființă, înspre spirit. Aceste 
căutări par să arate o anumită saturație, omul 
pare că s-a săturat de istorie, de încadrarea în 
limite spaţiale şi temporale. Nevoia tot mai mare 
de transcendere a istoriei este evidentă. De aceea 
se produce o simbioză între elementele culturale, 
matematică, fizică, psihologie, filozofie şi artă, 
toate conlucrând pentru a depăşi condiţia limitată 
a omului. Unificarea ramurilor cunoaşterii este 
viitorul, deoarece prin aceasta se poate ajunge 

la cunoașterea cât mai complexă a Fiinţei. 
Legătura dintre lumină şi întuneric, cu sensul 
lor extins de fizic - metafizic, reflectă starea şi 
dorința de unificare a culturii si cunoaşterii de 
ordin spiritual şi material pentru o înţelegere 
cât mai complexă şi integratoare a realității 
şi îndeplinire a dorinţei supreme: împăcarea, 
liniştea, deplinătatea, armonia. Această dorință 
are un caracter bivalent din moment ce fizicul 
reprezintă mişcarea, iar metafizicul starea. 
Tensiunea dintre stare şi mișcare are ca rezultantă 
prezentul, deoarece în această tensiune se 
opreşte timpul, se permanentizează spațiul şi 
astfel se ființează istoria; aşa cum am relatat la 
începutul acestui capitol ceea ce scria Husserl, 
tensiunea dintre imanenţă și transcendenţă 
reflectă a treia dimensiune. Noi am extins sensul 
acesta relatând ideea că acea dimensiune care 
rezultă din tensiunea dintre transcendenţă și 
imanenţă, dintre stare şi mișcare este prezentul. 
Lumina şi întunericul în uniune au ca rezultat 
ființa, prezentul, fiind toate trei un tot unitar. 
Astfel se demonstrează că fiecare dintre aceste 
elemente (lumina-întunericul-ființa), în formele 
lor separate, reprezintă toate celelalte forme şi 
anume: întunericul reprezintă şi lumina şi ființa, 
lumina exprimă şi întunericul şi ființa, ființa 
reprezintă lumina şi întunericul; însă acestea trei 
nu sunt separate, ci împreună formând un tot 
unitar. 

Modernitatea reflectă unificarea 
aparentelor contradicții şi confirmă accepțiunea 
că deși structura lumii este aparent binară, 
lumină-întuneric, metafizic-fizic, spirit-materie, 
aceasta are ca rezultantă ființialitatea, prezentul. 
În acest sens se poate înţelege echilibrul de 
neclintit al lumii, care se bazează pe acest 
principiu. 


De ce lumina şi întunericul sunt repere 
esenţiale în creaţia artistică? Concluzia la care 
am ajuns este datorată urmăririi arhetipului 
lumină-întuneric în artă. Am observat că 
orice element creat sau viu, este cu o structură 
binară, lumina-întuneric, barbat-femeie, cald- 
rece, pământ-cer, trup-suflet, mic-mare, acestea 
toate fiind completate de al treilea element, care 
rezulta din cele două. Am observat că în expresia 
artei de-a lungul secolelor, lumina şi întunericul 
erau elemente definitorii. Totuşi oscilațiile nu 
lipseau şi arta pendula dintr-o extremă în alta 
în unele cazuri, aletori echilibrându-le pentru ca 
în scurt timp să piardă acel echilibru. Concluzia 
acestei teze este că modalitatea prin care arta 
poate să găsească echilibrul dintre lumină şi 
întuneric este descoperirea celui de-al treilea 
element. Acest element este de natură spirituală 
şi reprezintă ființa. Sinteza spirituală a artei este 
viitorul acesteia şi astfel găsirea echilibrului ei să 
reflecte echilibrul omului. 

